
COMEDIE 

DE JESUS CHRIST 




Joseph commence. 

Celle en qui reluit de Dieu la grâce, 
Cyreneiis vient de lire en la place 
Unedict fait par César l* Empereur; 
C'est bien raison que son vouloir on face, 

Maispay grand peur qu^au chemin soyez lasse. 

Car vostre estât engendre pesanteur. 

Obéir fault aux Princes de bon cœur. 

Voyant en eux de nostre dieu limage. 

Je ne crains pas ma peine ou mon labeur. 

Mais ouy bien le vostre en ce voyage. 

Marie. 
Rien ne nous est des hommes ordonné 

Que du povoir de dieu ne soit donné, 
Parquoy nefault qu'à luy seul regarder. 
Mon bon espoux, ne soyez eslonné. 
Mais d'obéir promptement addonné; 
Car il vous peult, moy et mon fruit garder. 
Empeschement je n'ay pour retarder 
Que ne rendons au Prince obéissance; 
Ne craignons point de noz corps hasarder, 
Sachant que dieu est son Estre et puissance. 

Joseph. 

Chacun, m'amye, est contraint et cité 
De retourner en sa propre cité , 
Portant tribut, lequel payer nousfault; 
Pour vous, sans plus, suis en perplexité , 
Craignant qu'ayez quelque nécessité. 
Car acoucher en peu de jours vousfault. 
Et vous sçavez que /e dieu de la hault 
Pour vous garder m'a esleu et commis. 
Helas, pensez que vostre fruit tant vault 
Qu'en nul danger il ne doit estre mis. 

Marie. 

Danger n'aura, je le vous certifie. 
Car le Puissant qui en moy fructifie 
Tient en sa main et la mère et le fruit, 
Amy, sachez que qui en luy se fie , 

// le conserve et si le déifie. 

Tant que du tout Adam y est destmit. 

Ne faites cas de nulpropoz ne bruit; 

Asseurez vous que celuy qui ha Foy 

Est d'obéir à chacun sy instruit 

Qu'il ne craint point la rigueur de la Loy. 

Joseph. 

Or puisque tel est vostre bon désir. 
Allons nous en vous et moy à loisir : 
Obéissons à dieu en toute chose. 

Marie. 

Certes, amy, mieux ne povons choisir 
Que d'obéir, car là gist mon plaisir: 
Qui obéit à dieu, il se réponse. 

Joseph. 

Vous dites bien; ma tresloyale espouse, ^ ^i,j^„f 

Mais en allant, de vous voudrois sçavoir 
Comme Esaie de Bethléem s'expouse, 
Veu que petite à nostre œil se fait voir, 

Marie. 

Petite elle est Bethléem à la veué , 
Et sa grandeur n'est aux charnelz congnue. 
Mais quand dieu a révélé au Prophète 

Que CHRIST fera sa première venue 
En ce lieu là, comme cité eslue, 
De sa grandeur Esaïe fait feste : 
Grand est le lieu auquel se manifeste 
Celuy qui n'ha pareil en sa grandeur, 
Il n^y a lieu oà le vray Saint se mette 
Qui ne soit Saint et tout à son honneur. 
En allant. Bethléem, maison de pain nommée. 
Quelle sera de toy la renommée. 
Quand tu seras le coffre du pain vif? 
Courez icy, vous la gent affamée. 
Courez icy, vous Ame bien aymée. 
Et recevez ce pain d^un cœur naïf. 
Povre pécheur, sois y bien ententif. 
Car c^est le pain et de grâce et de vie ; 
Que crainte et peur ne te fasse rétif. 
Mais haste toy par une sainte envie, 

Joseph. 

Or sommes nous arrivez en ce lieu , 
Dont vous et moy, m'amye, louons dieu, 
Car il est tard et la nuict est venue. 
En Allons tout droit là où je voy du feu, 
le premier 5/ la maison ha pitié au mylieu, 
°*^^ Vous y serez humainement receué. 
En allant. Seigneur, celuy qui vivifie et tue 
Vous soit salut et consolation ; 

Vous plairoit il et logis et repue 
Vouloir donner par grand* compassion? 

Le premier hoste. 

Aux riches gens voudrois faire service y 
Car mon mestier et mon commun office 
N'est seulement que tousjours amasser 
Or et argent, là veux mon temps passer. 
Riche veux estre, à ce tend mon soucy. 
Je hay le povre et povreté aussi, 
J'ayme le riche, estant à moy semblable; 
De luy j'attends quelque honneur profitable. 
Allez, amyz, pour vous je suis trop chiche, 
Mon logis est remply d'un homme riche. 

Joseph. 

Allons nous en, l'aumosne est icy faite 
charité j qui rendz Pâme parfaite, 
Difficile est que l'on te trouve au cœur 
De l'homme riche, si dieu n'y est vainqueur ! 
En voilà un , à dire vérité , 
Qui semble bon : Monsieur, par charité. 
Vous plairoit il loger moy et ma femme ? ?* f *^^*d^ 

Car entendez que ceste povre dame hoste. 

Est sur le poinct de son acouchement. 

Le II. hoste. 

Icy tCaurez point de logis, vrayment; 
Un mien amy, qui n^est petit seigneur, 
Y est logé, dont je reçoy honneur. 
Mon logis n'est pour telle gens que vous ^ ' 
Vous n'y povez apporter que des poux. 
Princes et Roys sont icy bien venuz, 
Sans rien payer Uz sont entretenuz : 
Car espérer je puis par leur moyen, 
D'avoir enfin quelque honneur terrien; 
Telz gens que vous ne m'y peuvent servir; 
Parquoy n'y veux mon logis asservir. 
De vous y voir certes j'aurois grand honte. 

Joseph. 

Adieu, Seigneur. Quand orgueil l'homme domte. 
D'humilité perd sy fort l'appétit 
Qu'il ne peuU plus recevoir le Petit; 
Mais cestuy là qui le Petit refuse 
Pour estre grand, bien clerement s'abuse. 
Car nul ne peult monter à la hautesse, 
Qui descendu n'est à la petitesse. 
Regardant En voUà un qui ha bien bon visage, 
hJlte" Mais essayons un petit son courage. 

Bon soir, Seigneur, vous plaist il héberger 
Ma femme et moy, et pour annuit logera 

Le III. hoste. 

Je ne sçaurois; en vain estes parlans, 
Car 'fay icy logé d^ autres gallans, 
En espérant passer la nuict à boire y 
Qui ne sera sy obscure ny noire 
Qu'elle ne soit entre nous bien joyeuse. 
Nous mènerons vie delitieuse, 
Danses et jeux , et femmes et banquetz 
Ne nous faudront , et mille bons caquetz. 
Cure n^ avons de gens pleins de tristesse : 
Prenez ailleurs, mes amys, vostre addresse. 
Si ne sçavez bien danser et baller, 
Vous povez bien en autre lieu aller; 
Sy sages gens ne voulons recevoir. 
Il nous fait mal seulement de vous voir, 

Joseph, en s'en allant. 

Or Adieu donc. que Volupté foie 
Cepovre monde aveuglit et affole; 
En leur ostant la parfaite science. 
Fait refuser la haulte sapience! 
Salomon, vous Pavez bien prédit, 
QuUn l'Ame où est ce vice tant maudit 
La Sapience à jamais n'entrera. 
Allons plus loing, et Dieu nous monstrera 
Où il luy plaist que nous facions demeure. 

Marie. 



Las, mon amy, je voy approcher l'heure 
Que naisîre doit le fruit tant désiré; 
Regardons où, 

Joseph^ regardant Te&table. 

Au fort y je vous dire 
Voicy un lieu qui sert de povre estable; 
Bien qu'il ne soit pour V enfant honorable, 
Nécessité nous contraint d'y entrer; 
Et je mettray peine de l'acoustrer. 
Pour vous gar déride V injure du vent. 

Marie. 

Joseph^ il fault que vous soyez sçavant 
Qu'il n'est nul lieu où. Dieu soit en présence. 
Qu'il ne soit plein de lumière et plaisance; 
Prenons en gré ce qu'il donne à noz corps, 
Ne regardons jamais à ce dehors, 

Joseph, en allant à la ville. 

En ceste ville iray, pour nous pourvoir 
De ce qu avons nécessité d'avoir. 

Marie. 
Allez y amy, seule ne me laissez; 

Car où Dieu esi'fay compagnie assez. 
Père eternely dont la bonté est telle 
Qu'elle ne peult de nature mortelle 
Estre congnuey entendue ou comprinse ; 
Mais toutesfois Amour veult que ne celé 
Les biens qu'as fait à ta petite ancelle. 
Car j'en serois comme ingrate reprinse ; 
Dieu d'Amour qui embrase et attise 
Les cœurs tresdurs que ta charité fend , 
Grâces te rendZy dont pour Mère m'as prise 
De ton trescher et tresamé enfant. 

En moy ne sens ne vertu ne value 
Qui meritast estre de toy eslue 
Et appellée à sy digne service. 
Toutpuissanty je t'adore et salue. 
Te merciant que de terre polue 
M'as retirée exempte de tout vice. 
Qui suis je moy, pour faire tel office ? 
Rien. Mais ce rien tu remplis^ tant d'honneur, 
Que cœur, esprit et corps en sacrifice , 
Voire et mon Tout je offre à toy seul Seigneur. 
J'ay ta Parole et crue et observée. 
Dont mère suis; las, tu m'as conservée 
Avec le fruit qu'en moy il t'a pieu mettre; 
De tout danger. Seigneur, as préservée, 
Mais je sçay bien que tu as réservée 
Plus grand faveur, que dehors te fault mettre. 

Assiste donc à P admirable naistre 
Du vray salut, qu'il fa pieu de promettre 
A tous croyans. Père, plus ne demeure, 
Tu es mon dieu, et ma vie et mon estre, 
Regarde moy, Seigneur y car voicy l'heure, 

le plaisir de l'union parfaite 
Que ta bonté de toy et moy a faite, 
Tant que ne sens rien en moy fors que toy! 
Ton grand thresor secret me manifeste, 
Ton saint esprit ne me cœuvre nul texte 
Soit de la vieille ou la nouvelle Loy. 
D'amour je vit, car rien ne sens en moy 
Que toy. Seigneur, qui es mon ame et vie. 
Mon ame perd le sentement de soy. 
Car par amour en toy elle est ravie. 

Dieu le Père. 

vous, espritz, en moy vivans par grâce, 
Et soustenuz du regard de ma face. 
Ne congnoissans que moy en toute chose, 
Voicy le temps que ceste terre basse 
Me germera le fruit , qui outrepasse 
Le sens humain : car en mortelle rose 
Divinité on y verra enclose. 
Venant d'enhault, monstrant qu'en elle suis. 
Voyez ma Fille eslue et mon Espouse, 
Dont séparer à jamais ne me puis. 

Du vray repoz d'amour est endormie, 
Non (^amitié imparfaite et demie; 
Mais elle y court sy viste, que son corps 
Ne rien tahas elle ne congnoit mye : 
Macule n^ha, toute belle est m'amye. 
Plus elle dort, plus son esprit court lors; 
Elle ne sent rien dedens ne dehors, 
Sinon moy seul, par unie union; 
Son plaisir prend en mes divins accords, 
Desquelz en moy elle ha communion. 

Divins espritz, 6 fille de Zion, 
N*empeschez point sa contemplation. 
Je vous adjure, et commande, et ordonne 
Par les espritz, promptz par affection 
Plus que Us cerfzpar la dilection 
Des plus ardens d'intelligence bonne. 
Plus que chevreux sautans montaigne et borne, 
Que vous n'ayez à troubler sa personne, 
Et que nully de vous ne la resveiUe, 
Jusques à ce que l'heure heureuse sonne. 
Et quUlle mesme en grand' joye le vueille. 

Allez à bas, vuydez tout le ciel d'Anges, 
Et en chantant augmentez mes louenges; 
Servez m'amye et mon enfant trescher; 
A mes esluz comptez les cas estranges, 
Et que tirez sont des maudites fanges 
Là oiï Sathan les souloit attacher. 

Si recevoir peuvent P enfant en chair, 
Croyant qu'il est leur vie et leur salut. 
De moy pourront seurement approcher : 
Rien fors mon Fût jamais ne leur valut. 

Le Premier Ange* 

Rien ne voulons, sinon ton saint vouloir 
Exécuter par ton puissant povoir. 
Père éternel; car nous sommes venuz 
De toy, en toy, et par toy soustenuz; 
Tu es nostre Estre et nostre Mouvement, 
En nous tu fais ton vouloir seulement : 
Si ta beauté en nous nous regardons 
Ainsi que nostre, helas! nous la perdons ; . 
Si nous cuydons nostre ce qui est tien. 
Nous retournons soudainement à rien. 
Trop Lucifer ce Cuyder esprouva; 
Se regardant, non toy, rien se trouva; 
Nous qui n'avons Vouloir que ton désir, 
Estre que toy, ne Bien que ton plaisir. 
Commande nous ce qu'il te plaist défaire. 
Car toy seul peux commander et parfaire. 

Le Second Ange. 

P Eternel et l'antique des ans! 
Auquel, duquel, la vertu je me sens. 
Parle, Seigneur; car tu as tel crédit. 

Qu^aussi tost est ton vouloir fait que dit. 
Tu as créé par un seul Commander 
Ce qu'il te plaist de nous recommander ; 
Il sera fait, car tel povoir avons, 
Estans en toy, par qui vivons, mouvons. 

Le Tiers Ange. 

Puis que Venfant te plaist de regarder, 
Voire et par nous songneusement garder, 
Très voluntiers nous ferons ce mystère. 
Et aux croyans ne le voudrons pas taire, 
Mais déclarer ceste venue heureuse, 
Portant salut à toute ame amoureuse 
Que tu congnois et qu'eslue tu as. 
Qui ha désir de voir ton Messias. 

Le IIH. Ange. 

Aux sages Roy s attendans ce grand bien 
Par ferme Foy, il n'enfault celer rien : 
Ceste bonne Anne, au temple qui V attend. 
Aura bien tost par nous V esprit content; 
Et Simeon, plein d'extrême vieillesse, 
Remply de Foy, en sentira liesse. 
Et côngnoistra qu'il ri a son temps perdu 
D'avoir le christ par Amour attendu. 
Puis nous irons annoncer aux pasteurs. 
Qui des troupeaux sont songneux amateurs. 

L'Agneau venu. Car qui fait son devoir, ^ 

Et son estât ha désir de le voir. i 

Le V. Ange. j 

Et moy, Seigneur, de bien grand appétit 

Iray cercher où est le Pluspetit, \ 

Et luy diray qu'il est grand devenu, \ 

Puis que le Grand s'est fait Petit tout nu. j 

Dieu. j 

Allez, enfans, exécuter ce rolle. 
Et par vous soit faite ceste parole. \ 

Tous les Anges, ensemble chantans. 

A toy soit toute gloire, \ 

trespuissant Seigneur ! 1 

Depuis qu'as eu mémoire 

Ifestre de christ donneur 

A tout Inhumain lignage, 

Dont Sathan feut vainqueur : 

Pour faire ton message, ' 

Nous courons de bon cœur 

A Marie la sage, ! 

Luy faisant tout honneur. 1 

Marie. ( 

Créateur d'incongnue nature, ! 



I 

Fors qu'à toy seul, duquel la pourtraiture 
Voy en ton FilZy petite créature, 

Las ! qu'est cecy? 
Quelle bonté, quelle grâce et mercy 
Nous te devons, donnant l'enfant sans Si! 
Dont'fay le cœur dejoyesi transy, 

Que ne puis dire 
Ne bien penser, ainsi que je désire. 
Quel est ce bien qui tant à soy me tire 
Par fort amour, dont je pleure et souspire 

Par vray plaisir. 
des Esluz le désiré désir! 
Las ! te plaist il en ta terre gésir 
Comme un enfant, et pour mère choisir 

Moy ton ancellef 
Cest un grand cas, point nefault que le celé. 
De me voir mère estant vierge etpucelle, 
Mère d'un Filz qui tout autre precelle; 

Vray dieu et homme, 
Je sents en moy de tes biens telle somme, 
Que mon povoir tu absorbe et assomme; 
Car charité qui ton vouloir consomme 

Me tient suspense. 
Possible n'est que mon sentiment pense. 
Ne mon penser par parole dispense; 
Car sy grand est de toy la congnoissance^ 

Que plus ne sents 

Que cUst de moy. Donne force à mes sens 
Pour mieux servir le Roy des innocents ; 
Car de bon cœur. Seigneur, je me consents 

A Ion service. 
Pour le porter sois à mes bras propice; 
Remplis mon sein de laictpur, sans nul vice, 
Pour de ton Filz estre vierge nourrice. 

Or sus! moname, 
Loué ton DIEU, qui à moy, povre femme, 
Fait tel honneur que chacun me dit Dame, 
Par le regard de celuy qui enflamme 

Mon cœur de joye, 
mon enfant! est il vray que je voye 
Ce que long temps tant désiré j'avoye : 
Dieu avec nous, vérité, vie et voye, 

En corps mortel ? 
Foy là dessoubz me le monstre immortel; 
Car, quant au corps, mon Filz, je vous voy tel 
Qu^un autre enfant, grand Prebstre et autel 

Tant admirable ! 
Voire et hostie à dieu seule agréable. 
Qui aux pécheurs rens le Père placable. 
douce odeur ! ô encens délectable ! 

doux Agneau, 
Qui entreprens de porter le fardeau 
De tous péchés, rendant l'homme nouveau. 
Damné en soy, en Dieu plaisant et beau ! 

Dieu en chair! 
Emmanuel du Perefilz trescheTy 
Pourrayje bien de mes mains vous toucher 
Et de ma bouche à la vostre approchera 

Dieu! (fuelleaysel 
Comme mon Dieu l'adore, et puis le baise 
Comme monfilz. Mais que je luy complaise^ 
Avoir ne puis chose qui me desplaise. 

Je n'ay maison 
Pour vous servir comme il seroit raison; 
Mais Dieu, auquel s'addresse l'oraison, 
Fera le lieu, et la froide saison 

Pour ta santé 
Telle qu'il fault, nous donnant à planté 
Ce que voirra sa bonne volunté; 
Cest ce qui rend mon Esprit contenté. 

Or fault qu'à l'œuvre 
Mette la main, et ce petit corps cœuvre, 
Qui est de dieu le tresamé chef d'oeuvre, 
Des drappeletz non faitz d'argent ny é^or, 
Fors que le lin, dont assez l'on recœuvre; 
Mais de rien n'est moins riche ce thresor. 

Le I. Ange. 

Je te salue, ô dame bienheureuse! 
Mère du Filz dont tu es amoureuse. 
Sans offenser pure virginité; 

Tu as receu nom de maternité, * 

Et du Puissant es la mère et la fille. 

En un moment, plus prompt que l'œil ne sille, 

Foy assembla en toy diriniti. 

Sans despriser la povre humanité. 

Or voyons nous en un suppost uny 

L'homme avec dieu, et le meffaitpuny 

Du vieil Adam, par une mort cruelle. 

Dont la façon ne fault que je révèle. 

Le II, Ange. 

Honneur devons à V Agneau pur et munde. 
Voire et occiz avant quefust le monde 
Constitué ; lequel ouvrit le livre 
Qui rend Adam de tout péché délivre; 
Nul ne povoit lire sus escriture. 
Chacun pleuroit pour en faire lecture; 
Mais cest Agneau l'ouvrit quasi occiz, 
Dont luy devons louenge et grand merciz. 

Le in. Ange. 

du thresor divin le coffre et l'arche, 
Duquel n'y a prophète ou patriarche 
Qui n'ayt chanté, prophetizé, prédit, 
Que du serpent venimeux et maudit 
Seroitpar toy force et teste brisée. 
Nous t'adorons; et la vierge prisée 

Nous saluons sur toutes humblement; 
Car par sa Foy a receu sauvement 
Pour elle et tous ceux de Phumain lignage, 
Dont luy devons service (davantage. 

Le IIII. Ange. 

O vray sauveur que le Père a tenté. 
Voire tous biens et honneur présenté, 
Pour en plaisir régner dessus la terre, 
Eslu avez plustost porter la guerre 
Contre la mort, le Péché et Sathan, 
QuUntre leurs mains laisser le'povre Adam, 
Des biens mondains vous n'avez tenu compte , 
Car Charité qui tout thresor surmonte. 
Vous a contraint de faire tel effort^ 
Que pour tous biens avez choisy la mort : 
Ce que je suis et puis estre soubmetz 
De vous servir et louer à jamais. 

Le Cinquième Ange. 

Petit enfant, ne vueillez espargner 
Moy trespetit, ou soit pour vous baigner. 
Ou vous chauffer voz draps, ou vostre lict; 
A vous servir je prendray grand delict. 

Les Anges, cbantans ensemble. 
admirable hautesse! 

Grâce nous te rendons, 
Dont voyons en liesse 
Le bien que prétendons : 
Gloire, louenge, honneur, 
En soit à tojy Seigneur. 
Par Christ sommes en grâce 
Pour jamais confirmez; 
Pécheurs de terre basse 
Par luy sont reformez; 
Dejoyenous repais, 
Allons crier la paix. 

Joseph. 

Je m'en revois 
A cestefois 
Vers mon Espouse, 
Pour mon devoir 
Faire de voir 
Nouvelle chouse. 
De ce quHl faull 
Pour ce fruit hault 
N'ay la puissance. 
S'y avons nous 
Non les biens tous^ 
Mais suffisance. 
Point d'indigence 
Ne négligence 

De vivre au labeur de noz mains; 

Des biens donnons 

Et aulmosnons : 
Qui plus en ha, en donne moins. 

Quelle lumière 

Voila derrière ! 
Je suis comme un homme escarté. 

Il m^est advis 

Quejeneviz 
Jamais de semblable clarté. 

Je voy Marie 

Non pas marrie. 
Mais d'un visage tresjoyeux. 

Mais que voit elle, 

Ceste pucellel 
Tousjours en bas elle ha les yeux. 

Las, c'est l'enfant 

Qui me défend 
De mourir, pour voler aux deux. 

Je demourray; 

Non, j'entreray 
Pour voir le fruit délicieux. 

Doy je garder 

Ou regarder 
Ce fruit plein de vertu divine^ 

Las, regarder 

Ne engarder 

Ne m'en peult ma nature indigne. 
Voie y le jour 
Que vray Amour 
Pour se monstrer a espié. 

quel bon tour! 
Dont sans séjour^ 
M^amye, donnez moy son pied, 
à%n"oux Par ce baiser 

et baise. Puis appaiser 

Mon cœur bruslant en Charité. 
Qu'il est plaisant j 
Beau et luisant! 
Aussi il est k Vérité. 

DIEU, puissant Père 
Qui tout impere. 
Je voy reposer dens ce Filz, 
Pas ne l'ignore, 
Dont je V adore; 
Car onques doute je nen feiz. 
Las, sa promesse 
En grand largesse 
Nous a maintenant tenue. 
Heureux je suis 
Dont voir le puis; 
heureuse et digne veuè! 

Marie. 

Mon amy, il nous faidt entendre 
D'envelopper cest Enfant tendre. 
Car la nuict est un peu trop fresche, 

Joseph. 

Ce m'est plaisir de peine en prendre; 
Mais y pour un peu de clarté rendre, 
Je vois allumer ceste mesche, 
Estoupper aussi ceste bresche : 
Mais quand il me vient en mémoire^ 
Où le mettrons nousi En la creichei 
Meilleur lieu n'a au diversoire. 



BERGERIE. 

Bergers : Sophron, Elpison, Nephale. 
Bergères : Philetine^ Cristilla, Dorothée. 

Sbphron. 

Le travail jour et nuict 
Que je prensy tant me nuict. 
Qu'il me fault reposer. 



DE LA NATIVITÉ 

Elpison. 

J'ay tant chassé le Loup 
Et couru ne sçay où, 
QuHcy me veux poser. 

Nephalle. 

De dormir je n^ay garde^ 
Il fault que je regarde 
Tousjours sus mes Brebis, 

Phîletine, I. Bergère. 

Et mon petit Agneau, 
Qui est né de nouveau, 
Je garde en mes habitz. 

Cristilla. 

Ma grand brebis blessée 
J'ay sy tresbien pensée. 
Que mal n'aura, m'amye. 

Dorothée. 

J'ay tiré du laict gras, 
Dontj'ay sy mal au bras, 
Que j'en suis endormie. 

Nephalle. 

Je ne sçay qui me fait veilleTy 
Mais je ne sçanrois sommeiller; 
Ce nUst point le soing du troupeau^ 
Carpay mon parc fermé et clouz 
Sy bien que je ne crains les Loups; 
Mon troupeau est saing, gras et beau : 
Mais j^ay en mon cour une joye, 
QuUl me semble tousjours que je oye 
Quelques nouvelles bien plaisantes. 
En attendant, je garderay 
Mon troupeau, et regarderay 
Du Ciel les estoilles luisantes, 

Philetine. 

Mais dites moy, frère Pasteur, 
En regardant la haute hauteur 
Du Ciel, qu'est ce que tu contemple i 

Nepballe. 

f admire le hault Créateur, 
De toutes choses le facteur, 
Et duquel nous sommes le temple. 

Philetine. 
Ceste bonté, qui tout dispose, 

La pensez vous en nous enclose 
Qm sommes indigne vaisseau? 

Nephalle. 

M'amye, soyez asseurée 
Que sa bonté desmesurée 
L'indigne fait tresdigne et beau. 

Philetine. 

Pasteur, que ce mot est doux, 
Que ce hault Dieu habite en nous! 
Chacun s'en peult il tenir seuri 

Nepballe. 

Par grâce il est en vous, en moy, 
Et en tous ceux qui ont la Foy; 
N'en doutez point, ma chère sœur. 

Philetine. 

Pasteur, qu'est ce quil a promis 
Aux patriarches ses amys, 
Qu l'ont sy longtemps attendu? 

Nephalle. 

C'est le Christ, le vray Messias, 
Son vray Filz^ pour qui tout soûlas 
Et salut nous sera rendu. 

Philetine. 

Helas! et quand viendra le temps 
Qu'il nous rendra trestous contens? 
Mon Dieu, que ceste heure me tarde! 

Nephalie. 

Je Vattendt par affection 
Et bien grande dévotion. 
Las, vien, Seigneur, plus ne retarde. 

Les Anges ensemble. 

Resveillez vous. Pastoureaux, 

Voicy le jour 
Que Dieu monstre en cas nouveaux 

Son grand amour. 

Nephalie, en criant. 

Frères et sœurs, sus, au resveil; 
Laissez ce terrestre sommeil, 
Oyez des Anges les paroles. 

Philetine. 

. Resveillez vous pour le Soleil 
Regarder en bel appareil; 
Ne soyez pas des vierges foies. 

Dieu^ quéU clarté je voy! 
fen sent si grande crainte en moy, 
Que ne Pose voir bonnement. 

Crisdlia. 

Ceste parfaite et grand lumière 
Je ne puis regarder entière, 
Tantfay grand esbbuissement. 

Le Premier Ange. 

Ne craignez points Pasteurs 
Voicyje vous annonce 
Grande joye en voz cœurs, 
Par charité semonce : 

Dont le peuple estrené 
En sera tostoutard, 
Aujourd^huy vous est né 
Pour héritage et part. 

Le Sauveur f qui le Christ 
Est,, le Seigneur et maistre, 
Ainsi qi^il est escrit. 
Daigne en la cité naistre 

De David, son grand père. 
Ce vous sera poitr signe : 
Vous, d'une Vierge mère 

Trouverez P Enfant digne, 

Enveloppé de draps, 
Dedens la creiche mys, 
Le salut que ça bas 
Dieu vous avoit promis. 

Les Anges , chantans. 

Gloire soit au Dieu des dieux, 
Et d'icelle tout remplisse. 
Tous les deux et les haultz lieux ^ 
Ordonnez pour son service. 
Paix soit au Monde ça bas, 
Et la terre en soit sy pleine 
Que Von change tous debatz 
En chanté souveraine. 
Aux hommes créés de toy 
En ceste heureuse journée. 
Soit pleine d^amour et Foy 
Bonne volonté donnée. 

Sophrcn. 

Mon Dieu, qu^est cecy que j'ay vei \ 
Qu'ayje ouyi qu'ayje receui 

Elpison. 

// m'a semblé voir un escler . 
Ha ! le soleil n*est pas sy cler. 

Nepbaiie. 

quel parler! quelle nouvelle! 
Jamais on n'en ouyt de telle. 

Philetine. 

Au commencement peur j'avoye, 
Mais après j'ay receu grand joye, 

Cristiila. 

Si nous allons cest enfant voir, 
De le servir feray devoir. 

Dorothée. 

De bon cœur servirons la Mere^ 
Je croy qu^elle est belle commère. 

Philetine. 
Qui gardera le parc et les moutons? 

Sophron. 

Ce sera Dieu, jamais plus n'en doutons. 

Il gardera Bergères et Bergers, 

Brebis, moutons, de tous maux et dangers. 

Il se met Frères et sœurs, oyez ce qui me semble^ 

au my leu. j^ ^^^^ requiers, d'un cœur uny ensemble; 

Passons trestous jusques en Bethléem; 

Ne cerchons pas Christ en Hierusalem, 
Car Fange a dit quUn un trespovre lieu 
Dens les drapeaux verrons le Filz de Dieu. 
Allons, courons, et voyons ceste chose 
Où des humains Pesperance est enclose, 
Qui maintenant a pour nous esté faite. 
Dont a chanté maint Roy et maint Prophète; 
Laquelle à nous, en estrange contrée, 
A le Seigneur par grâce demonstrée. 

Philetine. 

Las, tire moy après toy. Dieu treshault, 
Et que dHcy là ne face qu*un sault; 
Et en sentant la tressuave odeur 
De tes unguens, courons en grand roideur. 

Cristiiia. 

Tes petites et treshumbles servantes, 
Qui sont en Foy encor adolescentes^ 
T'aymeront moult, contemplant ta beauté; 
Ton amour vault plus qu'une royauté, 

Dorothée. 

Chantons, dansons et courons sy soudain. 
Que nous passons en sautant Cerf et Daim, 

Elpison. 

Et je requiers que nully ne sUn feigne, 
Et descendons ceste grande montaigne 
Pour aller voir : l'i/ a fermé son huys. 
Nous le voirrons au moins par un permis. 

Nephalle. 

En la maison, qui est sy humble et basse, 
Il y aura quelque fente ou crevace 
Par où verrons nostre Seigneur et maistre. 
Si nous trouvons fermez Phuys etfenestre» 

SopbrQO. 

Partons, chantons tous ensemble df accord. 
Et que chacun de courir face effort. 

Sophron el Philetine. 

Les Bergers Dausons, chantonSy faisons rage. 

Bergères Puis qu'avons grace pour pardon; 

chântans! Chantons Noël de bon courage. 

Car nous avons Christ en pur don. 

^ Elpison et Cristilla. 

Laissons Adam et son lignage. 
Plus avec lay ne demeurons; 
Quittons tous nostre vieil bagage. 

Chèvres, Brebis, Chien et Moutons. 
Chantons Noël, etc. 

Nephalle ^ Ooroihée, 

Allons voir Marie la sage 
Avec FEnfant de grand renom. 
Dont les Anges, en doux langage, 
Nous ont fait un sj beau sermon. 
Chantons Noël, etc, 

Sophron et PMietine. 

Portons à leur pevre mesnage 
De not biens à grand abandon, 

Dorothée. 

Je luy porUray mon fourmage 
Dens ceste feisselle de jon. 
Chantons Noël, etc. 

Cristîlla. 

Et moy ce grand pot de laictage; 
Marie le trouvera bon, 

Phileiine. 

Je luy donray ma belle cage^ 
Où est mon petit oysillon. 
Chantons Noël, etc. 

Elpison. 

Ce fagot aura pour chauffagey 
Il fait froid en ceste saison. 

Nephalle. 

Mon flageollet pour son usage. 
L'enfant en aymera le son. 
Chantons Noïl, etc. 

Sopbron. 

Et moy, je feray le message, 
rentens mieux que vous la raison. 

Philetine. 
Je le baiseray au visage. 

Cristîila. 

Non, c^est bien assez au talon. 
Chantons Noïl, etc. 

Sophron et Philetine. 

Courons tost à ce saint voyage. 
Plus nefault quHcy nous tardons; 
iVe craingnons nul mauvais passage, 
Prenons houlette pour bourdon. 
Chantons Noël, etc. 

Elpison et CristiUa. 

Et Dieu, dans ce petit Image, 
Croyons, adorons et aymon; 
Faisons luy de noz cœurs hommage. 
Car certes rien nous tfy perdon. 
Chantons Noël, etc. 

Nephalle et Dorothée. 

Mes frères, encores bien sçay je 
Que si en luy nous nous fion. 
En nous sera pour héritage. 
Et nous en luy tousjours seron. 

Chantons Noël de bon courage. 
Car nous avons Christ en pur don* 

Sophron. 

Voilà le lieu et petite cité 
Dont tant de biens on nous a recité; 
Cerchons icy l'endroit tant délectable. 
Qui semble mieux qu^un palais un estable. 

Elpison. 

Pas n*est icy, en ceste maison pointe, 
Oà habiter veult la personne sainte. 

Nephaile. 

Ce triompham palais n'est pas celuy 
Dont le Petit veult faire son estuy. 

Philetine. 

Voilà un lieu dans ce rocher estrange : 
Seroit ce point ceste honorée grange? 

Cristilla. 

Celieu avez, nCamye, md merché : 
Cest où l'on met Us besîes du marché, 
Quand on les meine en ceste cité vendre. 

Dorothée. 

Aussi nous a VAnge bien fait entendre 

Qu'en povre lieu, lié de drapeletz, 

Le trouverions, non en ces grands palais. 

Sophron. 

Approchons nous, faisons nostre devoir 
De cercher lieu par où le puissions voir. 

Elpison. 

Le plus heureux et le premier je suis, 
Qui le verray par le trou de cest huys. 

Phîletine. 

Voicy an lieu tjui est sy fort ouvert y 
Que le dedens ne sera descouvert. 

Cristilla« 
Voyez ? enfant et celle ^ui Vallakte. 

Dorothée. 
O le poupon, regardez comme il tette ! 

Sophron. 

Cest un thresor, tant il est bien formé. 
Sera jamais Vhuys pour nous defermé? 

Elpison. 

Mais appelions cest homme que voilà 
Pour nous ouvrir. Haul Monseigneur, holàl 

Joseph. 
Qui sont ceux là, ^ai là dehors font brait t 

Sophron. 

Qid vont cerchant de vie le vray fruit, 
Car nous sçavons et croyons fermement 
Qu'en cest enfant est nostre sauvement. 

Marie. 

Si Dieu leur a ce grand cas révélé. 
Il ne fault pas que par nous soit celé, 
Car aux croyans il fault le Christ monstrer. 
Ouvrez leur Vhuys, 

Joseph. 
Vouspovez bien entrer. 

Elpison. 
Entrons. 

Sophron, 

Tout beau, sans Pun Vautre fouler. 

Nephalle. 
Las, de le voir ne mepourray saouler, 

Sophron. 

Dieu immortel, qui sur les deux impere. 
Et, qui plus est, pour nous fais ton repaire 
En cest enfant^ auquel nous t'adorons. 
Et saluons la tresheureuse Mère 
De cest enfant, dont toy seul es le père. 
De tous noz cœurs Vaymons et rêverons, 
A tout jamais louenges chanterons 
Pour ce divin et salutaire ouvrage; 

Noz biens, noz cœurs, nostre tout t'offrirons. 
Nous faymerons tout le cours de nostre aage. 

Elpison. 

Nous t Adorons, à divine puissance , 
Qui as daigné, soubz la forme d'enfance, 
Avecques nous humblement habiter; 
L'œil voit l'enfant impuissant en présence. 
Mais Foy qui croit par seure congnoissance 
Devient nostre œiiy et nous vient inciter 
De f adorer, honnorer^ visiter. 
Comme vray Dieu et celuy seul qui Est, 
Qui peux tuer et puis ressusciter 
Tous les vivans, quand et comme il te plaist. 

Nephalle. 

Tu es de Dieu la promise semence 
Au povre Adam, après sa lourde offense. 
Qui trop s'estoit au serpent confié. 
Abraham creut ceste heureuse semence, 
David aussi, pourquoy feit pénitence; 
Et l'un et r autre en f eut justifié. 
Noé en toy s'est fermement fié, 
Pourquoy ilfeut sauvé du grand déluge. 
Qui croit en toy, il est certifié 
Qu'à tout jamais tu luy seras refuge. 

Philetine. 



Or voy je ce qu'en Esaie ay leu : 
C'est une Vierge ayant son Filz conceu; 
Dame, c'est vous dont il parla sy bien. 
Rosée que le ciel voulté a pieu, 
terre heureuse, ayant par Foy receu, 
Voire et germé le fruit, qui est lien 
De Dieu en nous, nous qui dessoubz ce Rien 
Viens habiter avec tes créatures! 
Las, je congnois qu'il n'est nul plus grand bien 
Que voir l'effect des saintes Escritures. 

Cristilia. 

Povres pécheurs, remplis d'ingratitudes, 
L'Asne et le Bœuf, qui sont bestes sy rudes. 
N'ont mescongnu leur maistre et bienfaicteur ; 
Trop bestiaux sont voz sens et estudes, 
Voyans ces dons en telles multitudes, 
Si vous n'aymez ce puissant donateur. 
Au saint escrit j'ay vcu dens un acteur. 
En admirant le Christ et ses travaux, 
Dit que devons voir nostre Rédempteur 
En povre lieu, entre deux animaux. 

Dorothée. 
Or voit mon œil ce qu'ay creu et pensé : 

C'est quon verrait la verge de Jessé, 

Et puis après (Velle monter en hault 

La fleur par qui sera recompensé 

Dieu, beaucoup plus quHl ne fut offensé 

Du povre Adam par le premier default. 

Vierge, de toy encor dire me fault : 

Tu es le mont dont fut prise la pierre 

Sans main d'ouvrier, fors Dieu seul, qui le sanlt 

Feit à son Filz faire du Ciel en terre. 

Joseph. 
Amys, comment avez vous sceu cecy ? 

Sophron. 

Seigneur, hersoir, le Ciel desja noircy, 
Vismes de Dieu Anges replendissans ; 
Nous eusmes peur. Lors, nous resjouyssans, 
Dirent: le Filz de Dieu est né pour vous. 
Pensez, Seigneur, sHl y eust nul de nous 
Qui ne courust de bon cœur, pour povoir 
Ce qu'avons tous désiré recevoir. 

Joseph. 

Loué soit DieUy qui à l'orgueilleux cache 
Ce que luy plaist que P humble et petit sache; 
Croyez le Grand dessoubz ce petit corps. 
En l'impuissant gist la force des forts. 

Soubz ce muet couverte est la Parole. 
Soubz ceste chair tant délicate et molle 
Le fort David y est, qui de sa fonde 
A mys à mort le plus grand de ce monde. 
Ne doutons pluSy Dieu est avec nous; 
Et pour jamais PEspouse avec VEspoux 
Par cest enfant ensemble sontuniz, 
Comme par luy tous les maux sont puniz. 

Sophron. 

Vous plairoit il, par vostre humilité. 
Vierge portant nom de maternité, 
Noz questions en patience entendre^ 

Marie. 

Icy pourrez la vérité apprendre; 
Ne craingnez rien, mais parlez hardiment. 

Philetine. 

Je voudrois bien sçavoir, premièrement, 
Pourquoy au lict ne vous trouvons couchée, 
Vtu qu'aujourdhuy vous estes accouchée? 

Marie. 

Le digne fruit qui donne à tous liesse 
Par sa vertu m'exempte defoiblesse. 

Joseph. 

Son corps, qui est sans tache ne macule, 
Est tous] ours sain; tout mal de luy recule. 

Cristilla. 
Pourquoy n'est ni Christ en grande maison ? 

Marie. 

Bien facile est d^en dire la raison : 
Il a aymé parfaite povreté 
Pour enrichir cil qui eust povre esté. 

Joseph. 

Vous, bastisseurs de grands palais sy amples y 
Edifieurs de maisons et de temples, 
Voyez celuy qui tout en sa main tient, 
Qui en ce lieu povre et petit se tient; 
Sy n'aurez vous enfin de vostre guerre 
Que la longueur de vostre corps de terre. 

Nephalle. 

Pourquoy n'a il de beaux, acoustremens 
D'or et d'argent, rubys et diamans? 

Marie. 



Simplicité dont il est amoureux 
Luyfait haïr tout estât curieux. 

Joseph. 

Bien que Phabit ne face le péché, 
Qui à son cœur a Dieu seul attaché, 
Sy est tousjours la curiosité^ 
La vanité et superfluité 
De Dieu haïe, et des bons reprimée : 
Par Christ en est la Parole approuvée; 
Et, en trouvant tous ces ornemens laids, 
S^est contenté de petits drappelets. 

Philetine. 

Pourquoy n'avez au moins quelque servante. 
Pour vous servir d^affection ardente ? 

Marie. 

Je n'ay besoing d^estre de nul servie, 
fay de servir grand plaisir et envie. 

Joseph. 

L'indigent fault servir en diligence, 
Mais de rien n'a ceste dame indigence; 
L'enfant luy est pain vif pour nourriture, 

Sa charité luy sert de couverture 

En ceste vie; et en ce vestement 

Elle ha tousjours parfait contentement. 

Cristilla. 

Dame, pourquoy ne vient icy le monde. 
Pour adorer le Bien où tout abonde f 

Marie 

Prou d* appeliez y a, mais peu d'Esluz; 
Mais les Esluz y viendront, et non plus. 

Joseph. 

David, Noi, Abraham et Jacob, 
En ont parlé à ce monde beaucop; 
Chacun Prophète à chanter s^est espris, 
Pour inciter chacun courir au prys 
De Dieu promis, et à tous exposé : 
Mais chacun a ou son parler glosé. 
Ou deprisé, ou comme nul tenu. 
Tant que bien peu de peuple y est venu. 

Dorothée. 

Pourquoy le Beau n^est par sus tous aymé? 
Pourquoy le Bon n'est sur tous estimée 

Marie. 



Pource qvL* Amour est sy tresraisonnable, 
Qu^entrer ne peult sinon en son semblable. 

Joseph. 

Amour de nous jamais ne prend naissance, 
Mais vient de Dieu, qui donne congnoissance 
De son amour en nous, qui ne séjourne, 
Mais tout soudain dont elle vient retourne. 
La créature est bien audacieuse 
Qui sent en soy ceste flamme amoureuse, 
Et attribue à soy le sentement 
Qui vient de Dieu, et est Dieu purement. 
Dieu est Amour, qui en sa créature 
Se veult aymer par sa charité pure, 

Sophron. 
Quelz motz voicy ! de plaisir je m'estonne, 

Elpison. 
Voicy lejour,fault il que je retourne? 

Nephalle. 
Fault il laisser cest enfant nompareU^ 

Philetine. 

Ma Dame, au moins son petit bout d'orteil 
' Pour le baiser vous plaise me donner, 

Cristilla. 

A moy aussi. Las, veuillez pardonner 
Ma privauté et trop grand' hardiesse 

Dorothée. 

Pour m'enyvrer jusqu'au bout de liesse, 
Permettez moy que j'en baise la plante. 
Maintenant suis bien heureuse et contente, 
Noz yeux l'ont veu et noz mains Vont touché, 
L'Agneau trespur qui oste le péché. 

Sophron. 

Las, recevez depovreté les dons 
Avec noz cœurs, qu'à vous servir tendons. 

Pbiletîne. 

Cest oyselet, qui n'est laid ne meschant, 
Aurez de moy, car il ha plaisant chant. 

Cristilla. 

Tenez ce laict^ pour faire sa bouille; 
Encor en ay, la chèvre n'est faillie. 

Dorothée. 

Fourmage fraiz dedens ce$te feisselle 
Sera pour vous, tresheureuse pucelU. 

Nephalie. 

Mon flageoM, s'il vousplaisî de l'ouyr, 
Il vous fera tout le cœur resjottyr. 



De mon fagot aussi vous fais présent; 
Le feu vous est bien sain au temps présent. 

Sophron. 

Moy, qui pour tous dois faire la harangue, 
Confesser veux n'avoir force ny langue, 
Ny nul sçavoir pour vous remercier. 
Rien ne povons, fors nous humilier • 
Devant l'Enfant, où la divinité 
Veult habiter par son humilité, 
Offrant tout ce qu'en nous le Père a mys, 
Amys d'amySy ennemys d'ennemys. 
Vivre et mourir voulons en te servant; 
Vivre sans toy estimons moins que vent. 
A Dieu, Enfant, lequel tousjours bénie 
Toy et ta belle et noble compagnie. 
A Dieu, Marie; A DieUy de Dieu Vaymée, 

Parquoy serez d'un chacun estimée. 
A DieUy Joseph : grâces nous vous rendons, 
Et Mère et Filz nous vous recommandons. 
* Si nul de nous vous ptut en rien servir. 
Mandez le nous, vous nous verrez courir. 

Marie, 

Celuy qui est vérité, vie et voye, 
Pasteurs Eskz, vous garde et bien convoyé ! 

J'ay eu l'oreille ententive, aussi Vœil, 
A leur parler, dont je fais le recueil 
Dedens mon cœur : là où je le conserve; 
Je le confère, et le garde et observe; 
Ct m' est plaisir de voir le Souverain 
Communiquer à ce lignage humain. 

Le Petit Va trouvé, et Dieu l'a congnu nu; 

Le Grand Va reprouvé, dont mal luy est venu; 

La grandeur n'a congnu soubz ceste petitesse : 

Dont honneur soit rendu et gloire à sa haultesse. 

Les Bergères chantent. Fin 

de Marie 
et Joseph. 

Pasteurs, menons tresîous joye. 
Et chantons bien hautement, 
Car en quelque part, que soye. 
Vivre veux joyeusement. 

Satban commence. 

Jusques icy pay régné puissamment^ 
En subjugant ceste mortelle terre ; 
Sans nul propos incessamment fais guerre 
Au Dieu d^enhault, et viz triomphamment. 

Les Pasteurs. 

Bergères vierges et belles, 
Nous devons chanter aussi, 
Disans les bonnes nouvelles 
Qui nous ostent tout soucy. 

Sathan. 

Voilà un chant qui me rend tout transy. 
Quelle nouvelle est ce quHlz ont ouyei 
Leur compagnie en est fort resjouye , 
Y auroit il point pour moy quelque Si? 

Les Bergères^ en chantant. 

Une Vierge qui est mère 
A un beau Filz enfanté, 
Qui n^ha nul que Dieu pour Père : 
Ce mot soit bien hault chanté. 

Sathan. 
que j€ sais bien enchanté! 

Une Vierge enfanter un filz ! 
Harauld! c'est le terme prefix 
Dont je seray mal contenté. 

Les Pasteurs, chantans. 

Puis que Dieu joindre au lignage 
S'est daigné du povre Adam, 
Du ciel avons l'héritage 
En despit du faux Sathan. 

Sathan* 

Quelle douleur j^ay pour ceste fin d'an ! 
Ce secret là me seroit il caché? 
De le sçavoir sans cesser j'ay tasché, 
Depuis que feiz Adam saillir d*Eden, 
Sçavoir m'en fault la vérité plus ample. 
D'où venez vous ? 

Sophron. 

De viziter un temple 
Mieux orné que cil de Salomon. 

Elpison. 

D'ouyr aussi un fructueux sermon. 
Par qui en Dieu régénérez nous sommes, 

Nephalle. 
De voir le Christ, le vray salui des hommes. 

Vous y plaist il aller, îresgrand Seigneur^ 
Je vous seray du chemin enseigneur. 

Sathan. 
// rCest pas vray. C'est resverie ou songe, 

Philetine. 

La Vérité, qui confond le mensonge, 
Dens un enfant avons touchée et creué. 

Sathan. 
Foies, allez ; vous la me baillez crue. 

Cristilla. 

Combien, Seigneur, que vous ne le croyez^ 
Si est il vray. Mais afin qu'en soyez 
Mieux asseuré, allez le voir vous mesmes, 

Sathan. 
Toutes mentez, et f aillez à voz esmes, 

Dorothée. 

Hà, V enfant est de telle dignité. 
Croyant qu'en luy est la divinité, 
Que vous prendrez à le voir grand esbat. 

Sathan. 

Je n*en croy rien; vous venez du sabbath, 
Où enchanteurs vous ont trop amusées, 
Et tellement en doctrine abusées. 
Que vous croyez ce qui ne sçauroit estre. 

Les Bergers et Bergères. Eosembie. 

// est vray. 

Sathan. 

Povres, l'on vous fait paistre 
Comme l'on veult de tresfaulses doctrines. 

Sophron. 

Les grands vertus, puissantes* et divines. 
Du saint esprit en noz cœurs inspirées, 
Sont de nous tant creues que désirées; 
Nul ne sçauroit à l'esprit résister, 

Sathan. 

Aveuglez folz, je vous veux inciter 
De désister de ceste foie Foy. 
Si vous voulez un petit croire en moy. 
Voir vous feray que ce Dieu de là hault 
Du monde bas n'ha cure, et ne luy chault; 
Mais plus en ha celuy qui plus en prend; 

Malheureux est qui ne veult estre grand. 

Si adorer me voulez et servir, 

Croire et aymer, vous pourrez desservir 

Biens et honneurs et plaisir. Car pourquoy^ 

Donner les puys : je suis du monde Roy. 

Je changera) voz gros vilains bureaux 

En tous draps d^or^ d^argent, riches et beaux. 

Vous qui servez brebis et simples bestes. 

Je vous fer ay servir à grands requestes; 

Vostre labeur en grand oysiveté 

Je tourneray, et en lascivité. 

Bref y de petis vous fer ay venir grands. 
Pour les petis ronger à belles dents. 
Je vousferay et craindre et estimer. 
Voire par tel qui^ ne vous daigne aymer. 
Mais sifault il que vous ne croyez pas 
Que Dieu descende un si malheureux pas, 
Du ciel treshaulty là où il *se repouse. 
Pour prendre ainsi une ame pour espouse ; 
Ne que jamais vueille à Adam donner 
Son paradis, et ses maux pardonner. 
Si cest Adam n'avoit par son labeur 
Fait œuvre digne à ceste grand valeur 
Et acomply la loy, sans un Iota 
En délaisser; retenez ce Nota. 
Parquoy laissez à Dieu tous ses haults Cieux, 
Et regardez la terre pour le mieux : 

Sa gloire il tient aux hommes par trop chère; 
Venez à moy, nous ferons bonne chère. 

Sophron. 

Foy n'y a en vous, créance ne fiance : 
Dont mieulx me plaist repoz de conscience 
Que tous les biens qu'il vous plaist présenter ; 
Car un bon cœur ne shn peult contenter, 

Elpison. 

Ne pensez pas que l'esprit du fidèle, 
A qui l'esprit de Dieu tousjours révèle 
Son bon plaisir, sceust de vous tenir compte : 
Car tout honneur mondain il tient pour honte, 

Nephalle. 

La povreté point le corps ne nous blesse. 
Car nous sçavons d'où vient nostre noblesse ; 
Un père avons qui est bien riche assez ; 
Tous ses thresors sont pour nous amassez, 

Philetine. 

Ja n'adviendra, et plustost mort m'advienne, 
Qu'au Trespetity vray espoux, ne me tienne : 
Car en luy voy la parfaite grandeur ; 
Toute beauté hors de luy m'est laideur. 

Cristilla. 

Par Foy il est engendré en noz cœurs , 
D^ amour goustons les divines liqueurs; 
Tous les plaisirs du monde sont tristesses 
Au prix de ses indicibles liesses. 

Dorothée. 

Mon Père il est^ et mon Frère y et mon Tout; 
Je suis à luy de l'un à Vautre bout ; 
Ja n'ay qu^un Dieu : parquoy Vidolatrie 
Ne m^ostera ma céleste patrie. 

Sathan. 

Voicy mes gentz. Sont-ilz spirituelz, 
Mes insensez^ folz continuelz, 
Estes vous Dieux? 

Sophron. 

Mais Rien nous confessons. 
La gloire au Filz d'estre Dieu nous laissons. 
Il nous souffit oestre ce qui luy plaist 
Et de sçavoir qui est celuy qui Est, 

Sathan. 
Cuydez vous pas avoir son saint Esprit ? 

Efpison. 

s* il est dedens nostre cœur bien escrit, 
Sy vivement le sçavons et sentons 
Qu* impossible est que jamais en doutons. 

Sathan. 
Pensez vous bien entendre VEscrituref 

Le III. Berger. 

Nous en faisons humblement la lecture. 
Maistre n'avons sinon sa charité. 
Qui nous apprend toute la vérité; 
Plus en sentons, moins en povons parler, 
Car fort amour fait ce secret celer. 

Sathan. 
Osez vous bien nommer le grand Dieu Père ? 

Philetine. 

J*ose par luy ce que par luy j'espère, 
Ce que je croy et fermement je tiens. 
Père il est nostre, et sommes de ses biens 
Vrays héritiers; acquise est nostre part, 
Dont eau et feu n'en feront le départ. 

II 8 

Sathan. 

Si vostre père estait, ainsi que dites, 
Vous lairroit il les povretés maudites 
Que vous souffrez en grand nécessité? 
Ouvrez les yeux, gins pleins de cécité : , 
Avez vous veu jamais qu^un homme riche 
Laisse sonfilz comme désert en friche f 
Il defaudroit de vouloir et puissance, 
SHl ne donnoit des biens en abondance, 
QuelzfUz de Dieu, qui n'ont de ses thresors 
Fors faim et froid, habitz povres et ordz! 

Elpison. 

Ceste parole, espée tresaguë, 
Par Charité les siens souvent arguë 
Et les chastie , afin de tous les rendre 
Moindres que riens, plus petis que la cendre. 
Mais les ayoflt jusques à rien soubmys. 
Se monstre père à ses enfans amys. 
Lors est de luy la vie en nous goustée. 
Quand il nous a celle d^Adam ostée : 
Dont le grand bien est tel, quHlfait offrir 
Joyeusement noz corps à tout souffrir. 
Plus nous souffrons, nostrejoye redouble; 
De voz. plaisirs ne donnons pas un double. 

Sathan. 

Si en toyfast le F Hz de Dieu trescher. 
Te lairroit il ainsi souvent pécher i 
Le père aymant son filz vous garderoit 
Si chèrement, que nul nepecheroit. 
Or péchez vous souvent contre sa Loy : 
Parquoy chacun peult bien juger en soy 
S'il est vray filz; car y ou péché opère, 
Ne fault juger que Dieu y soit pour père, 

Dorothée. 

Nostre cœur n'est de voz ditz empesché. 
Nous confessons que nous faisons péché, 
Et nepovons rien sinon péché faire; 
Mais Dieu en nous, pour son œuvre parfaire, 
Joint dedens nous sa tresjuste justice, 
A qui sert bien de fueille nostre vice. 
Le tresbeau blanc se fait bien plus blanc veoir 
Quand on le met sur un fondz qui est noir. 
Péché est nostre, autant que nous cuydons 
Estre et povoir, et que nous nous guydons 
Par nostre sens. Mais quand il est rendu 
Tel comme il est, et Rien bien entendu, 
*Nous nous perdons en perdant ce cuyder. 
Qui ne sçauroit hors de noz cœurs vuyder, 
Si vérité, pour y prendre sa place. 

Ne Ven met hors et par Foy ne le chasse ; 
Et lors^ en lieu de celuy qui n'est point, 
Celuy qui Est est à nostre cœur joint. 
Ainsi péché, qui ne gist qu'au dehors^ 
Nepeult toucher qu'à nostre mortel corps: 
Le Crist avons vivant en nostre cœur, 
Qui de pechi et la mort est vainqueur. 

Sathan. 

Ho! qu'est cecy ? voicy une féorie, 

Voicy propos pleins de forcenerie ; 

Le Petit a sur moy gaigné le reng. 

Ho! quel archer! et comme il tire au blanc! 

Il a navré le cœur de ses fidèles; 

Plus n'ay povoir ne su[ eux ne sur elles. 

Agneau occis, qui du Cielfeiz chasser 

Moy et les miens^ me viens tu pourchasser 

Jusques icy? Où trouveray je place 

Pour éviter la fureur de ta face f 

Au Ciel montay, où tu fais ta demeure, 

Mais je n'y peut pas demeurer une heure, 

Pour ne vouloir toy Petit recevoir. 

Mais ouy bien tresbeau et grand me voir; 

Voire et à toy voulois estre semblable, 

Mais non pas toy, parquoy je f eux fait diable; * 

Et ta vertu, voyant Cuyder en moy, 

Me dechassa du Ciel, D'auprès de toy 

Je suis venu en ceste terre basse, 
Où montz et mers, et terre je trespasse, 
Pour trouver lieu seur hors de ta présence^ 
Où un petit peusse trouver d'aysance; 
Mais sans cesser tousjours ta main me tient, 
Qui maugré moy me poulse et me retient. 
Si je descends au plus profond d'enfer, 
Là je te sents qui brusler et chauffer 
Me fais du feu de divine Justice. 
Si favois lieu où peusse ma malice 
Exécuter, où tu ne fusses point. 
Je regnerois. Mais quoy? voicy le poinct : 
Tu es par tout par grâce et par puissance ; 
Et, qui pis est, ton Filz ta congnoissance 
Envoyé au monde, où 'festois bien venu 
Quand tu estois des tiens plus incongnu. 
Ceux qui verront maintenant ta lumière 
Congnoistront bien mon essence et matière, 
Un sot Cuyder et une vanité 
Suyvi, aymé de la mondanité, 
Qui au soleil comme la neige fond. 
Parquoy m'en fault aller au plus profond 
Du puits d'enfer, tourment de ton absence : 
Car demourer ne puys en ta présence. 
Musser m'en vois au fonds des cœurs de ceux 
Qui d'escouter ta voix sont paresseux, 
Aymans Cuyder et ce qui ne feut onques. 

En eux feray tout mon effort adonques 
Pour chasser hors de leurs cœurs la mémoire 
De VEscriture et salutaire histoire, 
Et travailler par furieuse rage 
Ceux qui auront ton Nom en leur courage. 
Et sans cesser les feray tourmenter, 
Craingnant de voir le Petit augmenter. 
Malings Espritz, venez et courez viste, 
A vous m'en vois au désespéré giste. 
Pour essayer d'avoir quelque conseil : 
Comme pourront ténèbres le soleil 
Faire éclipsera Mais, s'il ne se peult faire. 
En bref verrons nostre règne deffaire. 

Dieu. 

Or voyez vous cy mon cher Filz eslu. 
Mon tresaymé , auquel me suis complu : 
C'est cestuy cy, en luy vous devez croire ; 
C'est la vive eau, de laquelle fault boire, 
Qui vous fera jusques à moy saillir. 
En le croyant, vous ne povez faillir. 
Or est Sathan qui ne s'est voulu rendre 
A cest Agneau, par luy mys non en cendre. 
Mais tout à Rien, comme il estoit devant 
QuHl fust Eslu pour estre mon servant. 
Par sa vertu me vouloit ressembler. 
Mais à P Agneau lefailloà assembler, 

Uny à luy, aymant Rien et la mort; 
Mais le rebours a fait, dont il ha tort. 
Car nul ne peult jamais à moy venir 
Qui ne se veult dans le Petit tenir, 
Sathan cuydoit par son sens mériter 
Siège pareil que le mien héritier. 
Et moy qui Suis celuy qui Suis sans doute^ 
Jamais en moy ne reçoy ny ne boute 
Nul qui ne soit dedens Pocciz Agneau 
Tout mys à rien et fait homme nouveau. 
Or est de luy par mon tressaint escrit. 
Par mon amour, par mon divin esprit, 
Sa congnoissance au bas monde donnée : 
Dont nous voyons destruite et estonnée 
Du grand Sathan le règne, la pratique. 
Son grand Cuyder, sa force tyrannique 
Est mise à rien par l* Agneau innocent 
Qui à la mort et à Rien se consent. 
Et tant m'a pieu ceste nichilité. 
Son Rien pour moy et son humilité. 
Que Vay dessus les Anges exalté, 
Et l'orgueilleux du plushault desmonté, 
Qui n'aura plus que Cuyder en lieu d'estre. 
L'Agneau feray triompher à ma dextre. 
En luy donnant justice et jugement , 
Et pour son Rien il aura Tout vrayment. 
Anges, chantez, en voyant eslevé 

Rien en son Tout, et Sathan reprouvé; 
Son tout à rien est mis par ma puissance, 
Cuyder est nul où est ma congnoissance. 

Le Premier Ange. 

Or elle est cheute, elle est cheute, elle est cheute. 
Confusion la paillarde et la pute. 

Le Second Ange. 

Qu^est devenu son bruit, sa renommée? 
De son Cuyder n^est venu que fumée. 

Le Tiers Ange. • 

Elle est au puits de sa perdition, 
Geste cité d^abomination. 

Le un. Ange. 

Sathan, Sathan, en desespoir et dueil 
A tout jamais fa mené ton orgueil. 

Le Premier Ange. 

L* Agneau occis, ou gist ta sapience, 
Donra de toy à tous vraye science. 

Le Second Ange. 

Sa mort sera aux filles de Zion 
Heureuse vie et Résurrection. 

Le Tiers Ange. 

Son Rien fait ceux qui en luy seront Riens 
Estre en toy Tout, qui promesse leur tiens. 

Le un. Ange. 

De tous ces cas soit à jamais mémoire 
Au monde bas, et à toy seul la gloire. 

Le V. Ange. 

Chantons, car tout est consommé et fait; 
Le Petit est vray homme et Dieu parfait. 

Les Anges, chantans. 

Gloire soit au Créateur, 

Qui destructeur 
Est de Sathan la grand' beste : 
L'honneur à l'Agneau rendons. 

Par qui ces dons 
Le Père nous manifeste. 

A faire f este, 
Helas! nous tous entendons. 



(^Kjj^ 



COMEDIE 

DE 

IJADORATION DES TROIS ROYS 

A JESUS CHRIST. 




Difeu commence. 

^E SUIS QUI SUIS, et contiens en mon Estre 
! Tout ce qui Est, qui Peut et qui Sera. 
l Ce quin'estpoint j'appelle, et le fais naistre: 
l Cuyderpar moj bientost trespassera. 

Le mouvement des Cieux ne cessera 

De m' obéir et le Soleil de luire; 

Ma volonté nully ne passera ; 

Cest moy qui fais toute chose produire. 
Se je fais tout, qu'est ce que je n'ay fait! 

Et, faisant ce qu'on doit esmerveiller, 

Qui est le sage et docteur sy parfait 

Que paye prias pour mieux me conseillera 
Quel vigilant mepourroit resveiUerf 
Quipeult tenir Peau de la mer profonde 
Dedens sa main, ny, par long travailler, 
Avec trois doigts tout le sablon du mondée 

Qui a créé dens la mer la Baleine 
Et les poissons vivans au fonds de l'eau f 
Qui a créé l'Eléphant en la plaine, 
Et qui a mis au Cerf et au Taureau 
Cornes au front i Qui défend le-roseau 
De Paspre vent qui les Cèdres ruinée 
Qui fait le beau laid estre et le laid beau, 
Le jour serain et Pespesse bruine i 
C'est moy tout seul, sans nul y appeller. 
Parquoy chacun doit avoir congnoissance 
Que je peux tout. Le muet fais parler, 
Le sourd ouïr ; en mon obéissance 
Je tiens la mort et luy donne puissance 
Comme je veux, et fait ce qui me plaist. 
De chacun yeux avoir recongnoissance 
D'estre son Dieu celuy tout seul qui est. 
En mes Esluz je tue et mortifie 
Adam vivant, et le metztout à rien; 
Je resuscite et du tout vivifie 
Ce Rien, lequel je remplis de tout bien. 
Qui a esté envers moy le moyen 
De ces beaux faitz! Nul que ma Sapience, 

Mon verbe et FUz, qui n^ha rien que du mien. 
Dont mon Amour déclare la science. 

Ce Filz aymé, par lequel tout je fais, 
Je ne veux plus qu'il soit tant incongnu; 
Ce qu^ay promis, long temps a, maintesfois 
A mes Esluz, je veux qu'il soit tenu. 
Les Pasteurs l'ont comme Dieu recongnu. 
Si au bas Peuple ayfait ce bien apprendre, 
Aux sages Roys du Messias venu 
Je veux aussi faire nouvelle entendre. 
Pour les tirer à ce divin sçavoir, 
Allez à l'un bien tost, Philosophie : 
En luy faisant tant d'Escritures voir. 
Que pour sçavoir de soy il se deffie. 
Et qu'il congnoisse un Dieu où il se fie; 
Faites luy voir des Prophètes le livre. 
Qui de mesfaitz sy bien le certifie 
Qu'il soit d'erreur pour tout jamais délivre. 

Philosophie. 

Seigneur, je suis ce qu'il te plaist que soye 
Pour obeïr à ton commandement. 
Car U n'y a régner, plaisir, nejoye 
Qu'à te servir par amour promptement. 
Puis qu'il te plaist, courray légèrement, 
Par tous moyens tirant ta créature 

A désirer de voir entièrement 

Livre après livre y et puis ton Escriture. 

Dieu. 

Partez aussi, vous, Tribulation; 
Allez à P autre, et tant le martyrez 
Par maladie et par tentation. 
Dehors, dedens, qu'à moyvous l'attirez. 
Amys, plaisirs, tous de luy retirez; 
Faites luy voir qu'il ne peult que pécher : 
Car, congnoissant ses maux tant empirez^ 
A moy viendra, qui l'en puys depescher. 

Tribulation. 

Je suis de toy le double commissaire; 
Les Reprouvez par moy sont endurcis. 
Mais les Esluz me trouvent nécessaire 
Et de mes coups te rendent grands mercis. 
Par maladie en rends les uns transis; 
Aux autres fais perdre plaisirs, honneur; 
Autres je rends par péché sy noircis 
Qu'ilz n'ont espoir fors qu'en toy seul. Seigneur. 

Dieu. 

A l'autre Roy, Dame Inspiration, 
Allez soudain et le frappez au cœur; 
Déclarez luy ma grand dilection, 

Que père suis et du monde facteur , 

En Passeurant du promis Rédempteur y 

Lequel viendra de nation Juifve, 

Qui de la Mort sera triomphateur, 

Tant que par Foy dedens son caur je vive. 

Inspiration. 

Le commander est desjà fait en toy, 
Ne reste plus qu'à le mettre dehors. 
Au fonds du cœur m'en vois du sage Roy, 
Luy annoncer tous ces divins records. 
Tous les esprit! par péché presque morts 
Je resuscite, et les plus ignorans 
Je fais sçavans, et les foihles rends forts. 
Mes eschoUers ne sont jamais errans. 

Dieu. 

Or levez vous. Parfaite Intelligence; 
De mes secrets cachez aux Escritures, 
Allez là bas, et faites diligence 
D'en faire à tous salutaires lectures : 
Là dedens sont des âmes les pastures. 
Mais monstrez leur que mon divin Escrit 
N'ha autre fin en toutes ses figures 
Que mon seul Filz tresamé Jésus Christ. 

Intelligence divine. 

Par toy, Seigneur, je vois les yeux ouvrir 
Des aveuglez soubs la Loy ancienne. 
Et les secrets aux GentUz descouvrir 
Idolatrans soubs ceste Loy Payenne; 
Doctrine auront par moy quotidienne, 
Qui est de VAme et la vie et le pain : 
Dont laisseront la basse et terrienne. 
Sans en avoir désir, ne soif, ne faim. 

Dieu. 

Allez, cerchez d^Orient les provinces, 
Et secourez mes Esluz et amys. 
Je ne veux pas que Sages et grands Princes 
D'estre appeliez à moy tous soient omiSy 
Ny en plaisirs et honneurs endormis ; 
Faites leurs cœurs d^amour tant eschaiiffer 
Que moy tout seul au mylieuje sois mys. 
Et que chacun m'y voye triompher. 

Anges, chantez, et faites retentir 
Tous les liaultz deux par voix harmonieuses; 
Faites voz chants et ouyr et sentir 
A tous espritz et âmes amoureuses. 
Louez sans fin mes œuvres glorieuses, 
Et annoncez aux filles de Zion 
Que de mon Christ^ duquel sont désireuses^ 
Auront bien tost seure fruition. 

Le I. Ange. 

Jamais ne soit, Seigneur, ta voix tarie 
Pour te louer, ny nulle bouche clouse 
A déclarer que la vierge Marie 
Toute parfaite as prise pour espouse, 
Dens laquelle as fait incredible chose : 
Divinité humanité a prinse; 
La vierge enclost cil qui la tient enclose, 
Dont par Foy seule est la doctrine apprinse. 

Le IL Ange. 

Si tpy en nous n'estois nostre povoir. 
Nous defaudrions à chanter hault ta gloire; 
Mais, puis qu^en toy tousjours nous povons voir 
Et qu'en nous est ton œuvre tresnotoire. 
Nous chanterons la salutaire histoire 
De ton Enfant, auquel tu fes compleu. 
Heureux sera qui la pourra bien croire, 
Et malheureux à qui l'enfant n'a pieu. 

Le III. Ange. 

Le plus petit chantera le plus hault, 
Car du profond de toute humilité 
Exaltera ceste divinité 
Qui pour Adam a fait sy heureux sault. 

Dieu. 

AngeSy porter une estoille il vousfault, 
Pour aux trois Roys monstrer Pheureuse voye. 

Le III. Ange. 

A fobeïr neferay nul default; 
Porter leur vois P estoille à bien grand joye. 

Les Anges chantans sur le chant 
des Bouffons. 

Chantons tous ensemble, 
Puis que l'Eternel 
Dieu et homme assemble : 
O Noïll Noël! 

Si le populaire 
A l'enfant congnu, 
Aux Roys ne fault taire 
Le Christ jà venu. 

Dieu tous les rasstmblt 
En un, qui est tel 
Qu'un enfant ressemble, 
O Emmanuel! 

Philosophie. 

Pour parvenir à sçavoir honorable. 
Me fault aymer Qiui suis vertu louable) 

II lO 

PkUosophie, amour de sapUnce. 
sage Roy, si ta m'as agréable, 
Je te rendray de sçavoir désirable, 
Jusques à ce que de vraye science 
Aye gousté par longue patience. 
Après avoir cerché maint beau volume. 
Là trouveras repos de conscience. 
Qui le doux feu £ Amour Divine allume. 

Balthasar. 

yay fait grand cas des biens de ceste terre, 
ray desiri honneur et gloire acquerre. 
Et de me voir seigneur grand et puissant; 
Pour acquérir des biens, j*ay fait la guerre : 
Las! je voy bien que trop folement je erre. 
Car tous ces biens n^est rien que vent passant. 
Philosophie amye, mon cœur sent 
Ta bonne odeur, et te prend pour s'amye; 
A fobeïr pour jamais se consent; 
Ne sois donc pas de Vapprendre endormye. 

Philosophie. 

Or tiens et voy le thresor que je porte, 
Livres icy pour voir, de toute sorte; 
Mais ma fin nUst qu'à te faire congnoistre 
Tel que tu es. Ceste doctrine est forte; 
Mais à la in l'Esprit tant reconforte, 

Qtfelle te fait tousjowrs en vertu croistre. 
Sçavoir pourras de toutes choses l'estre 
Et la vertu, F essence et la nature. 
Les grands secrets te feray apparoistre, 
Voire et toucher au doigt sans couverture. 

De Philosophie sage 

Le sens et le langage 

Tu pourras icy voir. 

Par démonstration 

Toute probation 

Je te feray avoir. 

Mange moy chacun livre, 

Car il te convient vivre; 

Sur tous arreste toy 

A cercher un facteur 

Du monde créateur, 

Qui est Seigneur et Roy. 

Tous livres t'abandonne^ 

Et le désir te donne 

De les vouloir apprendre; 

Mais de ceux de Moïse, 

Il faut que je fadvise 

Que Foy les fait entendre. 

Des Prophètes couvert! 

Voicy livres ouvertz; 

Mais leur sens est caché, 

Et Porgueilleux vanieur 

Plein de PEsprit menteur 
S'en trouve bienfaschi; 
Nul que Phumble et petit 
N*y peult prendre appétit; 
Cestuy là seul Ventend. 
Si en humilité 
Lis ceste vérité , 
Tu demeureras content. 

Balthasar. 

Après avoir tourné 
Et long temps séjourné 
Maint volume et maint rolle, 
H faut que je m^arreste 
Et que mon cœur j'appreste 
A la sainte Parole. 
Parcest esprit je voy. 
Ce que fermement croy, 
QuHl est un Créateur 
Qui nous promet son Filz , 
A un terme prefix, 
Pour nostre Rédempteur. 
Mais je n'entens pas bien 
Quel Uest^ ne combien 
Il le nous fault attendre. 
Helas! Philosophie, 

En laquelle me fie , 
Vueillez le moy apprendre. 

Philosophie. 

Pour en avoir congnoissance parfaite. 
Trouver te fault Divine Intelligence. 
Mener fy veux. Vien donc en diligence. 
Et tu auras le bien que tu souhaite. 

Balthasar. 

Madame, allons; car le temps je regrette 
Que retardons à tel bien recevoir y 
En espérant que la manne secrète 
De l'Escriture à cler me ferez voir. 

Tribulation. 

Roy vivant en plaisir et santé, 
Qui as d'honneurs et d'amys grand planté. 
Et si te tiens juste selon la Loy, 
Par moy sera bien tost ton cœur tenté. 
Car par dehors et dedens tourmenté 
Te sentiras; mais n'en prens nul esmoy : 
Si accorder te peux avecques moy, 
Souffrant en paix mon exécution, 
Tu congnoistras que des tiens et de toy 
Le prouffit vient de Tribulation. 

Melchior. 

Tes motz sont durs, ta parole est rebelle ^ 
Vail de V esprit (^pourtant) te treuve belle; 
Mais ceste Chair, qui est sy molle et tendre, 
Te treuve laide, etfascheuse et rebelle. 
Si voy je bien que ta puissance est telle, 
Que, vueille ou non, à toy me faudra rendre; 
'Fuyr ne peux, car par tout me peux prendre. 
Et moy qui sçay dont te vient telpovoir. 
Patiemment tes coups je veux attendre. 
Sans résister à ton divin vouloir. 

Tribulation. 

Reçoy ce coup, que dens ton cœur soit mis : 
C'est que Dieu prend tes plus prochains amys, 
Et où ton cœur faisoit ferme séjour; 
Eslever veult tes mortelz ennemys , 
Ausquelz il veult que du tout sois soubsmis : 
Car quitter fault la hayne, aussi V amour. 
Ce second coup te fera nuict et jour 
Plaindre et douloir dedens un triste lict. 
Si souffrir veux patiemment ce tour. 
Ta grand douleur tournera en delkt. 

Le tiers coup je te baille 

Pour mortelle bataille : 

Cest que de tel péché 

Est ton ame souillée ^ 
Contrefaite et brouillie, 
Et ton corps sy taché , 
Qtt*il n^est pas en ta force 
De rompre ceste escorce 
Ne de fen retirer. 
Quelque chose que face, 
Ne peux acquérir grâce; 
Tu as beau souspirer. 
Mais si tu te deffie 
De îoj et te confie 
Au Toutpuissant et bon y 
Par sa miséricorde 
De sa tresdouce corde 
Il te fera le don. 
Par laquelle de pleur. 
D'angoisse et de douleur 
Te tirera en joye^ 
Recongnois ton defauli. 
Espère au Dieu treshault. 
Vérité, vieetvoje. 
Tes grans amys sont mortz, 
Tes ennemys sont fortt. 
Tu es prest de mourir, 
Tes péchés sont sans nombre : 
Cercher il tefault l'ombre 
Qui te peust secourir. 

Melchior. 

douleur trop amere! 
ray perdu père et mère, 
Mesamjs et parens; 
Mes ennemys en chaire 
lyhonruur voy, en grand chère, 
Comme plus apparens. 
Au lict suis attaché. 
Tant malade et fasché, 
Que je ne sçay que face. 
Au corps 'fay maladie. 
Au cœur melancholie , 
On le lit à ma face. 
Mais, voicy bien le pis , 
En moy je sents tappiz 
Tous les péchés du monde ; 
Faute d'humilité. 
Par infidélité, 
Mon ame rend immunde. 
Tribulation , 
Si ton afection 
Je porte doucement. 
Monstre moy sans faillir 
Comment je doy saillir. 
Par qui, quoy, ne comment. 

Tribulalion. 

Ailons à une Dame antique, 
Cest Intelligence Divine; 
Tristesse et mal par elle fine y 
Car de guarir ha la pratique. 

Melchior. 

Allons tosty sans nulle réplique. 
Ailleurs je n'ay plus d'espérance ; 
Par son sçavoir syautentique 
J'espère d'avoir délivrance. 

Inspiration. 

Dieu , pour monstrer sa grâce purement, 
M'envoye à toy, pour déclarer comment 
Il est ton Dieu, ton Créateur et Père. 
Et, qui plus est, il veut que vivement 
Face en ton cœur un divin mouvement. 
Te rendant seur que celuy qui imper e 
Sur tous les Cieux par moy en toy opère. 
Voire et révèle à ton esprit l'Esprit , 
Le vray tesmoing de la vie prospère , 
De sy longtemps promis au saint Escrit. 

Gaspard. 
Qui suis'je, moy ^ ne que peultestre l'homme 

Venu d^ Adam y qui mal mangea la pomme, 

A qui tu viens y Dame Inspiration^ 

Tu me fais voir de mes péchés la somme y 

Mortz et couverts par Amour^ qui m^assomme 

Et met à rien par sa dilection. 

Je sents le fruit de mon Election y 

Je me confie en sa bonne promesse. 

Je sents desja du Christ fruition ; 

Mais y dy moy^ quand sera cef et commentest ce? 

Inspiration. 

Chasse de toy par Amour toute crainte, 
Crois fermement que ce n^est nulle feinte. 
Ce qu'en ton cœurpescritz, pengravcy inspire. 
Ce que je diz en PEscriiure sainte 
Tu trouveras, où est bien au vifpainte 
La Vérité y que sçavoir tu désire. 
Tous les sermons que l'homme te peult dire y 
Toute Escriture, ou miracle, ou présage, 
Ne sont sinon du bien oà je l'attire 
Tresseurs moyens pour porter tesmoingnage. 
Mais c'est bien grand plaisir 
Que de voir à loisir 
Livres de toutes sortes, 
Qui parlent du grand Dieu, 
Déclarant en tout lieu 
L'œuvre de ses mains fortes. 

L'on se doit resjouyr 
De gens sçavans ouyr 
Parlans des sainctz Escritz. 
Con peult voir les miracles 
Qui rompent les obstacles 
Des infirmes espritz. 
Mais sLdedens le camr 
La divine liqueur 
De ceste Vérité 
Ne prend ferme racine, 
Tout l'extérieur signe 
N'y vautt sans Charité. 
Si ferme Foy tuas 
Du promis Messias 
Aufondz du cœur plantée, 
Charité de sa flamme 
Rendra toute ton ame 
En bruûant contentée. 
Par tout plaisir prendras , 
L'Escritwre entendras, 
Dont la fin est Amour. 
Chacun sera tesmoing 
Dont ta n'auras besoing 
Que pour passer le jour. 

Gaspard. 
Jecroyceque nevoy, 

Je sens ce que je croy, 
Et pour tresseur le tiens ; 
Mais plus pay de sçavoir. 
Plus me croist le vouloir 
D'ouyr les propos tiens. 
De sçavoir pay envie^ 
Plus que n^euz en ma vie, 
Que c^est qui est promis 
Aux Pères anciens; 
Parquoy hors des liens 
Espèrent estre mys. 
Quel est celuy qui vient y 
Quel bien il en advient, 
Et en quel temps viendra; 
Que PEscriture en dit. 
Quel sera son Crédit, 
Et quel throne il tiendra : 
Je ne me veux fascher 
D'un si grand bien cercher, 
Car c'est tout mon soûlas. 
Pour le trouver, la peine 
MUst joye souveraine. 
Jamais nUn seray las. 

Inspiration. 

Pour sçavoir tout au long par le menu. 
Intelligence il te convient cercher. 

Qui nul secret ne te voudra cacher, 
Dont tu seras à elle fort tenu. 

Gaspard. ^ 

Que le partir ne soit plus retenu , 
Allons bien tost voir ceste noble Dame, 
Nous tardons trop, le désir de mon ame 
Dit que seray trop tard au lieu venu. 

Balthasar. 

ma dame Philosophie, 
Dy moy que c'est, par ton advis, 
Que ceste Estoile signifie, 
Car oncques telle je n'en viz. 

Philosophie. ' Ilzs'eovont 

tous 

Je n'en peux faire le deviz, Vcli^u^ 

Mais aussi tost que tu viendras 
D'Intelligence viz à viz. 
Tout le secret tu entendras. 

Elle n'est assise 

Ne au cercle mise 

D'EstoilleouPlanette : 

Plus fort nous esclere, 

Et sy est plus clere , 

Plus belle et plus nette 

Qu'elle est fantastique; 

Elle est erratique 
Sans rétrograder. 
Elle se tient basse, 
Dont mon sçavoir passe 
A la regarder. 

Balthasar. 

Plus je la regarde. 
Et plus il me tarde 
. De sçavoir que <fest : 
Elle estsy tresbelle, 
Qu'elle doit nouvelle 
Apporter qui plaist, 

Melchior. 

Tribulation, qu'est ce là f 
Une estoille voy merveilleuse. 
Onques le ciel ne révéla 
Chose qui sembkst plus heureuse. 

Tribulation. 

Ceste estoille est fort lumineuse. 
Qui tous not cœurs fait resjouyr : 
Par Intelligence l'heureuse 
Tu en pourras nouvelle oujr. 

Le cœur doloreux 

Elle fait joyeux ; 

Qui bien la regarde 
En elle ha liesse^ 
Et toute tristesse 
Elle oste ou retarde. 
Devant nous se met , 
Et au cœur promet 
Qu'il recevra joye. 
A mon jugement. 
C'est enseignement 
De seure montjoye. 

Melchior. 

Mon cœur triste et las 
En reçoit soûlas , 
Et ne sçay pourquoy^ 
Fors qu'une espérance 
Pleine d'asseurance 
Il reçoit en soy, 
Cerchons la pucelle 
Dont le sens precelle 
Tout entendement. 
Le vray j'en sçauray, 
Dont rapporteray 
Grand contentement. 

Gaspard. 
dame, quelle belle chose 

Çj£ il rjLSô^ «'a soà Jesclou 

Pjt vczs , à LLfoiîu je croy. 

Icspiratioa 

Amy^ ùjuLi vbrre dt Fay, 
Et croire jae soabz u beam ngae 
Ea cichU de aostre greuÊd Roy 
Soofdle tfespUiuMÈe et digme. 
Ho ! quelle reacoatre! 
Voj comme elle monstre 
Sostre chemin droit, 
Sapir Utefaat, 
Et du don d'enhûMh 
Monstrera Vendroit, 
Sans parler, sa mine 
Soas monstre par signe 
Quelque bien venu. 
Car, amy, entens 
Que voicy U temps 
Longtemps attendu. 

Gaspard. 

Ccair, entendement. 
De contentement 
Sont combles et pleins : 
Dont travail ne peine, 

Courant mont et plaine, 
Maintenant ne plaings. 
Je tiens pour tout voir 
Que par elle veoir 
Pourray un tel bien y 
Qu'après Pavoir veu, 
Congneu et receu , 
Ne me faudra rien, 

Baithasar. 

Qui est cette troupe de gents 
Que je voy notre chemin prendre ? 
A cheminer sont diligens. 
J'en poudrois bien la cause entendre. 

Melchior. 

Ces gents se venans à nous rendre, 
Nous aurons nœuve compagnie; 
Mais je ne puis pas bien comprendre 
De quel lieu vient sy grand' mesgnie. 

Gaspard. 

Ceste compagnie de loing 
J' approcher ay tresvolontiers ; - 
De m' enquérir d'eux j'aurai soing , 
Et peult estre seray leur tiers. 

Balthasar. 

Dieu Touipuissanty qui par tous sentiers 
Conduit oyseaux, hommes et bestes , 
Vous doint tous vos désirs entiers ! 
Seigneurs, dites moy qui vous estes. 
Voz façons trouve tant honnestes, 
Et au chemin que vous tenez 
Croy que pareilles sont noz questes : 
Je vous prf que le m^ apprenez. 

Gaspard. 

Quant est de moy, je suis induit 
D^ aller voir une dame sage, 
Où ceste estoille me conduit. 
Que je tiens pour heureux présage. 

Melchior. 

Je fais aussi pareil voyage. 
Où Tribulation me meine , 
Qui a vaincu de mon courage 
Vorgueil, par tourment et par peine. 

Balthasar. 

Amour de sçavoir m^a contraint 
De laisser pais et maison, 

Pour cercher de Dieu juste et saint. 
Ce que passe notre Raison. 

Gaspard. 

Le traict ardent plus qu^un tison 
DHnspiration m'a merché; 
Dont par moy, en toute saison, 
Ce que je croy sera cerché. 

Balthasar. 
Or allons donc. 

Melchior. 

Allons- 

Gaspard. 

Allons. 

Balthasar. 

Heureux serons d'aller ensemble; 
Et de ceste estoille parlons 
En allant voir que nous en semble. 

Melchior. 

Celuy qui tous en un rassemble 
Nous vueille mener à bon port. 

Gaspard. 

Noz cœurs qui l^un Vautre ressemble, 
Nous unit par divin accord. 

Intelligence divine. 

Le fondement de tout mal et tout vice, 
L'occasion d'obstinée malice, 
Vient seulement de l'obscure Ignorance, 
L*homme ignorant son devoir et service, 
Et dont luy vient la Grâce et la Justice, 
Ne sçait que c'est de Foy ne d'Espérance; 
L'extérieur, ayant belle apparence. 
Le rend aveugle et de bon sens privé; 
Mais faire peux du vray la demonstrance ; 
Qui vient à moy il est bien arrivé. 

Philosophie. 

Voila la Dame, à Roy, que t'ay promise; 
Oy, croy, retiens son parler véritable. 

Tribulation. 
Intelligence en ceste chaire assise 
Voy, et en prends doctrine proufitable. 

Inspiration j 
Je t'ay mené en ce lieu délectable. 
Regarde bien d'y faire ton proufit. 

Philosophie. 



Or à Dieu donc. 

Balthasar. 



Me lairras tu ? 



dame charitable, 



Philosophie. 

Cest assez : il suffit. 

Tribulation. 
Adieu, amy, tu es en bonne eschole. 

Melchior. 
Helas! pourquoi parts de moy sy soudain? 

Tribulation. 

fay mis afin commission et rolle, 
Retourner fault au seul bien souverain. 

Inspiration. 

A Dieu, celuy qui de ma douce main 
A eu le coup qui le conduit icy. 

Gaspard. 

Obéir fault à ton vouloir certain. 
A Dieu te dy, avec un grand mercy. 



94 DE L'ADORATION 

Balthasar. 

Dame d'honneur ^ de tout sçavoir le chef, 
Qui de David est la certaine clef, 
A toy venons en toute humilité. 
Si à ^obstiné ignorant son meschef 
Te ferme et clos, et le ciel derechef 
Luy est fermé, c'est pure vérité. 
Celuy aussi duquel la charité 
Ouvre le cœur, le ciel luy est ouvert. 
Ta doctrine est pleine de purité, 
Que le captif deslie à descouvert. 

Melchior. 

Philosophie et Tribulations 
Pareillement douce Inspiration, 
Nous ont contraint de venir droit à vous : 
L'une enseignant par démonstration, 
L'autre par coups de grande affection, 
L'autre frappant le cœur d'un trait bien doux. 
En nous disant : Hastez vous, courez tous 
Vers ceste dame Intelligence sage. 
Ce qu'avons fait, vous priant à genoux 
Du vray sçavoir remplir nostre courage. 

Gaspard. 
Sçavoir voulons, et chacun le désire. 

Que ceste estoUle ainsi clere veult dire, 
Que jusqu'à toy nous a sy bien conduit! ; 
Si c'est le temps que le Souverain Sire 
Par ses Esluz a fait prescher, escrire, 
Qu'à luy seront tous les peuples reduitz, 
Laissant les Dieux par lesquelz sont seduitz, 
Pour adorer celuy qui doit venir; 
Si à ce bien par toy sommes induitz, 
Cest heur de toy confesserons tenir. 

Intelligence. 

Plus grand plaisir n'aurez, 6 Roys, d^entendre 
Les faitz de Dieu, que nous devons apprendre; 
Par quoy soyez ici les bien venuz. 
Premièrement ce Livre vous fault prendre, 
Où tous humains verrez venir de cendre, 
Et retourner en cendre estre tenuz. 
D'entrer au ciel ont esté retenuz 
Par le péché de sot et vain Cuyder, 
Dont sont tous maux aux hommes advenuz. 
Et en convint l'Ange du ciel vuyder. 

Or regarde à ton ayse 
^ Ce livre de Genèse : 

Tu verras comme Adam 

Sot Cuyder esblouyt, 

Dont peu se resjouyt, 

Car il saillit d'Eden. 

Mais en telle destresse 

Luy feut faire promesse^ 

Par divine sentence y 

Que la Serpent tortue 

La teste aurait rompue^ 

Un jour, par sa Semence, 

Ce^te promesse vive 

Feut reiterative, 

Au temps du bon Noé, 

Par V arche du déluge. 

Figurant le refuge 

Dont U feut advoué, 

DieUy qui l'arc au ciel mit, 

Luy monstra, et luy dit : 

Cest arc te soit pour signe 

Que, quand tu le verras, 

Tresasseuré seras 

De paix douce et bénigne. 

Puis au père de Foy 

Dieu dit : Abraham, voy 

Et nombre les estoilles, I 

Si tu peux, du ciel hault, | 

Et croy sans nul default 

Qu'en plus grand nombre qu'elles 

Je multiplieray 1 

Ta semence, et pliray | 

Devant un de la race I 

Toutgenoil; car par luy, 
Qui leur sera appuy, 
Recouvreront ma grâce. 
Abraham sans séjour 
A creu etveu ce jour, 
Et luy f tôt réputé 
Du Seigneur à Justice : 
Car où est Foy, nul vice 
Jamais n'est imputé. 

En ce livre des Roys 
L'on peult voir les desroys 
Où est tombé David. 
Péché, qui pique et mord, 
Ne l'a pu mettre à mort. 
De Foy le Juste vit : 
Dieu, purgeant son péché, 
N'a esté empesché 
De tenir sa parole, 
Luy donnant sans mérite 
Sa grâce non petite. 
Qui tout pécheur console. 
Dieu luy promit de mettre^ 
Tenant en main le sceptre. 
Sur son siège Royal 
Du fruit du ventre sien, 
Monstrant qu'il aymoit bien 
Son serviteur loyal. 

Voicy un autre livre 
Oà Moïse au délivre 
Montra bien clerement 
QuUl viendroit un Prophète 
D'entfeuxy duquel la f este 
A tous faisoit vrayment, 
Disant : Qui ne croira 
En luy, il périra. 
Mais ceux qui y croiront 
A jamais bien heureux 
Et en fin glorieux 
Par ceste Foy seront. 
Voici EsàiaSy 
Qui du grand Messias 
A clerement parlé. 
Crainte n'ha eu ne honte 
D'en faire le beau compte, 
Et nous a révélé 
Et prédit qu'en ce temps, 
Ainsi comme j'entens, 
Le Petit nous est né , 
Et que le Filz de Dieu 
Vous est en ce bas lieu 
Par le Perè donné. 
Il dit qu'il doit s'offrir 
A tous maux et' souffrir 
Mort estrange et cruelle. 

Voz péchés ostera, 
Sur soy les portera 
Par façon bien nouvelle. 
Desja est Hieremie, 
Lequel ne se taist mye 
De ce divin propos. 
En désolation 
Fait lamentation, 
Sans prendre nul repos. 
Et suyvant ses beaux ditz, 
Encor y en a dix 
Prophètes qui en chantent. 
Voyez les tous du long, 
Branche, racine et tronc^ 
Croyez que point ne mentent. 
Un prophète meschant, 
Balaam, par son chant, 
De Vestoille a chanté. 
Daniel compte et nombre 
Le temps, si que de Vumbre 
Nul ne soit enchanté; 
Car un esprit bien prompt 
Umbre et ténèbre rompt. 
Entendant ses aubades 
Qui chantent Christ venu 
Au temps que contenu 
Est en ses ebdomades. 

Or chacun soit certain 
Que le grand Dieu hautain 
A fait cest Enfant naistre 
De son peuple Juif, 
Peculier et naïf, 
Duquel est Roy et maistre, 
Cest rostre vray Sauveur; 
Par sa grâce et faveur 
En Dieu serez uniz. 
Ne vous fiez en vous, 
Car voz mérites tous 
Ne sont que draps honnys. 
N'espérez sauvement. 
Sinon tant seulement 
En son Election. 
Grâce vous a esluz, 
Qui fera le surplus 
Par sa dilection. 

Balthasar. 

Touché avons le poinct. 
Douter il ne fauU point 
De ceste vérité, 
Helas ! moy misérable, 
Ce sçavoir proufitable 
Pas n'avois mérité. 

Melchior. 

Je sents mes yeux ouverts 
Et tous mes maux couverts 
Par toy^ Intelligence. 
Du mal que'fay souffert, 
Puis que Christ m^est offert, 
Je sens toute allégeance. 

Gaspard 

Dejoye mon cœur fond; 
Car ce qu'au plus profond 
Foy avoit mys du Christ, 
Je voypar VEscriture 
La Vérité sy pure 
Que j'en gouste Vesprit. 

Intelligence. 

Sages et Roys, pay aussi advisé 
Que vous devez à l'Enfant présenter 
Thresors et dons, non pour le contenter. 
Mais ainsi est de vous prophétisé. 

Balthasar. 

Dame, ainii que l'avez devisé. 
Je choisiray dedens tout mon thresor 
Le plus parfait, le plus fin et pur or y 
De tout métal imparfait divisé. 

Melchior. 

En mon pais croist en grand abandon 
Trescher encens ^ dont sort suave odeur; 
Par Charité qui me brusle d'ardeur. 
Du plus exquis je luy en feray don 

Gaspard. 

J'ay en ma terre aussi la myrrhe esleué, 
Qui est contraire à la corruption; 
fen porteray, pour en dilection 
Faire présent à PEnfant de value. 

Intelligence. 

Allés ^ Seigneurs, voir ce que vous croyez; 
Suyvez Pestoille, et ne luy f aillez pas; 
Car au droit lieu vous meinera le pas ; 
Mais gardez bien que trompez ne soyez. 

Balthasar. 

dame, à DieUy par qui les fourvoyez 
Sont ramenez au droit port de salut, 

Melchior. 
Tant le désir de te voir nous valut! 

Gaspard. 
A Dieu, par qui nous sommes convoyez. 

Balthasar. 

Amys, il faut faire honorables offres 
A cest Enfant; emplissez bien mes coffres- 
De tr espar or, plus cler que le soleil. 

Le premier Serviteur. 

Vous en avez. Seigneur, de sy exquis. 
Que d'en cercher ailleurs il h* est requis ; 
En autre lieu n'en a point de pareil. 

Melchior. 

Enfans, il fault porter du cler encens, 
Car d^ adorer le Christ je me consens^ 
Voire et mes biens tous luy abandonner. 

Le II. Serviteur. 

Vous en avez tresbonne quantité. 
Et sy parfait, quant à la qualité, 
Qu'un beau présent vous luy pourrez donner. 

Gaspard. 

Ay je beaucoup de myrrhe nette et pure, 
Pour à ce Christ, exempt de toute ordure. 
Faire présent qui luy soit agréable? 

Le III. Serviteur. 
Vous en aurez. Seigneur, de la meilleure 

Qu'oncques porta l'arbre qui tous jours pleure. 
Vostre présent sera bien honorable. 

Herodes. 

C'est grand gloire de commander 

Et demander 
Son vouloir y pour estre obey. 
Ma gloire on ne peult amender. 

Ne demander 
Mieux : car chacun me dit Ouy, 
Je suis Roy, qui en tous meffaitz 

Vis en paix 
En cepàiSy dont suis Tetrarque. 
Je fais par meffaitz porter faix; 
Obey suis comme un Monarque. 
A tous les bons je fais la guerre, 

Pour la terre 
Tenir soubs mon autorité. 
Mes paroles semblent tonnerre; 

En ma terre 
Tiens chacun par crudeliti. 
Envie n'ay sur autre lieu, 

Fors sur Dieu, 
Car plus grand que luy voudrois estre : 
Dans le cœur me brusle le feu, 

Peu à peu, 
^ambition pour estre maistre. 

Le Serviteur d'Herodes. 

Sire, on dit un bruit par la ville. 
Que trois Roys, en bien grand arroy. 
Demandent où est né le Roy; 
yen ay veu troubler bien dix mille. 

Herodes. 

Un autre Roy! Tu es habile. 
Faites venir ces enquestturs. 
Qui de telz propos sont porteurs ; 
Leur parole est trop basse et vile. 

Le Serviteur d'Herodes, parlant 
aux trois Roy s. 

Seigneurs, bien soyez arrivez ; 
De venir vous fault apprester 
Au Roy, qui vous veult bien traiter 
Ainsi que ses amys privez. 

Balthasar. 

Celuy duquel sont dérivez 
Tous les biens, ainsi que je croy, . 
Donne salut au noble Roy, 
Par qui en luy longtemps vivez. 

Herodes. 
Que cerchez vous, ne qui vous meine 

Il H 

Par mont et plaine? 
Ne que querez en ce pais? 
Vostre labeur et vostre peine 

Est bien fort vaine, 
Et nous rendez tous esbahis. 

Melchior. 

Las, nous cerchons un Fdz qui nous est né 
Roy, qui sur tous à la fin régnera. 
Duquel le règne à jamais durera; 
Roy des Juifz, Dieu le nous a donné. 
Nous desirons que le lieu ordonné 
Pourjson séjour par toy puissons entendre; 
Car le chemin nous ne povons comprendre. 
Dont un chacun de nous est estonné. 

Gaspard. 

En Orient son estoUle avons veué. 
Qui nous a fait venir soudainement; 
Entrans icy, nous ne sçavons comment 
Ne pourquoy c^est que nous Pavons perdue. 

Herodes. 

Or attendez icy y et je m^en vois 
A mes Docteurs compter ceste merveille : 
Le cas vault bien qu'à eux je m'en conseille. 
Je parler ay à vous une autre fois. 

Herodes, aux Docteurs. 

De rage et despit je noircis y 

Je transis 
D^ouyr de ces folz la folie : 
Un autre Roy que moyf mais six ! 

Dont assis 
Me suis, par grand melancholie. 
Vous avez veu les livres tous 

Entre vous : 
Disent Hz qu'un Roy doit venir? 
SHl vient, je le mettray dessoubs 

A beaux coups, 
Si une fois le puis tenir. 

Le Premier Docteur. 

Sire, quant est de mojf, j'ai veu 
Que Dieu un Christ, un Roy, un. oingt 
Donnera. Et voicy le poinct 
Du temps qu'il est né et conceu. 
Daniel, qui Pavait preveu, 
En a dit nouvelles certaines. 
Et qui bien nombre ses semaines 
Le cognoit sans estre deceu. 

Herodes. 
Mais ou doit prendre naissance 

Ce malheureux monstre et chimère, 
Pour qui je sens douleur amere? 
JUn veux avoir la cognoissance. 

Le II. Docteur. 

Ta majesté et ta puissance 
N^en prenne peine ne courroux : 
Bethléem avons lu tretous 
Estre le lieu de son enfance. 

Le Premier Docteur. 

Esaïas bien clerement 
En fait grande exclamation 
Et telle déclaration 
Que nous le croyons fermement, 
Tout ainsi que Va recité : 
Par. la naissance du Seigneur 
Grande veult et pleine d'honneur 
La povre et petite cité. 

Herodes. 

Ce qui m'est par vous recité 
Me touche au cœur; 
Mais quel remède? 
Par vousj^espere d'avoir aide 
En ceste grand' nécessité. 

Le II. Docteur. 

Roy d'indicible valeur, 
Si ce Christ ta laisses régner. 
Il te pourrait bien estrener 
D'une intolérable douleur. 
Un Prince magnanime en cœur 
Ne doit souffrir dessus sa teste 
Monster le Christ : il seroit beste 
S'il n'en estait bien tost vainqueur. 

Herodes. 

Je sens douleurs de toutes parts. 
Un enfant m'oster mon royaume ! 
Je ne dois pas porter heaume, 
S'il n'est mis en cent mille parts. 

Le Premier Docteur. 

User vous fauli de vozfins arts 
Durant qu'il est en son enfance. 

Le II. Docteur. 

Le peuple seroit malheureux 
S'il estoit hors de votre charge; 
Parquoy il fault que l'on submerge 
L'enfant, tant pour vous que pour eux. 
Vous leur estes si gratieux, 
Tant craint, aymé, tant estiméy 



110 DE l'adoration 

Que Venfant seroit ahysmi, 
Ç^i sçauroit ce cas merveilleux. 

Le Premier Docteur. 

Un Roy craint et aymé de tous, 
Ainsi qu^est votre majesté. 
Doit sans cesser, hyver, esté. 
De son royaume estre jaloux. 
Parquoy vousfault avecques nous 
Penser à ce cas secourir. 
L'enfant il fault faire mourir, 
Ou jamais vous n'aurez repous. 

Herodes. 

Si l'enfant ne meurt^je mourray; 
Parquoy lui fault faire la guerre 
Pour l'extirper hors de ma terre. 
Et lors en paix je demour*ray. 

Le II. Docteur. 

Sans fin ton nom je beniray. 
Voyant ton zèle sy fervent. 
Qu'est ce d'un enfantf moins que vent. 
En le quittant te serviray. 

Le Premier Docteur. 

Sire, sans Cousteau ne oustil 

De ce cas viendrons bien à fin. 

Il faulî un peu faire le fin. 

Et user (Tun moyen subtil. 

il fault par un propos gentil 

D'un visage riant parler, 

Leur disant : Vous povez aller 

En Bethléem, car là est il. 

Feindre fault d'en estre bien ayse. 

Et les prier de repasser 

Par vous; et les fault embrasser, 

Monstrant que la chose vous plaise. 

Le II. Docteur. 

Voila tresbonne invention. 
Mais feingnez aussi de vouloir 
Comme eux au Christ faire devoir, 
Vous sçaurez leur intention. 

Le Premier Docteur 

J'ay desja grand dévotion 
De sçavoir le lieu où il est, 
Pour faire de luy, sHl vous plaist, 
Bien cruelle exécution, 

Herodes. 

Fault il qu'un Royaume je perde, 
Qui à garder m^a Uint cousté, 

Et qa'il me soit ainsi osté 
Par un petit enfant de merde f 
Le diable par le col m'aharde 
Si par le feu il ne trépasse, 
Ou par dedens le feu ne passe. 
Ou dens la mer je ne Vesserde. 

Le Premier Docteur. 

// nous fault sa mort machiner 
Pour ce que c'est un Roy nouveau, 
Quelque tourment cruel et beau 
Et nouveau fault imaginer. 

Le II. Docteur. 

Si ne le povez deviner. 
Nul n'en sçauroit venir à bout : 
Après vous nous fault cheminer. 
Car pour ce cas vous sçavez tout. 

Le Premier Docteur. 

Aussi nous n'avons autre affaire 
Que le Roy et sa royauté 
Conserver, soit par cruauté, 
Ou autre manière de faire. 

Le IL Docteur. 
Cercher ne veux qu'à luy complaire 

Par tous moyens, bons ou mauvais. 

S'/i se courrouce, je me tais. 

Car je crains trop de luy desplaire. 

Herodes. 

Je vois parler à ces trois foulz. 
Qui ont laissé sans grand besoing 
Leur pais, pour venir de loing 
Voir ce qui n'estoit sceu de nous. 

Le Premier Docteur. 

Sire^ monstrez vous un peu doux. 
Ainsi les pourrez attraper. 

Herodes. 

Taisez vous, je sais mieux tromper 
Que vous ne sauriez faire tous. 

Seigneurs, je vous veux embrasser; Herodes 

Car croyez que je suis joyeux '**'^{î!?i*°^ 

De povoir voir de mes deux yeux *^°y*« - 

Telz Roys que vous par cy passer. 
J^ay fait mes Docteurs amasser 
Et voir chacune prophétie 
Qui ont parlé du grand Messie, 
Qui tous les maux doit effacer. 
Tous m'ont dit qu'il estoit venu 
Et né au lieu de Bethléem. 

Il i5 

Messeigneurs, cnqueret vous en. 
Car là doit esîre pur et nu. 

Balthasar. 

Chacun de nous est bien tenu 
De mercier Dieu de la grâce 
Que tu nous fais en ceste place; 
Ton parler sera retenu. 

Melchior 

En Bethléem irons tout droit 
Voir si rEnfant nous trouverons. 

Gaspard. 

A toy bien tenuz nous serons 
Qui nous en as monstre Pendroit. 

Herodes. 

Messeigneurs, retourner faudroit 
Par mojy afin qu'à vostre exemple, 
Luy porte présent riche et ample; 
Car oster ne luy veux son droit. 

Les Trois Roys, ensemble. 
Adieu, Seigneur. 



DES TROIS ROYS. 11$ 

Herodes. 

Mais retenez 
Qu'après avoir trouvé ce Roy, 
De repasser icy par moy 
Vous serez les bien retournez. 

Balthasar. 

Dieu^ qui nous a tous trois menez, 
Maintenant ne nous abandonne; 
Mais ceste estoille nous redonne, 
Par qui nous sommes estrenez. 

Melchior. 

Voyez PestoHUy voilà là. 
Qui de nous se voulut cacher; 
Quand elle nous vist approcher, 
Il semble qu^elle se cela, 

Gaspard. 

Elle nous monstre par cela 
Qif autre chemin failloit tenir. 
Non pas au mauvais Roy venir; 
Ce secret là nous révéla, 

Balthasar. 
L'on donne à Herodes le bruyt, 

En ce pais y (Pestre cruel. 
Croyez qu^un Prince qui est tel 
N'est de Vesprit de Dieu instruit. 

Melchior. 

L'on congnoit l'arbre par le fruit. 
Las! que le peuple est malheureux 
Qui vit soubs un Roy vicieux! 
Enfin Vun et l'autre est destruit. 

Balthasar. 

L'estoille ne va plus avant. 
Voicy Betîdeem la citi; 
Voyons où est le lieu cité 
Par elle. 

Melchior. 

Cest icy devant. 

Gaspard. 

En ce lieu ouvert à tous vents 
Penseriez vous tel Roy trouver? 

Balthasar. 

Nous ne povons que Vesprouver : 
La preuve fait l'homme sçavant. 

Le premier Roy, voyant l'Enfant de loing. 

quelle consolation! 
Quelle grande joye me tient! 

Melchior. 

Je ne sçay dont cecy me vient, 
Mon cœur brusle en dilection. 

Gaspard. 

Je voy ce qu^ Inspiration 
Dedens mon cœur avait bouté; 
De ce que par Foy pay gousté 
J*ai maintenant fruition. 

Balthasar. 

D'amour nous sommes tous ardins; 
Baillez moy l'or que je luy porte. 
Frapper nous fault à ceste porte. 
Pour voir le thresor du dedens. 

Gaspard. 

Trop sommes icy attendans; 
Car ceste myrrhe eslue et fine, 
En la portant, fault que m*encline, 
Me prosternant dessus les deniz. 

Melchior. 

Baillez moy cest encens trespur; 
De bon cœur luy presenteray, 
Et à ses piedz me jetîeray, 
Car il est Dieu, pen suis bien seur. 

Balthasar. 

// n^y a cœur qui soit sy dur 
Qui de grande joye ne pleure. 
Seigneur, ouvrez nous sans demeure 
La porte de ce povre mur. 

Marie. 

Joseph, oyez^ l'on frappe à ceste porte; 
Je sens l'esprit de Dieu qui me conforte. 
Et qui me rend de grand joye remplie. 
Voicy le temps qu'il faut que dehors sorte 
Des saints Escritz la Vérité tresforte, 
Et que chacun devant cest Enfant plie 
Teste et genoiL Par quoy, je vous supplie. 
Ouvrez, ouvrez aux Esluz envoyez : 
La prophétie est en eux acomplie, 
L'estoille icy les a tous convoyez. 

Balthasar. 
Créateur, qui toymesme comprens. 

Dont tout bien vient, et de nul rien ne prens, 
Qui de tes mains as fait ciel, terre et mer, 
Dens cest Enfant auquel je te comprens, 
Le poinct, le but de mon salut fapprens; 
Tant que {fors toy) rien ne puis estimer. 
Tu es celuy seul que Con doit aymer, 
Craindre, honorer y révérer et servir; 
D'humilité je me viens abysmer 
A tes saints piedz, où me veux asservir. 

. Melchior. 

Toutpuissant, qui par ton bras tresfort 
As retiré de péché et de morty 
Voire et d'enfer, ta treshumble facture ! 
des Esluz Vheritage et le sort, 
Des désolez Us tresdoux resconfort. 
Et des pécheurs la délivrance pure ! 
Par cest Enfant auquel nostre nature 
Dieu daigne prendre en sy petite forme. 
Servir te veux, tant que vie me dure. 
En f adorant, qui à toi me conforme. 

Gaspard. 

le plaisir et la suavité 
Que j'ay de voir soubs ceste humanité 
Dieu toutpuissant P habit du pécheur prendre! 
En abaissant ta grand sublimité. 



lao DB l'adoration 

Tu as Porgueil par ton humilité 
Tout mis à rien. 0, ^uc pourroit entendre 
Ce que tu veux par amour entreprendre, 
Uon faymeroit, sanz plus de toy douter. 
A tes saintz piedz baiser je me veux rendre, 
Pour le doux fruit que pay tant cru gouster. 

Joseph. 

Bien soyez vous venus, sages seigneurs. 
Des autres roys Vexemple et enseigneurs 
Du seur chemin qui au vray salut meine. 
Souffert avez grans travaux et douleurs. 
Car tel chemin ne se fait sans labeurs. 
De loing venez : VEscriiure certaine 
Vavoiî prédit, ce n'est pas chose vaine j 
Que vous viendriez du costé d'Orient, 
Si au venir avez eu de la peine, 
Foy vous fera retourner en riant. 

Balthasar. 

Ce trespetit présent 
Que tu vois cy présent, 
De bon cœur je te donne; 
Cest Or trespur : car Foy 
Me dit que tu es Roy 
Portant sur tous couronne. 
Enfant de Dieu donné 

Du Pert couronné 
Sur sa sainte montaigne, 
Il fa donné le sceptre 
Pour régner comm^ maistre, 
A fin que ne te feingne 
De son commandement 
Prescher bien hautement 
A son peuple çà bas ; 
Lequel, s'il se rebelle, 
De la verge cruelle 
Le chastie et le bas. 
Les bons tu tireras 
Et les présenteras 
Au père, qui le soUtg 
Ta donné du troupeau, 
Autant vieux que ncuveau, 
Autant près comme loing.. 
Ce petit bras d'enfance 
De frapper ha puissance 
Jusqu'aux fins de la terre. 
Celuy qui mot ne sonne 
Parle hault, quand il tonne. 
Par esclers et tonnere. 
Enfant, seulement toy 
Pour mon Seigneur et Roy 
Je prens en mon courage. 
De mon-^orps, de mes biens, 

i6 

De ce que suis et tiens, 
Seigneur y te fais hommage. 

Melchior. 

Dieuy la vie et Vestre 
De tous, comme au grand Prestre 
Et Sacrificateur, 
Qui par un sacrifice 
De divine justice 
Es purificateur. 
L'encens, dont la fumée 
De Dieu est estimée. 
Pour mieux te contenter. 
En laquelle liqueur 
Le désir de mon cœur 
Jeté viens présenter ; 
Reçoy le cler encens. 
Cœur, corps, puissance et sens, 
Volonté et désir. 
Faites en sacrifice, 
Me purgeant de tout vice, 
Car là gist mon plaisir. 
Si tu pries le Père 
De nous estre prospère. 
Tu le gaigneras franc. 
L'homme a beau soupirer. 
Car il ne peult tirer 

Remission sans sang. 
L'holocauste et hostie 
De toy si bien bastie 
Luy est seule agréable; 
Toy iseul peux rapporter 
Pour nous reconforter 
Sa grâce profitable. 
Or prens moy en ta gardey 
De ton œil me regarde; 
En toy me suis fié. 
Comme personne abjecte^ 
En f adorant me jette 
En terre soubs ton pié, 

Gaspard. 

Dieu, en corps mortel 
Je te croy estre tel 
Que, par conjonction 
De toy à nostre cendre, 
'Divins tu nous peux rendre 
Par ton abjection. 
La myrrhe que voicy, 
Eslue, sans nul Si, 
Te présente en pur don, 
Confessant que ton corps 
De Dieu misericors 
Obtiendra le pardon. 



124 DE L*ADORATION 

Je te puis voir en chair, 
Et baiser et toucher; 
Mais souhs chair délicate 
Ta puissance incognue. 
Puisque Vheure est venue, 
Se demonstre et dilate. 
Tel que fay creu, te voy. 
Long temps y a qu'en moy 
Par Foy favoit planté 
Damé Inspiration, 
Par vive affection 
Engravé et enté. 
Ce qu'en mon cœur sentoye. 
Je le voy en grand joye, 
Dont fay contentement. 
En ta mort voy ma vie, 
Dont mon ame est ravie 
Par amour fortement ; 
Voire et par la liveur 
Des playes doloreuses 
Les âmes langoureuses 
Ont santé et saveur. 
Par ta dUection 
Seras oblation. 
Car ainsi tu le veux : 
Tu seras décroché 
Et le poil arraché 

De ta barbe et cheveux. 
Comme cil qui se joué, 
Présenteras la joue 
Aux tyrans te frappant. 
En croix mené seras, 
Là où tu briseras 
La teste du serpent. 
Petit corps ordonné 
De Dieu, abandonné 
A porter tous noz maux, 
Las / bien devons haïr 
Tout péché, etfuyr. 
Cause de tes travaux. 
Bien cher te cousteray. 
Dont en terre mettray, 
En f adorant, ma face. 
A toy sans Si ne Mais 
M'adonne, et pour jamais 
Je demande ta grâce. 

Marie. 

Le Dieu qu'avez par Foy en foz cœurs mis 
Vous a icy pour voir son Christ transmis. 
En vous monstrant ce qu'avez voulu croire. 
Vous qui estiez Gentilz et ennemys, 
Vous a esluz et tenuz pour amys. 
Dont à jamais il en sera mémoire. 

Princes et Roys qui verront ceste histoire 
Seront tresseurs qu'en faisant bon office, 
Sans y cercher que de Dieu seul la gloire, 
Auront leur part en ce grand bénéfice. 
Roys heureux, qui pour l'empeschement 
De tous les biens de ce monde, qui ment, 
N'avez cessé de cercher Vérité, 
Honneurs et biens et plaisir largement 
Avez chassez du cœur soudainement, 
Pour y loger parfaite Charité. 
Sachez qu'un cœur bien netpar purité 
Bien voit son Dieu et en luy le possède : 
Non pas quHl ayt un tel bien mérité. 
Mais par F amour qui tout amour excède. 
L'Enfant par vous reçoit dons et honneurs. 
Aussi par lui vous régnerez. Seigneurs, 
Et obéis comme obey l'avez. 
Roy le tenez, régnant dedens vos cœurs; 
Par luy serez et regnans et vainqueurs. 
Car autre Roy que luy vous ne sçavez 
En vous seront ses désirs engravez 
Et ne voudrez sinon sa volonté; 
Par vous seront reduitz les dépravez, 
Honorant ceux de bonne volonté. 
Vous le tenez pour grand Prestre admirable, 
Luy présentant encens d'odeur louable ; 
Mais pour vos dons croyez qu'il vous rendra 

Dieu {dont le nom estoit innominable) 
Doux et bening comme père amyable, 
Qui pour enfans tresaymez vous prendra ; 
Son oraison à Voreille estendra 
Du Dieu puissant, et son grand sacrifice 
Tant luy plaira, que pour vous obtiendra 
Destruction d'Enfer, de Mort et Vice. 
En luy donnant la Myrrhe^ confessez 
Qu'il est mortel, et vos chefz abaissez 
A révérer Dieu dans ce mortel corps. 
Aussi par luy bientost seront cessez 
Tous les tourments qui vous ont oppressez : 
Car, quand ce corps sera au reng de morts 
Hault exalté en croix, tirera lors 
A soy tous ceux quHl a mortifiez. 
Alors, remply de ses divins accordz. 
Tous immortelz serez déifiez. 

Balthasar. 

Jamais n'ouyz telle exhortation 
Que 'fay ouy de toy. Dame prudente, 
J'ayme et retiens ta prédication, 
Qui me sera en tous lieux aydante. 
Pleine tu es, la chose est évidente, 
Du saint Esprit, lequel parle par toy : 
Ta grand vertu, sur toutes eminente, 
Te monstre bien Mère du treshault Roy, 

Melchior. 

A Dieu, Péché, plus ne seras concierge 
Dedens mon cœur, car'fay du tout ouy 
Ce que m^a dit la tresheureuse Vierge, 
Dont pour jamais je seray resjouy. 
Soudain, devant son parler, est finy 
Tout le malheur quej'ay craint sy longtemps. 
Je suis d^amour et dejoye esblouy, 
Dame, par vous, le content des contens. 

Gaspard. 

J'ay creu, fay veu; mais, Dame, ta parole 
M'a confirmé tant que m'y veux tenir. 
Par toyje sents que mon ame s'en vole 
A son Espoux, sans plus vouloir tenir 
Au monde bas, poixrce que retenir 
Elle a bien sceu ta parole et tes ditz ; 
Pour à son Dieu povoir tost parvenir. 
Mort et tourment luy semblent paradis. 

Balthasar. 

Penser fault du retour: 
Trop faisons de séjour 
Au lieu dont partir fault. 

Melchior. 

Si je iervùis icy^ 
fy dctneur^rois sans Si; 
Du surplus ne me chaulL 

Gaspard. 

Mes frères, noussçavons 
Que de rien ne servons 
A cil qui chacun sert. 

Balthasar. 

A Dieu cil (]u*ajmer veux 
Tousjours, pen fais les votuz. 
Ta bonté le dessert. 

A Dieu, la larme à Vœil^ 
Je dis y rempli de deuil, 
Enfant plaisant et doux. 

Gaspard. 

O / anie de mon âme, 
A Dieu^ Ehfaht et Dame; 
Souvienne vous de nous. 

17 

Marie. 

Dieu, qui les cœurs des Roys 
Tousjours tient en sa main, 
Les conduise tous trois, 
Et leur soit tant humain 
Qu^ilz puissent soir et main 
Vivre sans nul tourment, 
Et puis un beau demain 
Avoir contentement. 
Père et Roy céleste^ 
Grâces humbles te rens, 
Que ton Filz manifeste 
A ces peuples forens. 
En protection prens 
Les tiens, et metz en un 
Les petis et les grans. 
Donnant grâce à chacun. 
Le peuple cheminant 
En ténèbres obscures. 
En péril eminent 
De mort et peines dures, 
A veu les aventures 
Ainsi que la lumière 
Qui à tes créatures 
Donne clarté planiere. 
Parquoy loué tu soye, 

Car sans fin je désire, 
Quelque part que je soye, 
Te collauder^ô Sire. 
Et comme au ciel empire 
Te louent tous les anges, 
En ce monde j'aspire 
Qu^on te donne louenges. 

Dieu. 

Anges, voyez la trop cruelle rage 
Qui brusle et ard d'Herodes le courage, 
Délibérant de mon Fils mettre à mort. 
Allez bien tost, et faites mon message 
A mes Esluz dormons en leur voyage. 
Pour les tourner sans danger à bon port. 
Car contre moy serafoible le fort. 
C'est moy qui suis Dieu de toute bataille, 
Nul Conseiller nepeult en son effort 
Encontre moy faire chose qui vaille. 

Le Premier Ange. 

Ce qui te plaist sera exécuté. 
Et promptement m'en vois les advertir. 

Le II. Ange. 

Herode a bien de leur cas disputé, 
Mais toy seul peux son povoir divertir. 

Le III. Ange. - 

Et s'il te plaisî à tçy /f connrtiTy 
Faire le peux, certainetifen éty. 

Dieu, 

Je ne veux point mon ordre pervertir^ 
J'ayme que j'ayme, et hay ce que je hay. 

Le Premier Ange; aux Roys. 

Q Roy$, qui au giste 
Darmn, fuyei viste, 
Herû4es vom quiert 
Pour sçéivùir M vom 
Où est l'Enfant doux, 
Duquel H requiert 
De tollir la vie 
Par m^t^ellê envie, 
Et ne cessera 
Pour bien tost F avoir, 
Mais de son vouloir 
Autrement sera. 
Par autre chemin 
Fuyans ce matin, 
Retournez ajix lieux 
Dont çstes partit; 

Je VOUS adverta 

Par le Dieu des Dieux. 

Baltbasur, 

A tel maistre se fault tenir, 
Qui ayme tant ses serviteurs 
Qu'il ne les laisse pas venir 
Aux mains de kurs persécuteurs. 

Melchior. 

Nous le devons bien mercier, 
Et suyvir son tressaint conseil; 
Fuyons ce dangereux Mercier, 
Trouvons ailleurs nostre appareil, 

Gaspard. 

// pense destruire Jésus, 
Qui est de la vie le fruit : 
Il n'en viendra pas au dessus, 
Mais Usera par luy destruit. 

Dieu. 

Anges, chantez, et cornez et trompez 
Par tous les Cieux, et criez hautement 
Que les trompeurs seront par moy trompez 
Et qui mon Fils menacent durement : 
Par les tyrans pleins de faux jugement 

Ne peult périr, mais sans fin durer a , 
Et mes Esluz en luy semblablement^ 
Tant que nul d'eux à jamais ne perdra 
Un seul cheveu; ma vertu gardera 
Ceux qui sont miens, fen ay fait P examen. 
Ce corps uny de mon Filz montera 
Sur tous les Cieux, à toujours régnera 
Sans finy au siècle des siècles. 

Les Anges, chantans. 

Amen, 




COMEDIE 
DES INNOCENTS 




Dieu commence. 

»0N œil divirty qui voit Pinterieur, 
I Devant lequel nul corps extérieur 
[ Nepeult donner aucun empeschement, 
\ Regarde en bas jusqu'à F inférieur. 
Bien qu^il soit hault comme supérieur, 
Mais ma bonté l'abbaisse doucement. 
Or a il veu ce que secrètement 
Herodes veult faire de mon Enfant; 
Mais ma puissance en dispose autrement. 
Qui le Petit contre le Grand défend. 

En moy n*y a nulle mutation. 
Rien de charnel y ne point de passion; 
De tous les faitz de là bas je me joue, 

Celuy éfui est mon Filz d^adoptioriy 

Se confiant en mon Election, 

Remply d'amour, incessamment me loué; 

Mais l'infidèle, adorant terre et boue, 

Ne fait sinon penser à me destruire. 

En me moquant d'eux; fais tourner ma roué 

Et mon soleil sur bons et mauvais luire. 

Je voy le cœur d^Herodes fort trembler 
Et son cohseilcontfe nioy assembler. 
Car le retour des Roys il a bien sceu. 
Il fait du Dieu et me veult ressembler ^ 
Cuydant povoir oster ou réassembler 
La vie au corps; mais il en est deceu. 
Us sages Roys ont bien mon Filz receu; 
Mais ce tyrantpar grande cruauté 
Le mettre à mort dens son cœur a cohêiu^ 
Pour ofuserver sa vaine royauté. 

Roys de M bas, escoutez promptemeflt^ 
Et vous aussi qui soubs moy puissamment 
Jugez la terre en vostre obéissance : 
Or apprenez mon saint enseignement 
Et me servez craingnant revertmment; 
Resjouyssez vos cœurs par congnoissance, 
Et en tremblant voyans ma grande puissance, 
Baisez mon Filz et luy faites hommage. 
Et vous aurez de m^ embrasser licence; 
Ou autrement ce vous sera dommage. 

En le baisant pour Seigneur et pour Roy^ 
En l^ adorant homme et Dieu par la Foy, 
Soubsmettant cœur et corps à son empire, 
Par lui pourrez du dur faix de la Loy 
Estre tirez, etjointz avecquesmoy. 
Tant que chacun aura ce qu'il désire. 
Mais ce cruel, qui tous les jours empire 
De cruautéy aura sa récompense. 
Bien loing sera son effect de son dire, 
Car moult remaint de ce que le fol pense. 

AngeSy allez à Joseph mon amy, 
Qui en repos d^esprit est endormy, 
En luy disant comment, par quel moyen, 
Je veux sauver de mortel ennemy 
Mère et Enfant qui passeront parmy 
Leurs malvueillans sy sagement et bien 
Qu^ilz n^ oseront onc leur demander rien. 
Le temps prescrit il leurfault révéler 
Qu^ilz demeureront en Egypte, et combien : 
Et que de là dois mon Filz appeller. 

Le Premier Ange. 

La cruauté et grande tyrannie 
Mérite bien^ Seigneur, que tu luy nye 
De ta faveur le rayon gracieux. 
Sa mauvaistié doit estre bien punie. 
Qui veult tuer l'Enfant que tu bénie, 
II 18 

Sy tresparfait que la terre et les deux 
Pour V admirer tournent vers luy les yeux. 
Roys et Pasteurs en ont fait sy grand compte. 
Et le fier Roy, de tous le vicieux, 
Cerche sa mort, son dommage ou sa honte. 

Le II. Ange. 

Ores sera le désert, périssant 
Et sans nul fruit, plaisant et fleurissant, 
Quand ton cher Filz y fera son entrée : 
Du dur rocher sera rocher y ssant, 
Pour estre à luy du tout obéissant ; 
Et les haultz monts de loingtaine contrée 
S'abbaisseront, et la vallée oultrée 
Se haulsera de plaisir pour le voir. 
La terre seiche y sera acoustrée 
De mille fleurs pour mieux le recevoir. 

Le III. Ange. 

Dieu Toutpuissant, qui de tout peux jouyr, 
Helas Ifais tu le tien enfant fouyr 
Devant un fol, cruel^ plein d'ignorance ? 
Tu peux le ciel et la terre esjouyr, 
Et tout soudain en l^abysme enfouyr 
Cil qui ne rend à ton Filz révérence. 
Mais il te plaist qu'ainsi son innocence 

Souffre pour tous les pécheurs et nocents 
Pour conforter ceux qui par la souffrance 
De l'ignorant souffriront innocents. 

Le nil. Ange. 

Dedens ce désert tout destruit 
J'abbaysseray la haulte branche 
Pour donner à V Enfant du fruit 
D'une volonté pure et franche, 

Marie. 

Père du Filz dont suis Phumble servante, 
Fille de toy qui me rendz tressçavante. 
Qu'en toy y a Nom de paternité , 
Tu m'as fait Mère, et telle je me vante 
Que tousjours suis ta volonté suyvante. 
Par pure grâce, en moy humanité 
Ton Filz a prins, par ta bénignité. 
Un corps semblable à la chair de péché. 
Pour en ce corps tuer la vanité 
D'Adam, par qui le monde estoit taché. 
L'homme, qu'est ce, que tu as eu mémoire 
Ainsi de /«y, qui d'obscurité noire 
L'as en lumière et clarté retirée 
Visité l'as, le faisant en toy croire. 
Puis couronné et d'honneur et de gloire. 

En luy donnant ce qu'il a désiré. 
C'est toy son Tout qui à toy l'as tiré, 
Le faisant Dieu et enfant du treshault, 
Apres l'avoir jusqu'au bout martyre ; 
En confessant que de soy rien ne vault, 
Remémorant tes grâces et tes dons, 
Ta charité baillant à tous pardons, 
Ta patience et longanimité. 
Je crie en cœur : à tes œuvres rendons 
Grâces à dieu, et cœurs et mains tendons 
Vers le seul Bien qui n'est point limité. 
Recongnoissons ceste sublimité 
Qu'amour a peu envers nous appaiser. 
Voire et unir à nostre infirmité 
Divinité, par amoureux baiser. 
En te louant je passe jours et nuictz^ 
En te voyant homme et Dieu, tous ennuys 
Sont convertit en souveraine joye. 
Quand chacun dort, plus esveillée suis 
Pour contempler le bien que je poursuys, 
Que je possède, et perdre ne pourroye. 
Mais en passant ceste mortelle voye 
Je poursuyvray d'esprit par grand désir, 
Qu'ainsi que moy par Foy chacun te voye, 
Et qu'en tous soit parfait ton bon plaisir. 

Le Premier Ange. 

Joseph, père putatif, 
Levé îoy, sans estre craintif, 

Et prensV Enfant, 
Sa Mère aussi, comme ententif : 
Car Dieu d'Herodes le chetif 

Bien le défend. 
Or parts donques secrètement, 
Et Ven fuys bien hastivement 

Droit en Egypte. 
Sois y jusqu'au temps nommément 
Que le te diray justement. 

Or parts donc viste : 
Car il adviendra que le Roy 
L'Enfant querra de plein effroy 

De tous costez , 
Pour le mettre à mort; mais, croy moy. 
Il n'aura pouvoir sur ta Foy, 

Point nen doutez. 

Joseph. 

bonté qui accourts 
Au secours 
Des tiens, je te loue et mer de; 
Des dangers nous rescoux. 
Dont le cours 



142 DES INNOCENTS. 

Prendrons, car la nuict est noircie. 
M'amyây il faut partir 
Sans mentir : 
Car l'Ange, ainsi que je dormoye. 
M'est venu advertir; 
Dont sentir 
M'a fait peur, et après grand' joye. 
Herodes veult avoir 
Par povoir 
Vostre enfant, pour le mestre à mort. 
Il ne le pourra pas voir, 
Car pourvoir 
Y veult Dieu, qui est le plus fort, 

Marie. 

Amy, sans attendre à demain. 
Tous deux nousfault mettre la main 
Pour emporter nostre bagage; 
Et l'Enfant tant doux et humain, 
Le sauvant du Roy inhumain, 
Porteray : c'est mon héritage. 
Dieu est ma force et mon courage, 
Parquoy en luy me sents sy forte 
Que sans travail en ce voyage 
Porteray celuy qui me porte. 

Joseph.. 

Allons sans faire nul séjour, 
A fin (fu'avant le poinct du jour 
Soyons hors de ce territoire. 

Marie. 

DieUy vivant en nous par amour, 
Fait à son Enfant un tel tour 
Qu'à jamais en sera mémoire : 
A lui tout seul en soit la gloire. 
Qui VEnfant délivre des mains 
Du danger, qui sera notoire. 
Du plus cruel des inhumains, 

Joseph. 

Saillit sommes dehors des termes 
D^Herode, en santé, non enfermes. 
Dont louer devons Dieu de tout. 
Si aux yeux avons eu les larmes, 
Noz cœurs n'en ont esté moins fermes : 
Car quand d'un bout à l'autre bout 
Tourment nous grève et presse moult. 
Là se monstre de Dieu la grâce. 
Où nostre ame prend sy bon gouit 
Qu'elle ne se plaint d'esire lasse. 

Marie. 

Ce lieu est désert et sauvage^ 
Sans b!eds, sans vignes, sans fruitage, 
Mais nous possédons le vray pain. 
Qui nous donne force et courage; 
La vigne aussi, dont le beuvrage 
Est à tous Fidèles bien sain ; 
Le fruit de vie, qui la faim 
Oste du corps en saoulant Vame, 
Dormans sans crainte soubz la main 
De cil que Père je reclame. 

Herodes. 

Voyez ces trois meschanis menteurs, 

Inventeurs 
D'un Christ forgé deâens leurs testes ! 
vous mes loyaux serviteurs. 

Amateurs 
Des vertus grandes et honnestes. 
Maintenant me fault secourir 

Ou mourir 
De courroux, de despit et d'ire. 
Si l'Enfant je ne fais périr. 

Las I guarir 
Nul ne sçauroit mon grand martyre. 

Ces Roys me sont bien eschappei^ 

Qu'attrappez 
Je ne les ay à leur retour. 
De maie mort soient Hz happez 

Et frappez. 
Pour les punir du meschant tour» 
Mais de ce Christ, qu'en ferons nous? 

Dites tous 
Franchement ce qui vous en semble : 
Prendre vueil le conseil de vous, 

Amys doux. 
Tandis que nous sommes ensemble. 



Le Premier Docteur. 



Sire, iifault sa mort machiner. 
Et délibérer finement; 
Apres sans cesse nefiner 
De la poursuyure promptement, 
Parquoy^ quant à mon jugement. 
Mandez vostre grand Capitaine, 
Et luy commandez vivement : 
Ce luy sera plaisir, non peine. 

Le II. Docteur. 

Veu le temps qu'apparut Vestoille, 
A fin que vous ne f aillez point, 
Il 19 

Tous Us enfants de la mamelle 
Qui ont le deuxième an joint 
Et au dessoubz^ voilà le poinct. 
Il les fault trestous mettre à mort : 
Le hault Dieu povoir vous en doint, 
Pourestre vengé d'un tel tort. 

Le Premier Docteur. 

En Bethléem ny à Pentour 
Ne fault laisser enfant vivant, 
N'espargnez ne ville ne tour, 
Mettez à tous la vie au vent. 
Mais que ton cerche Inen avant, 
Masle n*en eschappera vif : 
Vostre Capitaine est sçavant 
Et y sera bien ententif. 

Le II. Docteur. 

C'est un homme qui n'ha regard 
A nul, fors à vous obéir; 
H ne cpaint danger ne hasard 
Pour vous, dont il se fait haïr. 
Parquoy n'ayez peur que fouyr 
Puisse nul enfant de ses yeux; 
Pour vostre cœur bien resjouyr, 
Possible nest de choisir mieux. 

Herodes. 

J'ay un faix sur ma conscience. 
Lequel je ne peux plus celer, 
Et en vous sy grand^ confiance 
Que je le vous veux révéler. 
Las ! à peine en peux je parler, . 
Car le despit qui mon cœur crevé 
Ne peult hors de mes dents aller. 
Qui me rend la parole brève. 
En Bethléem il est prédit 
Qu'u/i Filz est né de tel crédit 
Que sur les Juifz régnera; 
Dont pour faire un tresjuste edict 
J'ordonne que l'Enfant maudit 
Soit tué, qui le trouvera. 
Et celuy bien esprouvera 
Ma grande libéralité. 
Qui un seul n'en espar gnera. 
Par extrême crudelité, ^ 

Sans regarder à povre ou riche, 1 

Ny à maison petite ou grande y / 
Trenchez tout ainsi qu'une miche 
A grands morceaux, je le commande. 
Il ne fault point que l'on demande 
Dont me vient ceste cruauté; 

Car un Roy doit payer V amende, 
Qui pour rien perd sa Royauté. 

Le Capitaine. 

De fobeïr 'fay telle envie. 
Conservant ton autorité^ 
Que de tout masle auray la vie, 
Pour te donner prospérité. 
Mon cœur est sy très irrité 
Contre celuy qui est venu, 
QuUl mourra, c'est la vérité, 
Quand de mes mains sera tenu. 
Nous ferons tant de pas et tours, 
Moy et mes gents, en diligence^ 
Que Bethléem et ses eatours 
Auront des masles indigence. 
Bailleur ne seray ^indulgence, 
Car de deux ans tirans en bas, 
A nul n^auray intelligence. 
Mais tueray tout pour mes esbats, 

\ Herodes. 

»^ 

Or allez donc, et force gents 
Assemblez pour le cas parfaire, 
Et qu'ils soyent tous diligents. 
Sans pitié, sans craindre à mal faire. 

A VOUS seul je remets affaire 
Qui plus au fonds du cœur mt touche^ 
Dont la douleur qui me fait taire 
Par grand despit ferme ma bouche. 

Le Capitaine. 

Sire, 'f entends bien ton vouloir y 
Auquel le mien du tout s'accorde : 
Puis que j^ay de toy lepovoir, 
Nully n'aura miséricorde. 
Car quand en mon cœur je recorde 
Qu'un autre que toy veult régner ^ 
De mort cruelle et sale et orde 
fay grand désir de Festrener. 

Herodes. 

Cardez vous bien d^estre gaignez 
D'argent, de crainte ou de pitié. 

Le Capitaine. 

De leur sang nous serons baignez 
En les couppant par la moitié; 
Crainte n'aurons ne amitié 
A nùly et rien n'espargnerons. 

5/ le Christ est bien chastié 

Par nous, assez nous gaingnerons, 

La Première Femme. 

Est il plaisir à l'arbre que de voir 
La cause et fin de sa création f 
Et à la femme est il en son povoir 
De n^aymer bien sa génération? 
Cest son beau fruit, sa consolation. 
Pour qui tousfruitz et animaux sontfaitt, 
mon enfant, ceste dilection 
Joyeusement méfait porter tous faix. 

La IL Femme. 

// n^est ennuy que la femme n*oubUe 
Quand elle voit que le hault Créateur 
De tel honneur Va ainsi anoblie^ 
QuePouvrouer elle est du grand facteur, 
Dedens lequel luy de tout bien aucteur 
Forme Cenfant à sa similitude. 
Seigneur, soyez de lui conservateur. 
Carde bon cœur 'f en prens solicitude, 

La IIL Femme. 
Je dois aymer, et ne m^en puis garder ^ 

L'os de mes os et la chair de ma chair; 
En le voyant je me peux regarder, 
Son père aussi; c^est un thresor bien cher. 
Qui te voudroity enfant, par mal toucher, 
raymerois mieux la douleur endurer ; 
De te servir je ne mepeuxfascherj 
Mais mon travail je veux faire durer. 

La Nourrice du Filz d'Herodes. 

Ce m'est honneur remply de grand plaisir 
De te nourrir^ Royale geniture. 
Dont en mon cœur ne sents autre désir 
Que d'en povoir faire la nourriture 
Au gré du Roy. belle créature, 
Tu me plais tant y que s'ilfalloit ma vie 
Mettre en hasard pour te donner pasture, 
Je leferois, car amour m'y convie. 

Le Capitaine. 

Voicy le liaiy le territoire. 
Où fault faire exécution. 
Enfans, ayez bien en mémoire 
De jetter hors compassion. 
Sans avoir nulle affection 
A père, à mère ny enfant; 
En telle persécution 

Le Roy la pitié vous défend. 
Tout ce que nous demandons est là, 
Voyez tous ces enfans ensemble; 
Frappez et tuez tout cela. 
Que le cœur icy ne vous tremble; 
Gardez que nulle son filz ne emble, 
Tuez tous ceux qui ont deux ans 
Et au dessoubz. 

Le Premier Tyrant. 

Puis qu^il vous semble 

Qu*ilest bon, nous donnerons dedens. 

Ça cest enfant, qu'il est gentil! 

Il prend Baillez le moy bien tost, m^amye. 
l'enfant. -^ ' ^ 

La Première Femme. 

Las! monseigneur, que vous plaist il? 
De grand' peur la chair mefremie. 
Vous le tuez! infamie! 
cruauté qui n*ha semblable, 
Rendre ainsi la vie endormie 
De V Innocent, qui n'est coulpable! 
le fruit de l'arbre. 
Tu es comme marbrt 
Dur^ froid et transyj 
Avant qu'estrt meur 

Le glaive trop dur. 
L'homme sans mercy 
Cueillyfaicy! 

Le II. Tyram. 

Baillez cest enfant vistementy 
M'amye, car j'en ay affaire. 

La II. Femme. 

Plus tost je me lairray vrayment. 
Que mon enfant, par vous défaire. 

Le II. Tyrant. 

Osez vous bien au Roy desplaire? 
Cest trop grande desloyauté, 

La II. Femme. 

Tuez moy donques pour parfaire 
Sa trop cruelle cruauté, 
Helas! par force il le m'arrache 
Pour le tuer devant mes yeux! 
Meschant, cruel, infâme et lasche 
Serviteur du Roy vicieux, 
J'esleve cœur et voix aux deux, 
Et en demande la vengeance 

Au grand Diea sur ms autres Dieux, 
Pour m'en venger en diligence. 

Helasl mon errant, 

Tout le cœur me fend 

De te tenir mort. 

L'image de vie 

Est de toy ravie 

Par cruel effort. 

Las! Herodehatort. 

UIH. Tyrant. 

Baillez cest enfant; que de peine! 
La fuyte ne vous sert de rien. 

La III. Femixie. 

Ta volonté trop inhumaine 
Si je peux n'aura pas le mien. 
Il le Las ! il Uyrend ! cruel chien , 

prend. q^j ^^ ^^„g humain as envie ! 

Las! il met à mort tout mon bien : 
A peu près que je ne desvie. 
• Helas ! il me jette 
Celuy que regrette 
Mort entre, mes mains. 
Las! le cœur me f mit! 
Dieu de là hault. 

A ces inhumains 

N^ en faites pas mains. 

Le IIII. Tyrant. 

Cest enfant est fort bien en ordre, 
Mais sy le me faut il avoir, 

La Nourrice du Fils d'Herodes. 

Allez, vous n'y avez {[ue mordre, 
Pas n'estes digne de le voir, 
Car je vous fais bien à sçavoir 
Qu'il estfHz4u roy trespaissant. 

Le Ilil. Tyrant. 

Aussi pour faire mon devoir 
Au roy veux eslre obéissant, 

La Nourrice. 

Las ' sus luy vous tirez Vêspie, 
Sans craindre le roy! quelle audace! 

Le un. Tyrant. 

"li aura la gorge coupée, 
Le roy le veult, en ceste place. 

La Nourrice. 

Venez tost à l'aide à moy lasse; 
Venez cest enfant secourir. 
Las ! Pespie son corps oultrepasse. 

Le IIH. Tyrant. 
Cest le roy qui le fait mourir. 

La Nourrice. 

Le roy fait son enfant tuer! 
cruel Père, 6 cas nouveau! 
Qui en heu de s'esvertuer 
De sauver sonfilz sain et beau. 
Du tetin le met au tombeau. 
Son porc, non son fUz, vault mieux estre 
Le Juif ne tue nul pourceau, 
Mais sonfilz qui ne fait que naistre. 

roy plein de vice, 

Moy povri nourrice 

Fais icy le dueil 

Que tu devrois faire^ 

Non ainsi défaire 

Et mettre en cercueil 

Le bien de ton œil. 
Mais si ne puis je encore croire 

Que le Roy un tel cas entende; 
Il n^j a ne proufit ni gloire : 
Plus avant fault que j'en demande. 
Tel en pourra payer V amende, 
Qui est cause de ma douleur. 

Le Capitaine. Armant 

devant 
Hcrodes* 

Le Dieu plein de puissance grande 
Augmente au roy vie et honneur. 
Nous venons de persécuter 
Le pais du Christ la naissance^ 
Et ton vouloir exécuter. 
Sans avoir de nul congnoissance. 
Chacun craint ta grande puissance, 
Car il n'est demeuré un seul 
Enfant, soubs ton obéissance^ 
Qui ne soit mort dens son linceul. 

Herodes. 

N'en avez vous un seul sauvé • 

Qiâ me puisse mener la guerre { 

Le Capitaine. 

Si un seul enfant est trouvé 
Qui ne soit pas mort mis en terre, 

Faites nous en prison grand' erre 
Mener et mourir pour Vamendi, 
Ou Dieu nous tue d'un tonnerre. 

Herodes. 
Voila le bien que je demande. 

Le Capitaine. 

Depuis deux ans et au dessoubt. 
En Bethléem ny à l'entour 
Masle ny a; nous sommes saoulz 
De frapper. Qui eust veu les tours 
De nous y et des femmes amour. 
Il eust veu cruelle bataille : 
Chacune faisoit son destour ^ 
Mais n'y ont fait chose qui vaille. 

Herodes. 

Vous me rendez le cœur content 
Et le corps tout remply de joye. * 

Le Premier Tyrant. 

Jamais nul Roy nUnfeit autant, 
Sire, que vous. 

Herodes. 
Vien ça, que je oye 



Comment» 

Le II. Tyrant. 

Vous verriez par la voye 
Le sang courir de tous costez. 

Herodes. 

Ho, voila plaisante montjoye , 
Monsîrant les ennemys domtetl 
Mais quoy? qu*ont dit ces mères foies ^ 

Le III. Tyrant. 

Les unes ont voulu fouyr. 
Les autres à for ce paroles 
Nous ont fait injures ouyr; 
A peine en avons peujouyr 
Fors à grands coups sur bras, sur testes. 

Herodes. . 

Voila qui me fait resjouyr, 
Vraiment bons serviteurs vous esta. 

Le lin. Tyrant. 

Jamais n^oujstes de telz crys, 
Telz ptaingtz et lamentations. 

Herodes. 

En vous escoutant, je m'en rys, 
Ce me sont consolations. 

Le un. Tyrant. 

InjureSy maledictionSy 
Coups de poing, morsures de dents 
Avons eu de leurs passions, 
Dont portons signes evidens. 

Herodes. 

Vous avez si bien besongné. 
Que d^avoir mieux je ne souhaite. 

Le Capitaine. 

Ha, il y a bien eu hongné 
Avant venir à la retraite. 

Le un. Tyram. 
Sire, une femme fort aigrette 

Dit qu'à vous elle s'en plaindra; 
Mais vostre volonté j'ay faite, 

Herodes. 

Jamais nul mal ne t'en prendra. 
Hz ont fait ce qui est possible 
Pour mettre mon cœur en repous : 
Si le Christ n'est bien invisible. 
Il sera mortdessoubs leurs coups; 
Dont en paix regneray sur tous. 
Sans craindre qu'on me face tort. 
Ho, que ce sçavoir là m'est doux. 
Que Christ soit mis du tout à mort ! 
Car son règne est au mien contraire, 
Et de mon throne me dépose. 
Car par ce que j'ai peu retraire 
Des prophètes et texte et glose. 
Ce eust été de luy bien grand chose 
Et de moy riens : mais j'ay pourveu 
Que son corps en la mort repose; 
Le mien vivant de tous est veu. 
Je regneray, puis qu'il ne règne, 
Etferay ce qu'il me plaira, 
qu'il sera heureux mon règne! 
Car un chacun me complaira, 
Et biens et forces desploira 
Pour acquérir mon amitié. 

Ha! chacun pour moi s'emploira, 
Puis quepay le Christ chastié. 

Je laisse à Dieu de tous ses deux 
La police et gouvernement, 
J'en quitte ma part, aymant mieux 
Régner en terre puissamment. 
Vivre veux plus joyeusement 
Que je n'ay fait au temps jadis. 
En terre est mon contentement, 
Garde bien Dieu son paradis. 

La Nourrice. 

Helas! Sire, Sire, voyez 
Ce qu'a fait vostre Capitaine 
Avec ses gens desvoyez 
Contre vous. Majesté hautaine, 
Vostre puissance souveraine 
Punisse ce crime exécrable 
Par une intolérable peine : 
Vengez vostre filz tant aymable. 

Herodes. 

vilain désir de vengeance 
Et de régner l'ambition! 
trop hastive diligence, 
impiteuse occasion ! 

monfilz, ma dilection, 
Poar conserver ton héritage 
Je fay mis à perdition. 
Et pour proufit Vay fait dommage! 

Je perdzV héritier 

Dont pavois mestier 

Plus que de la terre. 

Pour défaire Christ, 

J^ay monfilz prescript 

Parmy teste guerre. 

Acquérant pour luy 

Repoz et appuy, 

Le Christ je cherchois; 

Mais le puissant Dieu 

Mon filz prend en lieu : 

Pas n^ay eu le choix. 

malheureux Père ! 

Je suis qui, opère 

Contre mon vouloir. 

Car pour tuer un, 

J'ay fait tout commun^ 

Dont me fault douloir. 

Mais, au fort, 'fay fait 

Un sy tresbeaufaict, 

Qu^il fault en gré prendre 

Ceste propre perte ; 

C^ est pour ma desserte, 

Von le peut entendre, 
raj un filz perdu, 
Aussi j'ay rendu 
Mon mon ennemy. 
Je Vayme mieux mort 
Que voir vif et fort 
Mon filz et amy. 
De mon Capitaine, 
Cest chose certaine 
Qu*il m*a obey, 
Dont est advoui, 
Aymé et loué 
De moy, non hay. 
Metz en sépulture 
Ceste créature, 
Et Poste d'icy. 

La Nourrice. 

dure nature! 
nature dure! 
Helas! qu^estcecyf 
Enfant, je f emporte 
De dueil demy morte, 
Hors des yeux du Roy, 
Qui du tout s^ accorde 
A ceste mort orde! 

quel desarroy ! 
En la terre mettre 
Te vois, là fault estre 
Et tous demeurer. 
Et feray Voffice 
De vraye nourrice, 
Cest de bien pleurer. 

Herodes. 

Je sçay tresbkn quej'ay mon Filz perdu; 
Mais en voyant aussi que'fay rendu 
Mon règne seur sans souspeçon ne crainte, 
Mon ennemy mort à terre estenduy 
Confesser doy, le tout bien entendu^ 
Que resjouyr tresfort me doy sans feinte. 
Il fault mourir par amour ou par crainte; 
Mais vivre povre et chassé de son bien, 
Cest pis que mort d* endurer telle estreinte; 
faymerois mieux mourir que n'avoir rien. 

Or suis je sain, mon Royaume est paisible; 
Ce qui me plaistje le tiens pour loisible ; 
Nully mon bien ne demande ou querelle; 
fay Christ rendu à ce monde invisible : 
Il ne m'estoit en rien bon ne duysible; 
Sa mort m'est bien plus proufitable et belle. 

Les Prophètes n'ont eu puissance telle 

Que leur Christ soit peu venir en avant. 
Dont content suis en la vie mortelle, 
Puis quUn vivant j'ay mis sa vie au vent. 

Rachel. 

Helas, helas, kelasy helas! 
Qui confortera ce cœur las, 
Ce corps affoibly de douleur, 
Cest esprit privé de soûlas, 
Tous ses cinq sens liez au laz 
Inévitable de malheur? 
Vous qui me voyez sans couleur 
Et demandez ^occasion. 
Las! mes enf ans pleins de valeur 
Sont perizpar occision. 
Qui donra à mon chef des larmes 
Pour pleurer ces cruelz alarmes, 
Dont mes yeux seront les ruisseaux? 
Qui m^apprendra suffisans termes 
Pour regretter non les enfermes. 
Mais les morts tant plaisans et beaux / 
Vous qui cas piteux et nouveaux 
Pleurez, venez moi secourir. 
Et voyez que ces desloyaux 
Tous mes enf ans ont fait mourir. 
Ma voix bien haultjefais ouyr 

En Rama y non pour resjouyr 
Les auditeurs par mes doux chants. 
Mais par crys, voyant enfouyr 
Ceux ^ui n'ont peu ne sceu fouyr 
La mort par les glaives trenchans. 
Je pleure par villes et champs. 
Je huile, je plaings et souspire. 
Dont le meschant Roy des meschans 
A mys mes enfans au martyre. 
Je suis Rachel triste et marrye, 
Qui pleure en la triste patrie, 
Qui de mes enfans feut partage. 
Pleurez, Joseph, je vous en prie; 
Et que Benjamin cousin crie 
Ses enfans mortz par grand outrage, 
Bethléem^ doux héritage. 
Tu leur estois maison de pain, 
Et nourrissois ce beau lignage : 
Las! Hz n'y sont pas mortz de faim. 

Point consoler je ne me veux, 
Quand tous mes enfans et neveux 
Je ne voy plus, car plus ne sont. 
Si par sacrifice ou par vœux 
Povois Vesprit en leurs corps nœufz 
R'appeller du lieu tresprofond, 
J*en ferois prou : car mon cœur fond 
De douleur, voyant que remède 

N'y a ; mes jours à eux s'en vont, 
Parquoj je ne veux nulle aide. 

Mortz sont mes enfans innocents. 
Dont pis que mort au cœur je sents; 
Mais, helasl ce n'est pas pour eux 
Qu'ilz sont ainsi de vie ahsens ; 
Toutesfois pour eux m'y consens^ 
Car je sçay bien qu'ilz sont heureux 
D'estre plustost mortz, que paoureux 
De mourir, pour sauver l'Enfant 
Pour lequel un cœur amoureux, 
Mourant, va vivre triomphant. 
Leur robbe ont laissée 

Rompue et blessée 

Par sanglante mort. 

Leurs mères pleurantes, 

Ceà et là courantes. 

Ont crié bien fort. 

Le mourant crioit. 

Sa mère pleuroit. 

L'arrosant de pleurs; 

L'arbre regrettoit 

Du fruit qui portoit 

Les plaisantes fleurs. 

Herodes cuydoit. 

Comme il pretendoit^ 

Mettre Christ à rien. 

Cest bien au contraire, 
De ses mains retraire 
Dieu Va sceu fort bien. 
Cruels qui pensez. 
Faisant maux a$sez^ 
Effacer son Nom y 
Plus vous Pabbaissez^ 
Et plus le haulsez 
D^eternel renom ; 
Le persécutant y 
Et exécutant 
L'edict de sa mort^ 
Vous le faites vivre. 
Aux cœurs qu'il délivre 
De tout desconfort 
Christ tousjours demeure. 
Mais quand la bonne heure 
Viendra de mourir, 
La mort il prendra , 
Que morte rendra 
Pour nous secourir. 
Par Christ mort vivront 
Tous ceux qui croiront 
En luy fermement. 
C'est qu'il est leur vie. 
Désir et envie, 
Estre et mouvement. 
Il 33 

Et par cette Foy 
L'ame sort de soy 
Pour à luy courir. 
En luy la transforme. 
Et sa vieilli forme 
Fait du tout périr. 
La mort luy est gloire 
Quand elle peult croire 
Qu^elle vit mourant. 
Elle se conforte 
D'estre en Adam morte, 
A Dieu va courant : 
Car elle court viste 
Quand hors du vieux giste 
D'Adam est tirée. 
Parquoy veult choisir 
Pour son vray plaisir 
D^estre martyrée ; 
Et de son martyre 
Tel plaisir attire 
Que mieux ne demande. 
Elle fait de Dieu, 
Par tout, en tout lieu. 
Tout ce qu'il commande. 
VAme en Adam morte 
En Dieu vive et forte 
Acomplit la Loy. 

A quoy la vivante 
Se treuve impuissante. 
Car rien n'ha en soy 
Qu'un Cuyder menteur^ 
Qui est inventeur 
De toute folie^ 
Etf quoy quelle voye. 
Convertit sa joye 
En melancholie. 

Ames biens heureuses, 
Toutes amoureuses 
Du parfait Espoux, 
Toutes Vespousez, 
En luy repousez 
D'un dormir bien doux : 
Ce qui est de terre 
A terre est par guerre. 
Ce qui de Dieu est 
A son Dieu retourne^ 

Ou sans fin séjourne : 

Son propre lieu c'est 

L'esprit qui attend 

Tel lieu n'est content 

Qu'il ne soit venu. 

Les biens et le monde 

Comme chose immunde 

Est de luy tenu. 

Mes enfaas y sont, 
Qjfi recouvert ont 
Par la charité 
De Dieu leur ieftnce, 
Ce qae leur enfance 
N'avoit mérité. 
Mais Hz sont Esluz 
Pour estre au ciel veut 
Martyrs du Petit, 
Tesmioing du vray Oingt, 
Bien qu*ilz n^eussent point 
Crainte ou appétit. 
C'est par pure grâce 
Qu'ilz tiennent la place 
Au près de l'Agneau. 
Par tout Hz le suyvent. 
En sa mort ilz vivent ; 
Par cas bien nouveau , 
Hz sont revestus 
De toutes vertus 
Et blanches estolles 
Dieu par mort confessent, 
Et jamais ne cessent, 
Non point par paroles. 
Dieu en eux se loue 
Et par eux se joué 
Dieu cruel tyrant 

Qui les met en hault. 
Où rien ne default, 
En les martyrant. 
Du tetin les tire, 
Du laict les retire 
Par vaine plaisance, 
Dont Hz ont le ciel 
Fluant laict et miel. 
Terre d'abondance. 
cruel Herodes, 
Tes façons et modes 
Seront en mémoire; 
La honte et dommage 
Auras pour partage. 
Et Dieu seul la gloire, 
Qui de ta malice 
Se sert à justice. 
Pour hors des lyens 
De vie mortelle 
Par ta main cruelle 
Retirer les siens. 
Tu es instrument 
Duquel proprement 
Dieu les siens chastie ; 
Mais le cuydant faire. 
Verras le contraire. 
L'œuvre qu'as bastie. 

Cruel animal f 
Leur mort et leur mal 
Pourchassé tu as; 
Mais le tourment tien 
Leur est vie et bien 
Et parfait soûlas. 
Par les maux souffertz 
A Dieu sont offertz 
Hosties plaisantes. 
Par la mort vivront, 
Et au ciel seront 
Estoilles luisantes, 
Où sera presché 
Ton vilain péché 
Par tout V univers. 
Dieu par juste office 
Punira ce vice 
Par mort et par vers. 
Réprobation 
Et damnation 
Te mettra sans fin. 
Royaume et honneur 
Te feront horreur, 
Congnoissant leur fin; 
Mais Election 
En salvation 
Les Petis mettra. 

Car en eux la gloire 
Du Dieu de victoire 
Tousjours paroistra; 
De son nom croistra 
Sans fin la mémoire 

Dieu. 

Vous, mes espritz , qui par mon mouvement 
Estes esmuz, et n*avez sentiment 
Que de moy seul, tous unis en amour, 
En moy^ par moy et pour moy seulement; 
Voyez là bas les Innocents, comment 
A mort sont mis par Herode en un jour : 
C est pour mon F Hz qu'il leur a fait ce tour; . 
Pour luy aussi les veux tant avancer, 
QvCavecques moy leur donray seur séjour. 
Et plus de bien qu'ilz n^eussent sceu penser. 

De mon enfant, Agneau très pur et munde 
Occis devant que j^ eusse fait le monde. 
Seront tesmoings, et premiers précurseurs. 
Voilà comment ce roy vilain^ immunde. 
Qui à régner sa félicité fonde. 
Les fait du ciel eternelz possesseurs. 
En doute il vit, et en la mort sont seurs 
DUstre à jamais Roys d'un règne immuable : 
// règne ainsi que ses prédécesseurs, 

Pour après mort estre fait serf du diable. 

Régnant en terre, il reçoit tous mes biens; 
Et mes esluz, mort, tourment et liens. 
Ce jeu nepeult durer qu^un peu de temps; 
Car quand les corps seront tournez en fiens. 
Qui a cuydé avoir, n^aura plus riens; 
Et son Cuyder d'honneur et passetemps 
Sera perdu; dont des plus malcontens 
Tiendra le lieu en sa perdition : 
De quoy louenge et gloire j'en attens 
De vous, voyant ceste punition. 

Aussi de voir mes Esluz et amys, 
Dont les corps sont pour mon Filz endormys 
Et mis à riens, tant que nul n'en fait compte, 
Auprès de moy en gloire et repos mis, 
Comme je l'ay à tous croyans promis. 
Qui de la Croix de mon Filz n'auront honte, 
En eux par moy engravée et emprainte : 
Car charité qui soymesme surmonte^ 
Je recongnois, qui ma justice domte; 
Voyant de grâce en eux P image painte. 

Le Premier Ange. 

Que dira lors Herode plein d'outrage. 
Apres avoir joué son personnage, 
Et accomply là bas tout son désira 

Je cToy, Seigneur y que plein d'ire et de rage. 
Désespéré, d'un angoisseux courage^ 
Dira, voyant au lieu de tout plaisir 
Les Innocents: malheureux désir! 
Voila ceux là ausquelz 'fay fait la guerre. 
Qui ont le ciel; car j'ay voulu choisir 
Enfer cruel, pour désirer la terre. 

Le II. Ange. 

Puis il dira : Leur vie festimois 
Sans nul honneur, de l'honneur que j'aymois : 
Voire et leur mort honteuse et tresvilaine 
Dens leurs langeons, et drappeaux et simois^ 
Dessoubs deux ans, d'unan, d'un jour, d'un mois. 
Blancs^ noirs et blonds ont passé par la peine 
Du glaive. Helasî voicy qu'en la hautaine 
Cité de Dieu en gloire souveraine 
Les voy logez, et nombrez entre tous 
Les filz de Dieu ; et ma vie inhumaine 
Me met au reng des plus malheureux fouis. 

Le III. Ange. 

Ainsi soit fait y Seigneur, de ses semblables, 
Qui ont commis cas sy abominables, 
Que de vouloir ton nom anéantir, 
Persécutant tes serviteurs amables, 

II 23 



178 DES INNOCENTS. 

Leur empeschant tes promesses louables 
Faire à chacun et ouyr et sentir; 
Les contraingnant de parler et mentir 
Pour leur proufit, honneur et avantage. 
Toutpuissant, vueille toy consentir 
De mettre à riens ce serpentin lignage. 

Le IIII. Ange. 

Grâces je rens à ta douceur 
Et sans fin loué ta justice y 
Qui punit d'Herodes le vice, 
Et met tes Esluz en lieu seur. 

Le Premier Ange. 

Gloire à jamais te soit donnée. 
Qui le Petit en hault eslieve 
Et le Grand metz en peine grief ve 
Par Charité bien ordonnée. 

Le II. Ange. 

Honneur soit à toy qui eslis • 
Ceux que le monde à bas repreuve; 
Et ceux que tant à son gré treuve 
Sont hors de ton livre abolis. 

Le III. Ange. 

Louenge soit continuelle 
De toy, qui par dilection 
Fais valoir ton Election, 
Sauvant ceux qui ont Foy en elle. 

Le IIII. Ange. 

Jamais en nul cœur ne ^appaise 
Uamour, qui le fait contenter; 
Et de ta louenge chanter 
Nulle bouche aussi ne se taise. 

Dieu. 

Mes bienheureux, cy dessoubs cest autel. 
Vos justes crys me demandent vengeance 
De vostre sang; pource qu'en corps mortel 
Feut respandu en grande diligence. 
Ames des corps morts en grande indigence 
Pour le seul nom de mon bien amé Christ, 
De ma responce ayez intelligence. 
Par qui sçaurez ce que pay en V Esprit. 
Encor un peu il vous convient attendre 
De voz frères le nombre tout entier; 
Le Corps du Christ veux tirer membre à membre, 

L'un après l^ autre, ainsi ^u'// est mestier; 
Et vous verrez à l^heure chastier 
Tous vos tyranSy voire cruellement. 
Lors un chacun congnoistra que fier 
Sefault en moy, ou avoir damnement. 

Les Ames des Innocents, 
Chantans sur le chant : Si fayme mon amy. 

Dieu perc de tous, • 

Misericors et doux^ 
Nous te rendons louenges^ 
Qui nous as retirez 
Du monde et attirez 
Au reng des benoistz Anges, 

Le feu cruel et fort 
Et l'eau pire que mort, 
Comme bon Père et Maistre 
Tu nous as fait passer; 
Puis nous viens embrasser 
De ta bénigne dextre. 

Tirez par tes forts bras 
Du martyre nous as 
Au lieu de réfrigère , 
Où tout plaisir avons ; 
Dont louer te devons : 
V esprit le nous suggère. 

Le bien qu'avons receu 
Par toy, sans nostre sceu. 
N'est de nostre mérite. 
Par ta bonté, sans plus. 
De toy sommes Esluz; 
C'est grâce non petite. 

Pas ne sçavions parler, 
Ne fuyr ne aller; 
Et n^ avions en courage 
Sçavoir ne bien ne mal 
Non plus qu'un animal. 
Sans raison ne langage. 

Et toutesfois damnez 
Pourestre d'Adam nez, 
Estions comme enfans d'ire : 
Mais tu nous as sauvez 
Et en sang tous lavez 
Par un nouveau martyre. 

Sy n'est ce nostre sang 
Qui nous rend chacun blanc, 
Nettoyant noz estoHes : 
C'est le sang de l'Agneau 
Qui rend l'homme nouveau, 
S'il croit en ses paroles. 

Mais nous ne croyans rien 
Avons receu ce bien 
Par libérale grâce : 

Dont ton Election 
Fait distribution ; 
Parquoy voyons ta face. 

Cuyder menteur et faux, 
La cause de tous maux, 
En nous n*avoit entrée : 
Et où Cuyder n'ha lieu, 
Vérité, qui est Dieu, 
Par la grâce est monstrée. 
Quand Dieu fera vuyder 
Des siens tout le Cuyder, 
Dieu congnoistront seul Estre : 
Plus Hz ne se verront, 
Mais Dieu seul, qu^ilt croiront 
Leur F ère, amy et maistre. 

Tout sera acomply. 
Chacun de Dieu remply, 
Quand viendra la bonne. heure 
Qu'il sera tout en tous; 
Et PEspouse et l'Espoux 
En un feront demeure. 

Ce tresgrand bien sentons 
Dont sans cesser chantons 
Saint, Saint, Dieu de victoire; 
A toy soit tout honneur ^ 
libéral donneur. 
Toute louenge et gloire. 

Chantons No'él, Noël, 
Pour le salut nouvel, 
Qu^un chacun le recorde, 
Qu'à nous Innocents fait 
Le Seigneur tout parfait 
Par sa miséricorde. 




COMEDIE 



DU DESERT. 




Joseph commence. 

PE tous costez'fay mis peine de voir 
Is'il y a lieu oà me sceusse pourvoir 
\De ce qui est nécessaire à la vie : 

^ icar de servir veux faire mon devoir 

Mère et Enfant : pour lesquelz fault avoir 
Les biens à quoy Nature nous convie. 
Du superflu nous n'avons nulle envie, 
Nous ne voulons que vivre seulement; 
Car nostre Ame est en Dieu sy fort ravie, 
Qu'en luy tous biens avons abondamment. 
Mais ce\corps mortel 
Pour un temps est tel 
Que nourrir le fault, 

Pour porter en luy 
{Dont il est l'esîuyy 
L'esprit de là hault. 

Le corps fault nourrir, 
Non lai^er périr, 
Puis que Dieu Va fait; 
Jusqu'au jour dernier 
Que du grand Ouvrier 
H sera défait. 

C'est l'Asne ou la beste 
Duquel faisant feste 
Dit : J'en ay affaire. 
Garder nous fault tous 
Le corps, non pour nous; 
Mais pour luy complaire. 

Beuvant ou mangeant, 
Dormant ou songeant, 
Fault que la mémoire 
Ayons du Seigneur, 
Rendans au dùnneur 
De ses biens la gloire, 

Dedens nous il œuvre 
Et de nous se cauvre 
Devant l'infidèle. 
Qui par le dehors 
Ne voit que le corps ^ 
Forme layde ou belle. 

Le bien prend de l'homme, 
Et le maly en somme, 
Regardant la chair. 
Qui luy donne peine 
Ou joye incertaine, 
QjTil ne peuh lascher. 

Mais si Vail ouvert 
De chair descouvert 
Estoit par la Foy^ 
Un esprit croiroit 
Que par Foy verroit 
En autre et en soy. 

La Vie cachée 
Soubz la Chair tachée 
Verroit sy puissante, 
Qu'ostant sa laydure, 
Lavant son ordure^ 
La rend innocente. 

Penser et vouloir. 
Désirer, povoir. 
Vient de ceste Vie : 
Cest nostre pasture, 
Sans qui la nature 
N'est point assouvie. 

Et voila pourquoy 
Je suis en esmoy 
De vivres cercher, 

Qui nous font be^oing, 
Puis que j'ay le soing 
D*un trésor sy cher. 

Dieu qui tout peult 
Et fait ce qu'il veult. 
Plaise toj mUntendre; 
Viens nous secourir, 
A fin de nourrir 
Mère et Enfant tendre. 

Je laisse VEspouse^ 
Laquelle repouse 
Avec le Petit; 
Et je vois cercher 
Dont puisse estancher 
Soif et appétit. 

Dieu. 

Ma charité en moymesmes s'esmeult, 
Et moy qui veux faire ce qu'elle veult, 
En rempliray le Ciel et Terre et Mer : 
Par elle sus bon et mauvais il pleut. 
Et soleil luit; dont souvent tel s'en deult, 
Qui m'en devroit louer et estimer. 
Par elle metz la douceur en l'amer 
A qui le sçait bien choisir et eslire : 
Parfaite Amour ne sçait sinon aymer, 
Et rien qu'amour ne peult chanter ne dire. 

Je ne suis pas seulement amoureux, 
Mais suis l* Amour ^ par qui le haultdes Cieux 
S'est abbaissé jusques au profond centre : 
fayme m*amye; et, pour le dire mieux, 
Je m'ayme en elle, et me voy en ses yeux : 
Car fay porté mon F Hz dedens son ventre. 
Par elle sorts^ sans en bouger, et entre : 
La porte elle est close et fermée à tous, 
Fors à moy seul, qui en ressorts et entre 
Comme il me plaist, car je suis son Espoux. 

La Montaigne est, de laquelle est couppée 
Sans main £ ouvrier, ferrement, ny espée, 
Ceste grand Pierre, où gist ma congnoissance. 
Qui par amour de son lieu eschapée, 
Venant en bas, a la terre frappée, 
La reprenant d'erreur et d'ignorance : 
Laquelle est creuè en sy grande puissance 
Qu'elle a passé tous les monts en hauteur. 
C'est ce Mont gras où j^ay pris ma plaisance, 
Et duquel suis et Père et amateur. 

Cest ma Colombe et douce Tourterelle, 
C'est ma parfaite amye toute belle, 
Qui n'ha en soy ny tache ny macule. 
C'est mon chef d' œuvre; et si fay faite telle 
Qu'il ny aura créature mortelle 
Qui soit pareille : car à nul, ny à nulle, 
Je n'ay voulu depescher ceste bulle 



DU DESERT. 189 

D^exemption de tout vice^et péché. 

De mon seul Filz {où tous biens j'accumule) 

Vraye Mère esty rien ne luy ay caché. 

En ce désert dormant je la regarde^ 
Et Mère et Filz par ce regard je garde , 
Jusques au temps de moy preordonné. 
Le vent et l'air de leur nuyre n^ont garde, 
Beste et Serpent je tiens; nul ne s'hazarde 
De leur toucher; car je leur ay donné 
Mon sauf conduit, sy tresbien ordonné 
Que mal n^ auront en tout leur long exil; 
Car jamais rfest du Père abandonné 
Le vray Enfant, quel que soit le péril. 

En ce Désert, oà Hz seront long temps, 
Donner je veux plus plaisant passeHmps 
Qu'elle n'auroit en Ville ny Cité, 
A ceste dame, à laquelle pretens 
Faire tel bien que sur tous les contents 
Esprits le sien sera pour vérité. 
Or, pour servir à sa nécessité^ 
Pars fen bien tost. Contemplation sage. 
Ce Livre soit par toy bien recité. 
Dont gloire auray de ton heureux message. 

Contemplation. 
Seigneur, je prens de ta main ce grand livre,, 

Par qui pourra famye en joye vivre, 
Le regardant en ce désert estrange. 
Elle qui est de parfaite amour yvre 
Se sentira de tout ennuy délivre, 
Et ne fera que chanter ta louenge; 
A la servir tresvolontiers me renge 
Parle pour moy^ Seigneur, et ta douceur 
Resjouyra V esprit plus clerqu^un Ange 
De ton espoase, Amye, fille et sœur. 

Dieu. 

// appartient à m'amye d'avoir 
Plusieurs servans. Or fais donc ton devoir 
De la servyr; et pars, dame Mémoire; 
Ce Livre vieux luy feras au long voir. 
Où mon vouloir se peult du tout sçavoir. 
Monstre luy tout, sans cacher nulle histoire; 
Je luyferay apparent et notoire 
L'esprit caché dedens la lettre morte 
Par mon Esprit, qui par Foy la fait croire. 
Et fort aymer celuy qui la conforte. 

Mémoire. 

Puis qu'il te plaist, ô Dieu seul sur tous Dieux, 
Porter luy vois ce Livre antique et vieux, 
Qu'elle pourra lire à son beau loisir. 
Et son Esprit, qui habite aux saintzcieux 

Avecques îoy en ce délicieux 

Livre prendra un souverain plaisir. 

Elle sçaura du fiel le miel choisir : 

Car ce secret mieux que nul autre entend ; , 

En ^entendant satisfait son désir , 

Qui rend son cœur, esprit, et corps content. 

Dieu. 

Or sus, après, va. Consolation : 
Car, quand Mémoire et Contemplation 
Luy auront fait bien au long voir leur rollcy 
Ce petit Livre ouvert d^affection^ 
Remply d'amour et de dilection, 
Luy feras voir comme un Maistre d'eschole; 
En luy monstrant ceste vive Par oie y 
Ce Don promis, ce grand Emmanuel, 
Mon Verbe en chair, qu^ Amour unist et colle, 
Elle en aura plaisir continuel. 

Consolation. , 

Légèrement fay désir de voler 
Pour au Désert vers ceste Dame aller, ' 
La consolant par ce Livre tant beau, 
Dedens lequel elle foyra parler; 
Qui luy viendras tes secretz révéler. 
Et ton vouloir, et Testament nouveau, 

La Vie et Mort y verra de FAgneau 
{Qui est vers toy l'Hostie pacifique) 
Mettant à rien le Mouton et le Veau, 
Parquoy son cœur chantera maint Cantique. 

Dieu. 

Anges, allez en ce Désert destruit; 
Resjouyssez par harmonieux bruit 
Mère et Enfant; commandez de par moy, 
Aux arbres secz de leur donner du fruit. 
Et qu'un chacun ruisseau soit bien instruit 
D'offrir leur eaue à leur Seigneur et Roy, 
Tant qu^en ce lieu plein de tout desarroy, 
Où rien n'y a, soit tout en abondance; 
Car où je veux toucher du bout du doigt, 
Mon grand povoir se voit en évidence. 

Les Ange$ chantans. 

Puis qu'il te plaist. Seigneur Dieu, 
Allons faire révérence 
En ce povre et désert lieu, 
Où de bien n'a apparence. 

A ton Filz le tresaymé. 
Et à ta parfaite AmyCy 
D'un grand désir enflammé 
De servir ne faudrons mye. 

Des arbres leur porttrons 
Fruits pleins de saveur exquise ; 
Des fleurs les consolerons, 
Et de Verne douce et requise. 

Mais de tout soit gloire à toy 
En ciel et terre donnée. 
Qui grâce par ton fiU Roy 
As à tous abandonnée. 

Marie. 

Dieu éternel^ mon Père et mon Espoux, 
A mon resveil je f adore à genoux. 
Comme la Vie et VBstre de nom tous. 

Tel je te tiens. 
En te rendant grâces de tous tes biens, 
Te merciant de ce que moy ton Riens 

As regardée, 
Du doux regard, par qui je suis gardée. 
Sans que pour rien j^en soye retardée. 

En repos tel 
Qu'il ne se peult gouster de cœur mortel. 
Dieu, qui es immuable, immortel. 

En toy je vys. 
En toy je dors; car en toy sont ravys 
Tous met esprits : or fais à ton devis 

De moy ta serve. 
Fais que ton Filz à ton vouloir je serve, 

Et que la Loy parfaitement j'observe 

En la servant. 
En luy te voy tout puissant, tout sçavant^ 
Par cest esprit et tresgracieux vent. 

Qui souffle en moy. 
Me faisant voir ton Fllz né soubz la Loy, 
Dedens lequel je congnois par la Foy 

Divinité, 
Soubz le manteau de ceste humanité; 
En laquelle ha par son humilité 

Entrepris faire 
Toute la Loy, P accomplir et parfaire, 
Toy qui n'avois de nous tous rien à faire, 

Par ton amour 
Veux que ton Filz nous face un sy bon tour. 
Que tous humains lui devront de retour. 

Car jamais rendre 
Nul ne pourra ce quUl veult entreprendre, 
Ny le travail que pour nous il veult prendre, 

Ny grand mercy 
Dire, qui soit suffisant sans nul S/, 
Ny le louer comme Von doit aussi, 

Parquoy debteurs 
Tous luy seront, et serfz, et serviteurs; 
Tant obligez que, s* Hz ne sont menteurs. 

Confesseront 
Que rachetez par sa bonté seront. 

// est leur prix, dont ne se passeront 

Ny jour ny heure. 
Et ce grand prix en ce Désert demeure, 
Comme un enfant qui souvent plaint et pleure^ 

Quasi laissé 
De toy^ Seigneur, qui Vas tant abbaissé. 
Et quant à moy, je n^ay jamais cessé 

De le servir. 
Pour ton vouloir, tant que j^ay pu suyvir : 
Mais si je peux trouver et desservir 

Grâce en tes yeux. 
Je te requiers nous donner un peu mieux 
Que Vail ne peult espérer en ces lieux 

Inhabitables, 
Que chaud et froid nous soyent raisonnables. 
Que faim ne soif ne soyent importables ; 

Et que puissions 
Vivre en repos par rochers et buissons y 
Où séparez ne soyons des doux sons 

Spirituelz, 
Et de tes dons en nous continuelt; 
Non des grans biens que reçoit annuelt 

Ta créature^ 
Mais de ton pain et céleste pasture; 
De la vive eau, qui fait de la closture 

Du monde bas 
Sallir à toy source de tout soûlas : 

Car mon cœur n^est jamais remis ne tas 

De (embrasser^ ' 
Mon dieuy mon Tout, dont ne me peux passer, 
Car en toy sents et mon Estre et ma Vie, 
Et tant d*amour qu'elle peult effacer 
Tourment et mort : car en toy sais ravie. 

Les Anges chantans. 

A toy, Dame, venons rendre 
Louenge, gloire, et honneur, 
Adorans ton Enfant tendre, 
Nostre Roy, Maistre et Seigneur ; 
Car de Dieu la grand' Lumière 
Comme à travers la verrière 
Voyons en luy et en toy y 
Non seulement par la Foy; 

Car nous sçavons que Dieu 

Est en vous en ce lieu. 

Dieu vray Père nous Wtvôye, 
A fin qu'en ce gtand demt 
Te suyvons par toute voye; 
Dont un chacun de nous sert 
Voluntiers à toy, ma Dame, 
Sur toutes P heureuse femme; 
L'amye du Dieu d^enhaalt, 
Demande ce qu'il te fault, 

Car nous fobeïrons, 
Et en tous lieux irons. 

Ces lieux déserts et estranges 
Pour ta consolation 
Nous remplirons de touenges 
Et de jubilation; 
Tant qu€ la terre déserte 
Sera remplie et couverte 
De tout bien et tout plaisir, 
Descjuelz tu pourras choisir. 

Plus que ne f eut jadis 

D^Adam le paradis. 

Marie. 

Loué soit Dieu qui pourvoit son Enfant 
De ce quHlfault, à sa nécessité; 
Et qui par vous de tous maux le défend, 
Tant qu'il ne peult sentir adversité. 
Ce grand désert trop mieux qu*une cité 
Je voy remply de toute joye et bien; 
Dieu, dessoubz ceste diversité, 
Qui ty peult voir y il n'hafaulte de rien. 

Anges, allez, cerchez et bas et hault 
Ce que Dieu sçaU qui nous est neceuaire^ 
Apportez nous sans plus ce quHl nous fouit. 
Car nous r^ avons du superflu affaire ; 

Mais en allant vostre chant nefault taire , 
Faisant par tout ce désert retentir, 
A terrey et bois, et rochers, il fault faire 
De nostre Dieu la louenge sentir. 

Les Anges chantans. 

Chantons trestous par rochers et par bois 
Gloire et honneur à nostre Créateur; 
Tant que nul lieu n'ignore nostre voix; 
Mercions Dieu, qui nostre Rédempteur 
Met sus terre ; 
Qui la guerre 
Bien tostfinera: 
A malice, 
A tout vice, 
La mort donnera. 

Le Premier Ange. 

Tous Arbres s$cz, ne soyez plus stériles,. 
Le Créateur veulî que soyez fertiles^ 
Donnans voz fruitz de tresbonne saveur. 

Le Second Ange. 

Apparoissez dens ce Désert sans umbre. 
Vous belles fleurs odorantes sans nombre. 
Pour au jourd'huy recevoir grand' faveur. 

Le Tiers Ange. 

Courez j Ruisseaux, près de la vierge mère; 
Présentez luy eaue douce^ non amere; 
Honneur aurez quand de vous en prendra. 

Le Quart Ange. 

Miel tresdoux de la subtile mouche. 
Viens toy monstrer pour consoler la bouche 
Porte du Ciel dont chacun apprendra. 

Le V. Ange. 

Serpens, Dragons et Restes venimeuses, 
Eslongnez vous, et soyez gracieuses. 
Sans faire mal à Mère ny Enfant. 

Le VL Ange. 

Tygres, Lyons et furieuses bestes, 
Baissez icy voz forces et voz testes ^ 
Car résister contre eux Dieu vous défend. 

Contemplation. 

Mère du Filz où gist nostre espérance, 
Humble saluty honneur et révérence 
Te présentons, te donnant asseurance. 

Que la bonté 
Du Souverain l'a par Amour domté, 

Comme par moj il te sera compté : 

Tant que ramour 
Qu'il ha à toy ne fait aucun séjour, 
Mais ha tousjours soing de toy nuict et jour: 

Parquoy m^envoye 
A celle fin qu'avecques toy je soye. 
Et que par moy ce beau grand Livre voye, 

Cest de Nature, 
Ou tu verras bien au vif en painture 
Ciel, Terre et Mer, et ce qui nourriture 

Prend dedens etjix. 
Vierge et Mère, icy bien voir tu peux 
Jusqu'à an poil ou à Pan des cheveux 

Des Créatures, 
Icy peux voir des Bestes les figures 
Et des Oyseaux les plaisantes vestures, 

Arbres, fruitz, fleurs^ 
De mille goastz, de cent mille couleurs. 
De tous Poissons les vertuz et valeurs. 

Bref tout en somme 
Peux voir que tout cecy est fait pour l* homme ; 
L'homme, pour Dieu. Or donc regarde comme 

Tout va par ordre; 
Voire sy bien qu'il n'y a que remordie. 
Et sy péché ne fust venu retordre 

Le fil de Mort, 
L'homme eust esté à jamais sage et fort; 

Le Monde beau sans dueil ny desconfort ; 

Oyseaux et Bestes 
Sans nul venin fussent douces, honnestes, 
Et à servir Fhomme à toute heure prestes. 

Regarde, Dame, 
Combien puissant est ce Roy là qui famé, 
Et qui te veult consoler corps et Ame, 

ResjoBj tay 
En regardant les œuvres de ton Roy, 
Espoux et Père, et comme en bel arroy 

A ordonné 
Ce Monde bas, lequel il a donné 
A son seul Filz qu'il a abandonné 

A ton bon seing. 
Tu Vaymes tant qu*il n* est point de besoing 
Ramentevoir ce qui n^est de toy loing. 

Sa Deïté 
Demeure en toy; et son humanité 
Entre tes bras joyeusement tu poru 
En le servant par grande humilité, 
Et luy ton cœur et ton corps reconforte. 

Marie. 

Dieu, qui es FEstre de toute chose, 
Ta Deïté y aux yeux des mortelz close, 
Voy dens les fleurs, dens le Hz, dens la rose. 
Par son povoir 

Croistre, germer, et puis se faire voir 
Herbe, et puis fleur, et graine, pour pourvoir 

A f advenir. 
Tu fais en hault le grand Cèdre tenir. 
L'arbuste en bas humblement contenir ; 

Le fruit meurit 
Par ta vertu, qui ainsi le nourrit. 
Puis tombe à bas en son temps, et pourrit. 

Et son tombeau, 
En terre prend, dont revient un nouveau 
Du grain pourry et mort, tout aussi beau 

Que le premier. 
Poirier n'y a, ny guynier, ni pommier. 
Qui tous les ans ne chargent un sommier 

De ton ouvrage. 
Tu es l'ouvrier de ce grand labourage^ 
La vie aussi de tout arbre et fruitage, 

VEstre et mouvoir 
De tout ce que Vœil peut appercevoir, 
Soit verd ou blanc, incarnat, bleu ou noir. 

En terre et Mer 
L'on ne doit voir que toy, ny estimer : 
Tu fais fueilliry et fleurir, et germer 

Et champs et bois, 
En tous lesquelz rien que toy ne congnois. 
En eux te voy, en eux j'entens la voix 

De ta puissance. 

Criant bien hault pour donner congnoissance 
Qu'il n'y a rien crei en ton absence, 

Car tout en tous 
Es et demeure. Et combien que les foulz^ 
Qui d'ignorance et ténèbres sont saoulz, 

Ne voyent rien 
Que le dehors en ce corps terrien, 
Qui de leurs cœurs est un sy doux lien, 

Qu'ilz sont happez 
Avant sçavoir de quel fer sont frappez : 
Ceux qui en sont par ta grâce eschappez 

Peuvent bien dire 
Que tu les as tirez d'un grand martyre, 
Dedens lequel n'ont eu cause de rire; 

Car tout plaisir. 
Richesse, honneur, engendrent un désir 
Plein de tourment^ et n'y peult Fon choisir 

Aucun remide. 
Et qui les tient, de les perdre est timide, 
Et si n'y peult Raison tenir la bride. 

Qu'à droit ou tortj 
L'on en désire encore avoir plus fort. 
Et qui les perd, c'est douleur à la mort; 

Car l'esprit n'est 
Pour s'arrester, en tout ce qui parest, 
Tousjours cerckant, de cercher est plus prest 

Un souverain 

Bien et plaiûr; mais il labcure m vain^ 
S^il ne te plaist de ta tresdwce main 

Luj descouvrir 
Ce grand secret, et le dedens ouvrir. 
En te monstrant à luy sans te couvrir 

De ta facture, 
Que souvent preas pcwr masque et couverture. 
Lors, quand il voit que soubz ceste Nature ^ 

A l'ail visible 
Ta vertu gist, qui le mort insensible 
Fait vivre et meult (ear toiU Ivf est possible), 

Il laisu à paît 
L'extérieur et tourne son regard 
En toy, qui es son héritage et part. 

Par l'œil de Foyt : 
Et tout en tous ne voy rien, sinon toy. 
En oubly met et toui le monde et soy. 

En cest aubly 
Se perd en toy, là U est aaobly; 
Car son Adam est mon et afaibly. 

En toy seul vit. 
Ainsi qu'ont fait Abraam et David, 
Car chacun d'eux ta parole suyviu 

mon doux Père, 
Qui, tout en tous, tant de veruiz opère ^ 
Déclare toy, afin qu'à tous a^ere 
Ta bonté grande; 

Ouvre Us yeux au peuple^ et éju'il ^amende. 
HelasI Seigneifr, je te les recommande : 

Car sj chacun 
En tout ce corps grand, visible et commun 
Ne voyoit rien sinon iej seul Dieu rni^ 

Tes fcùtt, terditZj 
Estre 0ut un comme ilz furent jaiis^ 
Ce Monde icj seroit un Paradis. 

Von te louerait 
En ton ouvrage, auéfuel chacun verrait 
Toy seul Virant, et ta Parole oyroit, 

Qui par toy œuvre 
Parle bien haalt, et tan vouloir descœuvre 
Par ta bonté, qui les perdus recouvre. 

Toy qui as fait 
Et terre et ciel, et as l'homme refait. 
Lequel péché a de toy séparé. 
Je te requiers rendre le tout parfait. 
Puis que leur mal Amour a reparé. 

Mémoire. 

Dame eslue avant que fust le Monde 
Constitué, sans peché^ pure et mande. 
Faire te viens révérence et honneur, 
Et saluer par ton Dieu, Roy et Père, 
Qui le salut dedens ton filz opere^ 
Duquel par toy il veut estre donneur 

Au peuple Eslu, qui tant Va attendu y 
Mais maintenant par toy luy est rendu, 
Dont Von te doit aymer et estimer. 
A toy mUnvoye, à vierge toute belle, 
Le Toutpuissanty par lequel tu es telle, 
Et monstre bien comme il luy plaist f aymer : 
Car pour garder que ce Heu ne te fasche, 
A fin que mieux sa grand vertu tu sache, 
Ce livre vieux f envoyé, où voir pourras 
Le povre Adam en sa création 
Tant sage et beau, plus de perfection. 
Que tresheureux quasi ta le croiras. 

Vauctorité que le Dieu de Nature 
Luy a donné sur toute Créature, 
Et que, plus est, exempté de mourir; 
Rien ignorant, sinon Péché et mal; 
Donnant les noms à chacun animal 
Qu^en terre et ciel peult voler et courir. 

Mais tout soudain, par trop aymer sa femme, 
Sa chair, son sang, feut charnelle son ame^ 
Oubliant Dieu et sa sainte Parole^ 
Pour donner foy et lieu à la mensonge. 
Voyez comment la pomme mord et ronge^ 
Que lui bailla cesie première folle. 
Qui desiroit et bien et mal sçavoir 
Ainsi que Dieu, qui tous nudz les feit voir, 
Couvrant chacun d^une fueille sa honte; 

Plus s'excusans sur autruy que sur soy, 
Furent vaincus, et mis en grand esmoy 
Par ceste voix à qui fault rendre compte. 
Mais sy fragile en feut la couveriurey 
Que Dieu leur feit de peaux une vesture, 
En les monstrant telz qu'une morte teste. 
Et en lieu d'estre par eux à Dieu semblable^ 
Florent plus sotz que beste irraisonnable : 
Voila le bien que Sçavoir leur acqueste. 

Vhomme eslevé en un honneur sy grand, 
Qui de la main de Dieu Phonneur ne prends 
Mais par soymesme cuyde estre quelque chose, 
En ignorant dont ce grand bien luy vient, 
Est comparé et semblable on le tient 
Aux animaux qui ont la bouche close. 
Icy voyez Adam par son péché 
Du paradis terrestre dechassé. 
Sa femme aussi hors de toute liesse. 
Mais la bonté, qui ne se peult nyer. 
Du tout ne veult les excommunier ; 
Mais leur donna de leur salut promesse 
Par ta semence, à Vierge bien heureuse, 
Par qui seroit la teste dangereuse 
Du serpent vieux et rompue et brisée, 
Cest par ce Filz lequel de toy est né. 
Par cest Enfant de Dieu à tous donné; 
Par qui tu es de tous vivans prisée. 

Et puis après, vcy No'é le bon homme 
Dans V arche mis; puis quand il saillit, comme 
Dieu dit, monstrant l'arc remplj de souks : 
Cest arc icj sera pour ton refuge, 
Et signe au Cid que jamais par déluge 
D'eau ne feray périr a monde bas. 

Ton Filz est Parc plein de miséricorde, 
Dont les pécheurs ont en leurs mains la corde, 
Pour en tirer à Dieu humbles requestes : 
Voy par cest arc confédération, 
Paix, amitié, seure dilection. 
De Dieu avons tant grandes et honnestes, 

VoyAbraam^ qui offrit Jsaac, 
Auquel son Dieu renouvelle ce pact. 
En luy monstrant le nombre des estoilles, 
Luy dit : En un venant de ta semence 
Je monstreray ma tresgrande clémence^ 
Et toutes gens beniray soubs ses ^ules. 
Puis Israël autant en a receu : 
A Dieu ont creu^ dont nally n^est deceu. 

Après Ufault qu^en V histoire lu entre 
Du bon David, auquel il fut promis 
. Que sur son siège à jamais seroit nus 
Le fruit promis de son tresroyal ventre. 

Fais tout au long de ce livre lecture, 
Regarde 'bien ceste Vieille Escriture, 
Et tu verras que la fin de la Loy 

Cest CHRIST ton Filz, c'est le promis Messie : 
La fin, le but de toute prophétie. 
Qui acomplit la Loy par vive Foy, 

Après avoir par moy qui suis Mémoire 
Bien ruminé une chascune histoire, 
Qui de ton Filz son tresseur ttsmoignûge^ 
Prens de David ton père le Psaultier, 
Pour le chanter à Dieu d'un cœur entier^ 
Resjouyssant ton Ame et ton courage. 
Quant est de moy, je te monstre la Lettre, 
Mais cest Esprit qu'il plaistau Seigneur mettre 
En toy, qui es de luy toute remplie, 
Ten fera voir le sens, sans rien omettre ; 
Lis à loisir le tout, je fen supplie, 

Marie. 

Loué soit Dieu qui fa donnée à moy. 
Par qui ses faitz tresantiques je voy^ 
Qui monstrent bien sa puissance indicible. 

la bonté du seul Bon pour tous Bons^ 
Qui a tousjours distribué ses dons 
A ses Esluz! Dieu, est il possible 
De te louer assez suffisamment; 
Et contempler ce beau commencement. 
Où toy puissant et sage Créateur 
De lAir, remply d'oyseaux de mainte sorte, 
De Terre aussi, qui maint animal porte, 
II 27 

Et de la Mer te monstre le facteur^ 

Ta grand' grandeur ton ouvrage demonstre, 

Ta sapience en tous lieux l'on rencontre. 

Car d'Eléphant jusques à la formis 

Tu es la Vie, comme de tous, et FEstre, 

Leur Créateur^ conservateur et maistre; 

Mais tout cecy as fait pour tes amis. 

povre Adam, parfaulte de bien croire. 
Te présenta ta femme ou pomme ou poire, 
Fruit de science où mort estoit cachée : 
Tu en mangeas, ton honneur ignorant. 
Qui en ce monde estois seul imperant: 
Lors feut ton Ame en ce péché tachée. 
bienheureux péché, heureuse offense, 
Qui mérita si digne recompense. 
Que Dieu son Filz pour du tout l'effacer 
Nous a donné! OFilz, ô tresgrand prix. 
Que le péché d'Adam sur toy as pris. 
Tu fen povois, s'il t'eust pieu, bien passer. 

forte amour, à semence promise. 
Par qui sera à riens la teste mise 
Du grand serpent qui les mondains regist. 
Las! je te voy, bien que soyes couverte^ 
En mon Enfant, qui dessus l'herbe verte 
Bien povrement ainsi qu'un pécheur gist. 

C'est l'arc qui est pour la paix mis au Ciel, 
Convertissant en douceur l'amer fiel 

De la justice et de l'ire de Dieu. 
Helas ! Pécheurs , de cest arc donc tirez 
Et par luy seul ceste grâce attirez; 
De l'Eternel apprenez tous ce jeu. 

Son corps est l'arche qui voz maux ostera, 
Qui sur les Eaues sy bien vous portera 
Que vous n'aurez de vous submerger peur. 
Cest le Coulom portant la branche verte, 
Monstrant qu'amour la terre a descouverte 
A tous Esluz qui croiront de bon cœur. 
C'est de la Foy d'Abraam la puissance, 
Cest d'isaac la grande obéissance, 
Qui prend la mort pour autruy volontiers. 
Cest des Esluz la bonne volonté, 
Cest leur amour, espoir, sens et bonté. 
Cest luy qui fait en eux tous ces mestiers, 
Qui entend bien de l'Esprit l'harmonie 
Aller te voir soubs la cérémonie, 
Oblation mettant toute autre à fin. 
Cest toy qui es Melchisedec le prestre, 
Duquel n'a peu la race bien congnoistre 
Homme vivant, tant soit il sage ou fin. 
Par cest Enfant, Sacrifice nouveau, 
L'oblation du Mouton et du Veau 
Ne sont plus rien, puis que de leur figure 
La vérité nous est sy bien monstrée 
Que l'on voit bien la figure acoustréCj 

. NUsîre rien qu'ambre à la vérité pure. 

Roy David, de plaisir suis ravie 
En contemplant ta Chrestienne vie, 
Car le vray Christ plus que nul représente : 
Tu es de Dieu le christ et le vray Oingt, 
L^homme selon son cœur, qui as le poinct 
Gaigné d'avoir mis en Dieu ta pretenîe. 

Qui penseroit que ce fust pour mon Filz 
Ce grand serment, à Seigneur ^ que tu feis. 
Que tu ferois du ventre de ce Roy 
Saillir un Filz qui son siège tiendroit, 
Le voyant nud et povre en tout endroit. 
Couché sur Vherbe en piteux desarroy! 

Qui donneroit à cest Enfant la glaire 
D'estre de toy la force et la victoire, 
Et le fort bras contre tes ennemis? 
Qui le prendroit pour le grand Josué, 
Pour Gedeon^ qui en a maint tué. 
En le voyant foible et à terre mis? 
Quijugeroit, à Père et Créateur, 
Que cest Enfant fust le Législateur 
Qui à ton peu,ple a déclaré la Loy, 
Le grand Moïse et serviteur fidek, 
Qui estoit plein de Foy, d'amour et zèle? 
Nul, s'il n'estoit bien inspiré de toy. 

Tel que tù feus, Seigneur, tout tel tu es 
Et tel seras, sans fin à tout jamais : 

Tresgracieux et doux à tes fidèles^ 
Tresrude et dur et juste à tous meschans, 
Qui sont tousjours par malice pechans; 
Sans espérer soubz Cambre de tes Asles, 
Par ton esprit, qui tous les bons cœurs touche ^ 
Donne vouloir et parler i la bouche : 
Dont ont chanté hautement les Prophètes. 
Par toy nous ont fait de grandes promesses 
Que par ton Filz aurons de tes largesses 
Le fruit entier de tes grâces parfaites. 
La gloire en soit à toy qui à délivre 
La Lettre et Sens me fais voir dt ce Livre 
Où soubz la Loi la Grâce peux choisir : 
En le lisant, je trouve tel plaisir 
Que d'autre pain, fors cestuy^ ne peux vivre. 

Consoiaticm. 

Or magnifie, Vierge sur toute eslu'é, 
De ton esprit, ame, cœur et puissance^ 
Le vray Espoux qui par moy te salue, 
En te voulant donner resjouissance. 
Porté luy as sy grande obéissance 
Qu'en ce Désert, où il te faitfuyr. 
Te veult donner de ses biens abondance. 
Voy ce Livre ouvert. 
Qui tant f eut couvert, 

Et par sept fermans 

Sy tresfort seelé 

Qifil estait celé 

A toas vrays amans. 
Mais ? occis Agneau, 

Adam le nouveau^ 

Par son doux effort 

En feit l'ouverture. 

Or y prens pasture 

Pour ton reconfort. 
Vierge^ c'est le doux Livre de grâce. 
Que Dieu par moy rend ouvert en tes mains; 
Tu ne seras jamais d'y lire lasse, 
Recongnoissant la peau du Saint des Saints 
Dont il est fait, pour à tous les humains 
Monstrer à cler l'amitié que leur porte : 
Tu y verras tout son secret (au moins 
Ce qu'il luyplaist que l'esprit en rapporte.) 
La peau délicate 

Charité dilate 

Comme un parchemin; 

Et du doigt d'enhault 

Escrit ce qu'il fault 

Faire en ce chemin. 
Ce Livre est sy ample 

Qu'il suffist d'exemple 

A tous ses Esluz. 

// est fol parfait 

Qui compte n'en fait, 

Et qui en vetilt plus. 
Que sçauroit plus Phomme avoir d'avantage 
De tout le bien qui se peult désirer, 
Quand il ha Christ pour son vray héritage. 
Qui tout en luy l'a voulu retirer ? 
S'il est en Christ, plus ne doit souspirer; 
Car Christ en Dieu sans fin le fera vivre^ 
Sans que nully l'en puisse retirer^ 
S'il est escrit en ce bienheureux Livre. 
C'est la seure addresse 

De ceste promesse 

Tant réitérée. 

Que Dieu en justice 

Tourneroit malice 

Trop invétérée. 
Sur soy le péché 

Sera sy caché, 

Porté et deffaity 

Que Dieu le tiendra^ 

Un jour que viendra. 

Pour bien satisfait. 
Las ! ce sera la piteuse journée 
Que le payeur n'espargnera son sang. 
Et que verras ta joye retournée 
En grand douleur, voyant sur le dur banc 

D'une grand Croix l'Agneau tant pur et blanc , 
Pour tous les siens justenunt satisfaire, 
Car pour tirer ses Eshiz à son reng 
D'éternité, ne lairra rien à faire. 
En luy la Mort, morte 

[Qui estoit sy forte) 

Pour jamais sira : 

Car le cuydant prendre y 

Luy sans se défendre 

Son cluf cassera. 
Le Péché aussi 

Vilain et noircy 

Sera effacé; 

Enfer par ce Christ 

Sera tout prescrit, 

Brisé et cassé. 
Mais Adam, mis à mort par Passion 
Telle qu'il fault pour son forfait esteindre, 
Retournera par Résurrection, 
Pour bien heureux le hault du Ciel atteindre. 
Celuy qui s'est voulu faire le moindre, 
Jusqu'au plus bas de l'enfer descendant^ 
Sera mis hault, où nul ne peut aveindre. 
S'il n'est passé par ce feu tresardent. 
Mais sa Créature 

De vile nature 

Qui reçoit par Foy 

VAgneaUy et se colle 

A luy, et s^en voile 

Du tout hors de soy. 
Elle n^est plus elle : 

Mais par Foy et zeU 

Est ¥ih du Trtshadt. 

Son nom elle psrdy 

Dont ctluy appert 

De Dieu qu,i mieux vault. 
Or contempkzy ma tresheureust Dame, 
Quel bien^ quel heur et quel contentement 
Peult ucevoir et ressentit caste ame ; 
Ame non plus, mais esprit seulement, 
Esprit remply de divin mouvements 
Qui plus se perd en hiy, plus se reireuve 
Estre en sm Dieu, toy seule sçais comment 
Cecy se fait, t» en as f^it i^espreuve. 
Or resjouit toi, 

Toy qni as par Foy 
* La grâce trouvée 

Que Sye avoit perdue, 

Pour s'estre rendue 

A voix réprouvée. 
Chante dens ton cœur 

Pour F Agneau vainqueur 

D'enfer et de Mort; 

Dieu à toy mhnvoye^ 

II 28 

Lequel est ta joye^ 
Plaisir et confort, 

Marie. 

Je ne puis pas sans admiration 
Ce Livre voir sy plein de charité. 
Je voy de Dieu l'amour, l'affection. 
Envers celuy qui avoit mérité 
Que Dieu à luyfust tousjours irrité. 
Je voy ce Dieu, qui par bonté immense^ 
Donne au menteur son Filx, sa Vérité; 
Voire et fait chair son Verbe et sa semence. 
bonté trop grande, 

Qui la Loy commande 

impossible à faire; 

Puis tu metz pour l'homme 

Ton FilTLf qui la somme 

Prend à satisfaire. 
Amour vainc aux Cieux 

De Dieu les doux yeux 

Pour nous regarder; 

Et le cœur enflame 

Du Filz, qui son ame 

Met pour nous garder. 
Mais quand le Filz est bien ^orifié. 
Ayant en nous Dieu tout seul fait congnoistre^ 
Et nostre Adam du tout mortifié, 

Son saint Esprit donne et fait apparoistre, 
Et que Dieu est en nous la Vie et PEstre. 
Ceste union est la béatitude 
Du vray croyant : à Dieu, mon Père etMaistre, 
Et que voicy une plaisante estude ! 
Ce Livre de grâce 

Tous les autres passe 

Pour plaisir donner : 

Pleurer tourne en rire, 

Parquoy le yeux lire 

Sans l'abandonner. 
Par dilection 

En l'Election 

De Dieu je me voy; 

De tous temps preveue 

Aymée et Esleue 

Me gardant en soy. 
Puis quand le temps vint en sa plénitude 
Lequel feut tant des Pères attendu, 
Il me choisit d'entre la multitude 
A un honneur de moy non prétendu : 
Car nonobstant que bien j'eusse entendu 
Que son Feilz Christ devoit naistre de Vierge, 
Je n'estimois un tel bien m'estre deu 
D'estre d'un tel thresor humble concierge. 
Je m'estimois fun, 

Vuyde de tout bien^ 



220 DU DESERT. 

Et moins m'estimoye 
Que povH vérmitu, 
Ou morte racine; 
Mais Diiu seul fa^moye^ 

Lequel m'a treuvie 
Bas, mais eslevée 
Hault par si éoux piège j 
Que Mère hoimorée 
M'a fait, dec&rée 
Sur son dextre siège. 
Ce bien est mien avant 4pufustk Monde 
Fait ny formé; car Amour .par iùy seul 
De tout péché me feit exempte et munde. 
Puis me feit naistre m ce val plein de dueil, 
Et me donna un regard de son tjeU 
Sy amoureux qu'il me feii amoureuse ; 
Dont toutes gens vqyans ce doux Mteily 
Me chanteront et dirôMMen heureuse. 
Seigneur^ q^ pieriîe 
Avoitta.pMÎH 
Servante peu faire 
Pour estre estrmée 
Avant ^'êstre née 
Du bien qui doit plaire ? 

Mon affection 
Mon Election 
N'avoit pas esmue ; 

SeigntûTy îà bmté 

T'a ^pmr m&j donai, 

Parquoy w^as eskue. 
^ud honnetcr d^ammé patmt^Ue ! 
Quelle faveur faite à Utkambnen! 
Non à moy seule^ ja ne fault éfue k tiele 
{B'm que je suis des Esluz U pnmiife), 
Mais à tous ceux qui dessoubz ma bannière 
Par vive Foy suyvront i' occis A^tteau% 
Venez j Pécheurs y sMi regarder derrière^ 
Ne doutez point de mon eeie^e appeau. 
Qui croit comme moy 

Par tremve Foy, 

Mère est du SAUvettr; 

En son cœur P engendre, 

Mais qu'd puisse mendn 

Su grande faveat^ 
Foy fait recevoir, 

Prertdre et coûcevûir 

Oyant Dieu parier. 

Son tnfam trercher 

Son verbe fm Chair, 

Qu'il ftefàuhtekr. 
Puis que pair Foy j*ay retèu m largesse, 
Sans que de moy vins^ ta cause ou raison, 
Le Filz de Dieu, Pattendue promesse 
Que Gedeon congnm en la toison; 

Priez sans cesse en dévote oraison 
Ce Père Dieu, vous Pécheurs condemnez; 
Que Foy bruslant par amoureux tison 
Mette en voz cœurs, pour iCestre point damnez. 
Je vous certifie 
Que Dieu justifie 
Par CHRIST le pécheur^ 
Mais s'il ne le croit. 
Et Foy ne reçoit 
En luy ce bon heur 
Par ferme fiance. 
En sa conscience 
N'aura nul repouz. 
Dieu est le donneur, 
Foy le receveur 
De ce CHRIST tant doux. 
Qui donc aura par Foy ce christ receu 
Fera tout ce que le Père commande; 
Le saint Esprit, qui n'a nuily deceu. 
Fera en luy œuvre louable et grande^ 
Et Dieu plus fort à l'homme ne demande 
Que d'acomplir sa bonne volonté. 
Ce qu'il ne peult; mais christ paye l'amende : 
Parquay tout mal est vaincu et domté. 
Or sont ceux sa Mère, 
Son Cousin et Frère, 
Qui le bon vouloir 

Du puissant et sage 

Font de bon courage, 

Pour en eux l'avoir. 
Car en eux ouvrant 

Leur va descouvrant 

Que c'est sa puissance 

Qui fait tout en eux; 

Qui fait un de deux 

Par sa congnoissance. 
Mère je suis de son humanité, 
Qu'il print en moy, laquelle j'ay portée; 
Mère je suis de sa divinité, 
Car par la Foy j'estois tant exhortée. 
Que j'ay receu, dont suis reconfortée, 
Voire et conceu la Deïté treshaute; 
Et par son don sa grâce rapportée, 
Avec laquelle on ne peult faire faute. 
Croyez, recevez, 

Portez, concevez 

Dieu par sa parole ; 

Et sentez le en vous. 

Père, frère, EspouXy 

Qui joué son rolle» 
En vous se louera. 

Quant il jouyra 

De vous purement; 

En vous son amour 

Qai U bon vouloir 

Sans cis^er nul jour^ 

Vaymera vrayment. 
Tant plus jf lis ce Livre d'amour plein y 
Et plus mon cœux,^ qui par Foy est certain, 
Livre de grâce et bouté et douceur, 
De ceste amour seaji la douce liqueur. 
Car sans douter est rn^on Esprit Pesseur, 
Qu'en mon Amy je suis, et luy eu moy; 
Dont possedam mon puissant possesseur. 
Plus esmayer ue me peult nui esmoy^ 
Mon Dieu est sy mien 

Que ce qui est sien 

Pidens moyjes^uts; 

Et dedeus luy snis, 

Dùut saillir ae puys, 

CAVJe m'y eouseas. 
En mes bras le porte, 

Aux siens me conforte. 

Dont luy seul m'embrasse ; 

Ma bouche le baise, 

La sienne m'appaise,, 

Qui tout plaisir passe. 
Si sçay je bien qu'un grand jour qui viendra 
Pour mettre fin à ce qu'il a promis, 
Honteusement mourir luy conviendra^ 
Pour racheter de mort tous ses amys. 

Ce bouquet là de myrrhe j'en ay mis 
Dedens mon sein, mon cœur et ma mémoire 
Long temps y a; car je n'ay riens omis 
A contempler ceste piteuse histoire. 
Simeon le vieux. 

Voyant de ses yeux 

Ce doux salutaire. 

En pleurant bien fort y 

Ceste dure mort 

Ne me voulut taire* 
Mais selon son dit 

Tant en ont prédit 

Par le temps passé, 

Qu'il n'y a Esprit 

Voyant leur Escrit 

Qui n'en soit lassé. 
Mais regardant en ceste passion 
De l'œil de Foy, qui ne sarreste au corps. 
Je voy au fonds la consolation. 
Qui ne se peult congnoisîre par dehors. 
Cest que mon Filz, semblable à un des MortZy 
De ceste mort, mourant, aura victoire; 
Et en semblant foible par ses effortz, 
Sur les plus forts emportera la gloire. 
Par obéissance 

Rompra la puissance 

Du péché d'Adam, 
II 29 

Qui pour lever Hœïl 
Trop haut par orgueil 
Peut chassé d'Eden. 

Christ cloué de doux 
Donra de telz coups 
Qu'enfer brisera ; 
Son corps attaché 
Ostera péché 
Et r effacera. 
Puis ce corps là, mort par affection, 
Obéissant au Père entièrement, 
Voy revenir en résurrection, 
Triumphateur de mort et de tourment, 
Victorieux d'Enfer parfaitement. 
Et de péché, dont ses Eslut retire; 
Et puis monter au Ciel triumphammeni 
Auprès du Père, où est ce qu'il désire : 
Je le voy assy. 
Hors de tout soucy, 
Du Père à la dextre , 
Oà, quoy qu'il aytfait. 
Par Foy en effect 
Le voy tousjours estre. 
Moy qui en luy suis. 
Désirer ne puys 
Mieux qu'en chacun lieu 
Par tout triumphant 

Voir par mon Enfant 
Tout en tous mon Dieu. 

Les Anges chantans. 

Louenge à Dieu soit donnée à toute heure, 
Qui son cher Filz laisse en terre gésir. 
Pour le pécheur du bas Enfer choisir. 
En le tirant à sa haulte demeure. 
Il n'y a cœur qui dejoye ne pleure, 
Voyant en Dieu tant d'amoureux désir, 
Qui à sauver l'homme prend tel plaisir ^ 
Qu'il est content que pour luy son Filz meure. 

Le Premier Ange. 

Voicy des fruitz que les plus haulîz dattiers 
Nous ont donnez pour toy^ frais et entiers : 
Il te plaira ce présent en gré prendre. 

Le II. Ange. 

Voicy du fruit que le bon Chrestien 
Envoyé à toy, arbre fort ancien. 
Qui ne veult riens que te louer prétendre. 

Le III. Ange. 
Pomme d'amour ^ qui le cœur reconforte. 



228 DU DBSBRT. 

J'apporte à toy, qui es la femme forte 
Où croit tousjours V amour juste et divine. 

Le IIII. Ange. 

Reçoy ces fleurs, 6 blanche fleur de lis, 
Et la pensée entre toutes eslis, 
Et ceste rose tirée de l'espine. 

Le V. Ange. 

Ce miel céleste est digne de ta bouche, 
Auquel jamais ne toucha layde mouche^ 
Car ta parole au doux miel est semblable. 

Le VL Ange. 

Ceste vive eaue j'ay prise de la pierre 
Qui aux Enfans d'Israël en la terre 
Du grand Désert leur f eut tant secourable. 

Le Premier Ange. 

Du grand palmier qui au dur faix résiste, 
Vierge, en tout cœur la fermeté consiste; 
Car il n'en feut jamais de sy constante. 

Le H. Ange. 
Du bon Chrestienqui à Dieu seul veult plaire ^ 

Vierge, tu es le parfait exemplaire^ 
Par vive foy et Charité ardente. 

LelIL Ange. 

Le fruit ^ amour est en toy tout entier, 
Car d'aymer Dieu sçais sy bien le mestier 
Que toute amour auprès n'est que painturt. 

Le IllI. Ange. 

Tu es le Lit blanc et cler, pur et munde,- 
Vivant parmy les espines du Monde, 
Sans en sentir une seule pointure. 

Le V. Ange. 

Tu es le miel, douceur saillant du fort, 
Et celuy dont Jonatas reconfort 
Trouva, lequel luy redonna la veu'i. 

Le VL Ange. 

Pleine tu es de Veaue tant clere et belle 
Qui fait saillir en la vie éternelle 
Ceux qui par Foy et Charité Pont beue. 

Le Premier Ange. 
En nourrissant ton pur et chaste corps 

De miel, et fruitz differens par dehors. 
Tu voy en eux DieUy qui de tous est Vie. 

Marie. 

Qui a gousté ceste manne céleste, 
Las ! il est plus ignorant qu'une beste 
Si d'autre chose il peult avoir envie. 

Le II. Ange. 

Nous voyons bienqu'en goustant ce doux miel 
Ton œil de Foy reçoit du hault du Ciel 
Ceste douceur, sçachant qu'elle en descend. 

Le III. Ange. 

Tout ce manger terrestre ne retarde 
Que le pain vif sans cesser ne regarde : 
Car autre pain ton cœur n'ayme ne sent. 

Le IIII. Ange. 

Ceste eau teplaistplus que nul vin oumousty 
Car en esprit desja tu sents le goust 
De la divine et céleste fontaine. 

Marie. 
L'eau de Marah douce trouver je dois,, 

Car je congnois la grand vertu du bois 
Par qui elle est de douceur toute pleine. 

Le V. Ange. 

Dedens ces fleurs la beauté vois du beau, 
L'odeur de luy conforte ton cerveau. 
Dont tu te loue en sa diversité. 

Le VL Ange. 

Tu le vois seul soubz diverse figure 
L'estre et la vie à toute créature; 
Tu le sçais mieux qu'il ne fest recité. 

Marie. 

L'homme ne vit pas de pain seulement : 
De la Parole escrite purement 
De son Dieu peult sustenter corps et ame ; 
Le beau se voit en toutes les beautés, 
Et le puissant en toutes royautés : 
Car Dieu seul est Tout^ en tout homme et femme; 
L'Estre et le Tout des pierres insensibles, 
Le sentiment des animaux sensibles, 
D'arbres et fleurs Vestre et l'accroissement. 
De l'homme il est estre, vie et mouvoir, 
Sens et raison, volonté et povoir : 

L'homme sAns luy rCtst rien entièrement. 
Donc en mangeant et en beuvant ceste eau 
Je gouste et voj en tout Phomme Nouveau, 
Par qui le Père à tous ie communique. 

quel plaisir de sçavoir que nostre Estre, 
Vie et Povoir est Dieu seul, dont sa dextre 
De faire tout en. tous sçait la pratique ! 
Pere^ j'ay pris ta bénédiction, 
Où j'ai trouvé tant de réfection, 
Que grâce en rends à ta grande abondance : 
Je ne te puys tes grâces et biens rendre, 
Mais à ton Filz tant délicat et tendre 
En te louant vois offrir ma substance. 

Les Anges chantans. 

Tout d'un accord chantons au Dieu des Anges, 
Qui passe tout l'effort de noz louenges. 
Nul la valeur ne peuh chanter ny dire. 
Tout ce qu'il veult il fait en son empire. 
Chantons sa grand bonté, douceur, clémence. 
Car amour l'a domté par sa puissance . 

Joseph. 

Combien que je me sois lassé 
De cercher ce dont j'ay besoing. 
Si n'ay je pas trop amassé. 

Et si suis allé assez loing. 

Ce que j*en rapporte est tesmoing 

Que ce lieu est mal cultivé ; 

Seigneur, en toy jette mon soing, 

Duquel tout bien est dérivé. 
que de fruit je voy ensemble 

Pris de Marie sur la terre? 

Il y en a plus, ce me semble, 

Qu*en un mois n'en sçaurions acquerre. 

que celuy folement erre, 

Pensant par peine avoir de soy 

Ce que Dieu donne sans requerre 

A ceux qui vivent de sa Foy! 
Loué soit Dieu qui m^a reconforté 
De mon labeur, voyant qu'il l'a pourveue 
De tant de bien qu'aucun a apporté 
Pour secourir à ceste Vierge eslue. 
En présentant ces fruitz je vous salue, 
Mais je voy bien que n'en avez affaire^ 
Car d'autres fruitz de plus grande value 
Un beau présent Dieu vous a voulu faire. 

Marie. 

Qui a jette son soing au Dieu treshault 
En s'oubliant pour sans cesser le voir. 
Sachez, amy, que rien ne lui default, 
Et qu'il ne peult nécessité avoir. 

II 3o 

Dieu est sy bon, et ha sy grand povoivy 
Que ce Désert^ où. son Enfant veult mettre, 
A sceu sy bien de ses grâces pourvoir 
Qu'il est plus beau que Paradis terrestre. 

En ce Désert, voyez V arbre de Vie 
Ressuscitant Adam et tous Us morts. 
L'arbre duquel Eve eut sy grande envie 
N'est plus icy, il est chassé dehors. 
Icy n'habite un seul terrestre corps, 
Le céleste homme par force a pris le lieu 
De ce terrestre f et par ses grans efforts 
Du grand Désert s^est planté au mylieu, 

Joseph. 

Puis qu'ainsi va, m'amye, que vous dites. 
Ce désert est beau comme un Pamdis, 
Duquel Adam feut par ses démérites 
Chassé dehors honteusement jadis, 

Marie. 

Amy, croyez, je vous prie, à mes ditz: 
Adam pécha etfeit, par son péché. 
Que luy et tous les siens furent mauditz; 
Car tout le genre humain en feut taché. 

Las! il mangea de l'arbre de Science, , 
Oubliant Dieu et son commandement. 

Et si le feit contre sa conscience, 

Car il ne f eut deceu aucunement : 

Dont il ne peut parvenir nullement 

A ce bel arbre, à la vie toucher; 

llfeut chassé par VAnge en tout tourment, 

Sans en povoir jamais plus approcher. 

Le lieu plaisant feut tourné en Désert. 
L'homme en honneur feut semblable à la beste, 
La mort survint, que le péché dessert^ 
Qui à tuer tous les vivans est preste. 
Enfer leva à cesf heure là sa creste^ 
Le ciel feut cloz^ le grand Serpent régna; 
Mais Dieu puissant, pour luy rompre la teste, 
Ce grand Désert de son F Hz estrena. 

Or est ce Filt plus vertueux et grand 
Qu'Adam n*estoit petit et vicieux : 
Vun tout péché, l'autre tout bien apprend; 
L'un est de terre, et l'autre vient des Cieux^ 
Qui ce Désert rend plus délicieux, 
Et plus parfait qu'Adam par son péché 
Ne rendit laid son Jardin précieux, 
Pour estre trop de sa femme empesché. 

Joseph. 

Or voy je bien qu'il ne fault point douter 
Que nous n'ayons povoir par cest Enfant 
Du fruit de Vie approcher et gouster, 



236 DU DESERT. 

En délaissant l'arbre que Dieu défend y 
Qui fait le cœur devenir Eléphant 
Par un orgueil de science trop vaine. 
Mais le Petit du Grand est triumphant 
S'humiliant à rien, à mort et peine. 

Marie. 

Ce lieu qui feut plein de stérilité 
Par le péché de ce vieux Premier Homme, 
Est maintenant plein de fertilité 
Par lé NouveaUj qui Jésus Christ se nomme. 
C'est le Sauveur qui sur luy prend la somme 
De tous péchez, qu'il porte et qu'il efface : 
Qui en la Croix prendra un sy doux somme 
Que tous Estuz dormiront en sa grâce. 

Josq)b. 

Povres Pécheurs, desnuez de vertus, 
Qui ressemblez un Désert tout destruit. 
Si vous voulez estre bien revestuz 
De la vertu, et porter fleur et fruit. 
Quand vous oyrez dé la Parole bruit 
Du Filz de Dieu, où l'on se doit fier. 
Que chacun soit de l'embrasser instruit. 
Car par luy seul povez fructifier. 

Marie. 

VoyeZj amy, comme le Dieu îresbon 
Non seulement de vivres m'a munie, 
Mais de ces trois Livres m'a fait le don, 
Me consolant de ceste compaignie. 
Lire y povez, nully ne le vous nye; 
Et seure suis que cest esprit divin 
Vous en fera entendre l'harmonie^ 
Dont vous serez àTaymer plus enclin. 



En ce premier voy de telles merveilles, 
Que le sçavoir je n'en puis supporter, 
Car un seul Dieu en choses nompareilles 
Je voy vivant, qui tout veult supporter, 
Semer, nourrir, conserver, conforter; 
Mais le plus c'est de voir ceste unité. 
Qui en soy peult son ouvrage porter ^ 
Estre couvert soubz la pluralité. 

L'extérieur est sy tresvariable. 
Que rœil charnel, voyant ce qu'il peult voir. 
Trouve que l'un à Vaultre n'est semblable. 
Dieu Va créé par son divin povoir. 
Tout différent l'a monstre son sçavoir; 
Mais soubz ces corps differens en grand nombre 

L'œil de la Foy un seul y voit mouvoir, 
Sans s^arrester au dehors ny à l'ombre. 

Marie. 

Amy, un seul en tous est adorable, 
Car luy tout seul est la vie de tous; 
Beste n'y a, soit mute ou raisonnable, 
Dont Dieu ne soit son Estre, entendez vous? 
Mais il s'est tant à l'homme monstre doux. 
Que dens sa chair a voulu habiter, 
Pour tirer hault ce qui estoit dessoubz. 
Et lui faisant le hault ciel hériter. 

Joseph. 

Ce Livre icy bien à cler nous descœuvre 
Comme Dieu eust de Nature pitié, 
Et comme en tous par sa bonté il œuvre, 
Monstrant l'effect de sa grande amitié. 
Et comme, après avoir bien chastié 
Eve et Adam et tous aux de sa race^ 
Leur a donné non point une moitié, 
Mais par son Filz entière et pleine grâce. 

Je voy icy que tous ceux qui l'ont creu, 
Voire et receu par foy vive sans feinte. 
Il a leur bien et leur honneur accreu, 
Et fait gaigner bataille et gloire mainte, 

Pour acquérir la terre bonne et sainte, 
Oà maints travaux par Foy ont soustenuz ; 
Mais à la fin, mettant enfuyîe et crainte 
Leurs ennemis, ils y sont parvenuz. 

Marie. 

Aussi, Joseph, le peuple qui croira 
Le doux parler de Dieu qui point ne ment. 
Ce quHl a creu et désiré verra, 
Qui ne sera sans grand empeschement. 
Car du costé senestre, mort, tourment. 
Douleur, soucy, lui donront desespoir : 
Plaisirs, honneurs et biens trop doucement 
A dextre auront de Vempescher povoir. 

Mais qui aura Foy de ceste promesse 
Et grand désir d'acquérir ceste terre, 
Victoire aura sur toute la finesse 
Des ennemis et de leur forte guerre. 
La vive Foy comme foudre ou tonnere 
Ruinera toute infidélité; 
Parquoy pourront des vrays vivons conquerre 
Terre et pais par grande humilité. 

Joseph. 

Las ' par sus tous ces Livres excellents 
Je prens plaisir à regarder ce tiers. 

que Us cœurs des hommes seront lents , 
Qui ne voudront le lire volontiers ! 
La Voye y est seure par tous sentiers, 
La Vérité j'y voy tresclere et nue^ 
La Vie aussi en tous lieux et quartiers, 
q'iel plaisir à mon cœur et ma veue ! 

Cheminer fault par sa voye et doctrine, 
Par oà l'on va au divin et seur port. 
Recevoir fault sa douce discipline, 
De Vérité plus forte que le fort. 
Prendre aussi fault contre Vhorrible mort. 
Que chacun craint ceste vie immortelle ; 
Icy je voy mon salut, mon confort, 
La Loy de grâce y est spirituelle, 

Marie. 

Le temps sera long en ce Désert gitte, 
Car de Dieu fault Vheure et le jour attendre 
Que son Enfant appellera d'Egypte, 
Comme il nous a ce long chemin fait prendre 
mon Enfant, Dieu fa bien fait descendre. 
Pour le Pécheur cercher au centre bas, 
Afin qu'à luy en toy le puisses rendre 
En hault au ciel, las ! tu n'y faudras pas. 

En attendant ce jour, nous passerons 
Joyeusement le temps à méditer 
Ces Livres cy, et ne nous lasserons 

De contempler la terre où hériter 
Nous nous devonsy et noz cœurs inciter 
A aymer Dieu, et le louer sans cesse; 
Qui par son Filz tel bienfait mériter, 
Que ne pouvoit gaigner nostre foihlesse. 

Joseph. 

Long temps y a que sommes attendans, 
Mais avec vous ne m'a duré un jour. 
Car je vous voy, et dehors et dedens, 
Le Livre escrit plein de Foy et d'amour 
Auprès de vous (où que soit le séjour), 
Sy content suis que le temps ne me dure. 
Donnons au corps le repos à son tour, 
Car la nuict vient qui le veiller n'endure. 

Or reposons en nostre vray repos^ 
Car hors de luy r^a repos ny sommeil. 

Marie. 

Vostre parole est bonne, mon Espoux; 
Mon Filz et moy croirons vostre conseil. 
Seigneur, qui es tousjours mon vray Soleil^ 
Auquel je sers^ et moindre ne veux suyvre. 
Garde en tes mains ton Fils le nompareil, 
Et nous pour luy, qui en toy voulons vivre. 

II 3i 

L'Ange. 

Joseph, Joseph y levé toy, 
Ne crains plus Herodes le Roy, 
Prens le petit Filz et la Mère. 
Va en la terre d' Israël, 
Ce que je te dit, VEternel 
Le mande à ceux dont il est Père. 
Car ceux sont mortz, mis soubz la lame, 
Qui de r Enfant cerchoyent Pâme, 
Or va bien tost sans craindre rien, 

Joseph. 

Bonté impossible à croire. 
Qui de ton Filz as la mémoire, 
Aujourd^huy nous fais un grand bien. 
Louenge et gloire je te donne, 
Qui tes Esluz point n^ abandonne. 
Mais après travail et tourment; 
(^Lequel avecques eux tu portes^ 
Leur viens de grâce ouvrir les portes. 
En leur donnant contentement. 

M'amye, allons; car Dieu nous aduertit 
De desloger, c'est luy qui conuertit 
Ce long exil en retour tresheureux. 

Marie. 

Soit près ou loingîousjours en luy suis seure, 
Il est par tout ma terre et ma demeure : 
Qui croit en luy, n'ha point le cœur peureux, 

Joseph. 

Or commençons à ce joyeux matin 
Nostre retour^ et tresheureux chemin; 
Du demouranty fors de V Enfant, me charge. 

Marie. 

C'est le thresor que je ne puys laisser, 
En l'embrassant, je me sens embrasser. 
Et soustenir de luy qui est ma charge, 

Joseph. 

Dans le pais d'Israël nous marchons. 
Je voy un homme, ilfault que nous cerchons 
Quelle nouvelle on peult de luy entendre. 

Marie. 

En Dieusçavons toutes bonnes nouvelles; 
Mais en ce Monde, amy ne sont pas telles, 
Pourquoy povez de luy quelqu'une apprendre. 

Joseph. 

Dieu qui a fait ce Monde grand et beau 
Vous gard^ amy : que dit on de nouveau ? 
Quel bruit court il, qui règne en ceste part^ 

L'Homme. 

ArchelauSy tefilz de ce vipère, 
Règne sur nous en lieu de son feu père; 
Mais cestuy cy sera un fin renard. 

Joseph. 

M'amye, il fault icy nous arrester^ 
Et nostre cas en ce lieu apprester 
Pour y dormir, car le jour quasi passe. 

Marie. 

En demeurant ou allant reposons, 
Mais il est bon que nostre Enfant posons. 
Lequel jamais de porter ne suis lasse. 

Joseph. 

Crainte me prend de vous avoir guidée. 
En ce pais, puis que Herode en Judée 

Aa lieu du père est mainUnant régnant. 
Las ! mon cœur est aussi froid comme marbre, 
Car c^est le fruit du plus dangereux arbre 
Qui oncques feut la couronne tenant. 

Marie. 

Fussent les Roys à mille millions, 
Celuy qui clost la bouche aux fiers Lions 
Leur osier a en un moment leur force; 
Mais s*il luy plaist que pour luy nous souffrons. 
Cœur et racine à ce grand Dieu offrons, 
Sans espargner fleur, fruit, branche ou escorce. 
Mais au danger ne se fault exposer, 
Pourquoy vault mieux en ces lieux reposer, 
Car Dieu pour nous sçaura tresbien veiller. 

Joseph. 

En ta parole et seureté m^endors, 
Par qui mes sens revenus sont sy forts 
Que je rCay plus de peur à sommeiller. 

L'Ange. 

losephj qui en ce lieu prens somme, 
D^ entendre à mon parler te somme; 
Metz hors de toy et crainte et peur, 
Divinement je Vadmonneste, 

De retirer la Dame honneste. 
Et son Enfant le vray Sauveur, 
Es parties que Dieu ordonne 
De Galilée, oà il leur donne 
Lieu de demeurer pour un temps. 
En Nazareth povre cité, 
Là oà n'auront nécessité 
Qui les garde dUstre contents; 
A fin que le dict du Prophète 
Soit accomply, qu'est manifeste. 
Disant de ce Filz tant de bien, 
Et qu'un jour appelle seroit 
(Pource que tous Saintz passeroit) 
Vray et parfait Nazarien, 

Joseph. 

Dame eslue pour mère et pour amye, 
Il n'est plus temps que soyez endormie, 
Car le hault Dieu m'a envoyé son Ange 
En mon dormant, dont je luy rends louenge^ 
A fin que peur et crainte n'eussions mye. 

En Nazareth veult que nous demeurons 
Pour quelque temps, et autant y serons 
Qu'il luy plaira; car, m' amye ^ en effeci 
Son bon vouloir est et doit estre fait. 
En le servant nostre temps passerons. 

Marie. 



Nazareth! 6 cité fleurissante ^ 
Que tu reçois une grâce excellente, 
Donnant le Nom à la fleur fleurissant, 
Et que de toy la fleur on voye yssant. 
Sans séparer sa racine puissante! 

Filz de Dieu séparé et saint homme, 
Celuy qui vray Nazarien te nomme 
N'a point menty, car tu es séparé 
De tous péchés, et de vertus paré. 
Dont es sy plein que nul n'en sçait la somme, 
Louenge en soit au Seigneur redoublée^ 
Qui ha mercy de la terre troublée; 
Louenge à toy qui au Père obeïs, 
Louez soyez par qui en tous pais 
Je suis d*amour et de grâce comblée. 

Dieu. 

J'ay appelle d'Egypte et dehors mis 
Mon cher Enfant, comme j'ayois promis ; 
En Nazareth pour quelque temps sera. 
Dens le Désert secours luy ay transmis, 
Et mis à mort ses plus grans ennemis, 
Dont ma bonté -chacun confessera : 

Car jusqu*au temps qu^à moy il passera' 
Par une mort, de mort victorieuse, 
Le garderay, car il exaucera 
Par tout mort Nom de sa voix vertueuse; 
Monstrant que n'ay le Monde délaissé, 
J'ay fait saillir la verge de Jessé, 
Haulte en vertu sans avoir son semblable. 
Puis je me suis par amour abaissé^ 
Ainsi que doit un amoureux pressé. 
De cèste verge à tous tant agréable 
Ay fait saillir par façon admirable 
La fleur sur qui repose sans partir 
Mon saint Esprit, c'est la fleur amiable, 
Et qui la sent peult ma douceur sentir. 

Nazarien fleurissant et la fleur 
Est mon Enfant, duquel la douce odeur 
A rappaisé contre l'homme mon ire. 
Qui le peult croire et goutter sa senteur^ 
Il changera crainte, tristesse et peur 
En tout plaisir, remply dUmmortel rire. 
Cesîe senteur fait porter tout martyre, 
Car qui la sent n'est jamais périssant; 
Le cœur dévot qui l'ayme et la désire, 
Fust il désert f il sera florissant. 

doux Esprits, si jamais me compleustes 
Et désirants de m* obéir vous feustes. 
Soyez joyeux; prenez vos instruments^ 



DU DESERT. 249 

Harpes et Lucz, Orgues, Cymbales, Fluttes, 
Et racomptez comme charge vous eustes 
De rendre doux tous les quatre Eléments ; 
Tigres, Lions, Serpens doux et cléments. 
Et le Désert feistes fructifier. 
Sans que mon Filz eustfaulte d*aliments. 
Chantez qu* il fait bon[en moy se fier. 

Le Premier Ange. 

// seroit bien serviteur trop meschant 
Qui maintenant espargneroit son chant 
Pour hault louer tes bontés et tes dons. 



Le II. Ange. 

Nullyde nous rfa garde de se feindre; 
Combien, Seigneur, que ne povons atteindre 
D'assez louer toy Dieu, le bon des bons. 

Le III. Ange. 

Ta grand' vertu en nous hault te louera. 
Et ta bonté la louenge advouera. 
Puis que tu es dedens nous ta louenge. 

II 32 

Le LUI. Ange. 

Puis qu^il te plaist de te louer par nous, 
Nous chanterons en tous lieux devant tous 
Ta gloire et loz^ chacun de nous s'y renge. 



Le V. Ange. 

Ciel, Terre et Mer sont tous pleins de ta gloire ^ 
Mais il en fault refreschir la mémoire 
Incessamment, par voix continuelle. 

Le VL Ange. 

De tous les biens (ju* à VAnge aussi à Vhomme 
As fait, Seigneur, dont nul ne sçait la somme, 
Louenge à toy en soit continuelle. 



Sur 
le chant : 
Pourtant 
que Je suit 

Son 
homme. 



Tous ensemble. 

Chantons tous la congnoissance 
Qu'avons de l'affection 
De DieUy qui en abondance 
Monstre sa dilection. 

Son Ftlz il donne à la terre 
Pour faire la terre Dieu : 



DU DESERT. 

Par sa Mort fine la guerre ^ 
Et donne paix en tout lieu 

A ceux qui ont asseurance 
Que par son Election 
Auront de luy jouyssance 
Sur le hault mont de Zion. 

NOTES 



T. I, Introduction, pages xxvj, liv, xciij, xcviij. — Aux in- 
dications données là sur divers emblèmes ou devises dans le 
goût de l'époque, il n'est pas inutile de joindre celle-ci, au sujet 
de la reine Éléonore ou Aliénor d'Autriche, sœur de Charles- 
Quint et femme de François f . c'est un passage de L*entriede 
la Roynefaicte en l'antique et noble cité ae Lyon, l'an mil cinq 
cens trente et troys, le xxij de may. — Jehan Crespin. (Titre 
gothique et vignettes). Il y est question d'une inscription por- 
tant : 

La Royne Alienor. 
Car A. lie en or es auec France^ 
Aussi ton nom se dict Alienor. 

Suit l'indication des emblèmes du roi et de la reine : pour Fran- 
çois iw, la fameuse salamandre; pour la reine, Vautruche sym- 
bolisant V Autriche. 

« Et premièrement estoient en divers lieux une Salamandre^ 
d'ung costé de la rue, et de l'aultre une Aultruche, » 

On peut voir, t» IV de notre édition des Marguerites, p. 165 
(texte) et p. 289 (notes), l'emploi du mot autruche dans un sens 
allégorique dont l'emblème historique ci-dessus décrit donne la 
clef. 

ïbid., p. xcvj. — Le Robert Hayus ou de La Haye, auteur 
du quatrain extrait du Tombeau de la reine de Navarre, est 
sans doute le même que Joachim du Bellay, dans une des pièces 

de vers joiates à sa Monomachie de David et de Goliath, appelle 
du nom d*amy, et qu^il vante pour son Sybilet, 

Dont le docte artifice 
Nous rechante si bien 
Du Roy Mycénien 
Le triste sacrifice. 

Cette pièce est adressée <x Au Seigneur Rob. De la haye, 
pour estrene ». Une autre porte ce titre : a Estrene à D. M. De 
fa haye. » Une pièce du mdme recueil, intitulée : Les Deux 
Marguerites^ exalte justement avec Marguerite de France sa 
tante Marguerite d'Angouléme, louée par le Rob. de La Haye 
cité dans notre Introduction. 

T. 11, p. j. Rimes à noter : chose, espouse, s'expouse. Sur la 
prononciation de chose comme chouse, v. t. IV, p. 294, /Se - 
marques diverses. 

?. i3. « Par un seul commander ». Voir la note du t. IV, 
p. 295, sur d'autres infinitifs pris substantivement. 

P. 2}, etc. BERGERIE. 

NOMS DES PERSONNAGES : 

Sophron, équivalent grec de Prudens; 
Elpison^ équivalent de Sperans; 
NephalUy équivalent de Vigil; 
PhiletinCy équivalent de Amatrix; 
Christilla, même racine que Christ, Oint, Unctus. 
Dorothée, nom également formé du g^reç;i. comme Théodore, 
inversement : Donum Dei. 

Les noms de tous ces bergers ont été choisis pour Tidée qu'ils 
expriment. 

P. fjj. Fourmage. On disait fourmage et formage pour 
fromage. . • 

Ibid. « Je lui donray ». Donray pour donneray, comme lairray 
pour laisseray. Formes syncopées, d'un usage alors général. 

P. 34. Rimes: tardons, bourdon. Il n'est pas tenu compte 

ici de la différence de Vs. — P. 35, au contraire, on supprime 
Vs pour la rime : 

Et nous en luy tous jours seron. 
Car nous avons Christ en pur don. 

V. t. IWy Notes^ p, 291, ï* 9-'0- 

P, ^S. a Ce petit Image d. Image est ici masculin, comme 
dans le Cymbalum Mundi de Bonaventure des Periers, Dial. I, 
dans le monologue de Mercure, vers la fin. 

Ibid. Rimes : Sçay je et héritage, 

P. 40 : 

.... lien 
De Dieutn nous. Nous qui dessoubz ce Rien 
Viens habiter avec tes créatures. 

La répétition si peu correcte, si bizarre de Nous, qui brise la 
phrase, semble provenir d'une sorte d'élan soudain rompant la 
construction régulière pour apostropher Dieu et renforcer l'éner- 
gie de l'affirmation par cette répétition exdamative. Je traduirais 
ainsi ce passage : « ... lien de Dieu en nous, — oui, en nouSj 
ô mon Dieu, puisque tu viens, sous ce Rien^ habiter avec 
(nous) tes créatures ! » 

P. 4(. Rimes : Jacob y beautop. 

P. 55, vers 3 : orig. : 

Foy n*a en vous... 
Correction imposée par le sens : « Foy n^ay... » 

P. 67. « Par un long travailler ». V. t. IV, Notes, p. 29 j, 
sur les infinitifs pris substantivement. 

P. 90. Le premier vers delà réplique de Balthazar est, par 
exception, d'une antre mesure que les suivants et les précédents. 

Ibid. « Je vous pry » , pour « je vous prye ». Sur l'absence 
des signes typographiques dans d'autres cas analogues, voir 
t. I, Notes, p. 1 57, et t. IV, Notes, p. 296. 

P. c>6. « La Serpent tortue ». Cet emploi du mot serpent au 
féminin paratt tout exceptionnel P. 12$, on lit : « La teste 
du serpent. » 

P, 97, Rimes : Sceptre^ mettre. — P. 121 : Sceptre^ maistre- 
P. 105. 

' Que cerchez yous, ne qui vous meine 
Par mont et plaine ? 

Ce ne interrogatif est de la vieille langue française. — Voir 
Villon, Ballade des dames du temps jadis : 

Dictes moy oîi n*en quel pays 
Est Flora j la belle Romaine; 
Archipiaday ne Thaïs ^ 
Qui fut sa cousine germaine f 

P. 107. « Un autre roy que moy? Mais six! » 
C'est-à-dire : pourquoi pas six ! dans un sens ironique. 

P. 109. Rimes : charge, submerge. 

P. m. Notez la rime des deux mots en erde àwtc aharde. 

P. 1 17, V. 14. Orig. : Cea. — Édition de 1 5 $4 : Car. 

P. 124. « Tu seras decraché », c'est-à-dire couvert de cra- 
chats. Le peuple dit encore, au sens actif : cracher quelqu'un. 

P. 128. a j'ay creu, j'ay veu... » 
Comparez le vers du Polyeucte de Corneille : 

Je vo/j, je sais, je crois, je suis désabusée. 

P. i}2. Certaineté. Certitude. 

P. 150. Ottvrouer. Ouvroir, lieu où s*opêre Toeuvre, le tra- 
vail. 

P. 178. Rimes : eslieve (élève), griefve. 

P. 180. MisericorSt pur latin, pour miséricordieux. 

Ibid. « Au lieu de réfrigère». Du latin refrigerium, rafraîchis- 
sement. 

P. 201. « Qui t'ame ». Dé amer, aimer. 

P. aoj. La rime « plus prest » entraîne l'orthographe : « ce 
qui parest » au vers correspondant. 

P. 206. 

...à chacun animal. 
Qu'en terre et ciel peut voler et' courir. 

Qu'en pour qui en. 
Ibid. <x La mensonge » pour le mensonge. 
P. 207. « Beste irraisonnable » dénuée de raison. 
ibid.-^Acqueste, dtacquester (acquérir), comme conquester. 

P. 210. a Lz for mis. » 

La Fontaine : a Une fourmis y tombe. » (Fable xii, liv. II.) 
C'est non pas une licence, mais la vieille forme du mot, au no- 
minatif ou cas sujet, dans le français du Moyen âge. 

P. 211. 

Cest le Coulom portant la branche verte. 
C'est-à-dire la colombe ^ le ramier, 

P. 224. 

Plus esmoyer ne me peut nul esmoy. 

Esmoyery Émouvoir. 

P. 226. Assy, assis, pour rimer avec soucy, 

P. 227. C«/r, de jacere, être couché, étendu par terre. — 
D'oiigesine, état de la femme en couche 

P. 238. Mute, muette. — Rabelais cite (liv. III, chap. xxxiv) 
la Morale comédie de celluy qui auoit espousè une femme mute, 
jouée à Montpellier par lui et ses compagnons, Ant. Saporta, 
Guy Bouguier, etc. 

P. 239. Senestre. Qui est à gauche, du latin sinistra. 

P. 246 « En mon dormant ». En mon sommeil. 

(^^^^ 
Il 33 

